**GHIDUL SOLICITANTULUI**

**PRIORITATEA 2 - O REGIUNE CU ORAȘE PRIETENOASE CU MEDIU**

**OPERAȚIUNEA D - Promovarea eficienței energetice și reducerea emisiilor de gaze cu efect de seră prin investiții în clădiri publice,**

**ale căror documentații tehnice au fost elaborate în cadrul Contractului**

**de finanțare a serviciilor de dezvoltare a proiectelor cu nr. ELENA - 2019 - 154, finanțat din Horizon 2020 Energy Efficency Focus.**

**Apel** **PRSM/638/PRSM\_P2/OP2**

**Promovarea eficienței energetice și reducerea emisiilor de gaze cu efect de seră prin investiții în clădiri publice – Facilitatea ELENA**

**Aprilie 2025**

**CUPRINS**

[**1.1 Preambul** 5](#_Toc196311493)

[**1.2. Abrevieri** 6](#_Toc196311494)

[**1.3 Glosar** 7](#_Toc196311495)

[2. ELEMENTE DE CONTEXT 13](#_Toc196311496)

[**2.1 Informații generale despre Program** 13](#_Toc196311497)

[**2.2 Prioritatea/Fond/Obiectiv de politică/Obiectiv specific** 16](#_Toc196311498)

[**2.3 Reglementări europene și naționale, cadrul strategic, documente programatice aplicabile** 16](#_Toc196311499)

[3. ASPECTE SPECIFICE APELULUI DE PROIECTE 20](#_Toc196311500)

[**3.1 Tipul de apel** 20](#_Toc196311501)

[**3.2 Forma de sprijin (granturi; instrumentele financiare; premii)** 20](#_Toc196311502)

[**3.3 Bugetul alocat apelului de proiecte** 20](#_Toc196311503)

[**3.4 Rata de cofinanțare** 21](#_Toc196311504)

[**3.5 Zona/zonele geografică(e) vizată(e) de apelul de proiecte** 21](#_Toc196311505)

[**3.6 Acțiuni sprijinite în cadrul apelului** 21](#_Toc196311506)

[**3.7. Grup țintă vizat de apelul de proiecte** 22](#_Toc196311507)

[**3.8. Indicatori** 22](#_Toc196311508)

[3.8.1. Indicatori de realizare 22](#_Toc196311509)

[3.8.2. Indicatori de rezultat 22](#_Toc196311510)

[3.8.3. Indicatori suplimentari specifici Apelului de Proiecte 23](#_Toc196311511)

[(dacă este cazul) 23](#_Toc196311512)

[**3.9. Rezultatele așteptate** 23](#_Toc196311513)

[**3.10. Operațiune de importanță strategică** 24](#_Toc196311514)

[**3.11. Investiții teritoriale integrate** 24](#_Toc196311515)

[**3.12. Dezvoltare locală plasată sub responsabilitatea comunității** 24](#_Toc196311516)

[**3.13.Reguli privind ajutorul de stat** 24](#_Toc196311517)

[**3.14. Reguli privind instrumentele financiare** 24](#_Toc196311518)

[**3.15. Acțiuni interregionale, transfrontaliere și transnaționale** 24](#_Toc196311519)

[**3.16. Principii orizontale** 25](#_Toc196311520)

[**3.17. Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice** 25](#_Toc196311521)

[**3.18. Caracterul durabil al proiectului** 27](#_Toc196311522)

[**3.19. Acțiuni menite să garanteze egalitatea de șanse, de gen, incluziunea și nediscriminarea** 28](#_Toc196311523)

[**3.20 Teme secundare** 28](#_Toc196311524)

[**3.21. Informarea și vizibilitatea sprijinului din fonduri** 28](#_Toc196311525)

[4. INFORMAȚII ADMINISTRATIVE DESPRE APELUL DE PROIECTE 29](#_Toc196311526)

[**4.1 Data deschiderii apelului de proiecte** 29](#_Toc196311527)

[**4.2. Perioada de pregătire a proiectelor** 29](#_Toc196311528)

[**4.3. Perioada de depunere a proiectelor** 29](#_Toc196311529)

[4.3.1. Data și ora pentru începerea depunerii de proiecte 29](#_Toc196311530)

[4.3.2. Data și ora închiderii apelului de proiecte 29](#_Toc196311531)

[**4.4 Modalitatea de depunere a proiectelor** 29](#_Toc196311532)

[5. CONDIȚII DE ELIGIBILITATE 30](#_Toc196311533)

[**5.1. Eligibilitatea solicitanților și partenerilor** 30](#_Toc196311534)

[5.1.1. Cerințe privind elibigilitatea solicitanților și partenerilor 30](#_Toc196311535)

[5.1.2. Categorii de solicitanți eligibili 35](#_Toc196311536)

[5.1.3. Categorii de parteneri eligibili 36](#_Toc196311537)

[5.1.4. Reguli și cerințe privind parteneriatul 36](#_Toc196311538)

[**5.2. Eligibilitatea activităților** 37](#_Toc196311539)

[5.2.1. Cerințe generale privind elibigilitatea activităților 37](#_Toc196311540)

[5.2.2. Activități eligibile 45](#_Toc196311541)

[5.2.3.Activitatea de bază 54](#_Toc196311542)

[5.2.4. Activități neeligibile 54](#_Toc196311543)

[**5.3. Eligibilitatea cheltuielilor** 55](#_Toc196311544)

[5.3.1. Baza legală pentru stabilirea eligibilității cheltuielilor 55](#_Toc196311545)

[5.3.2.Categorii și plafoane de cheltuieli eligibile 57](#_Toc196311546)

[5.3.3. Categorii de cheltuieli neeligibile 63](#_Toc196311547)

[5.3.4. Opțiuni de costuri simplificate. Costuri directe și costuri indirecte 64](#_Toc196311548)

[5.3.5. Opțiuni de costuri simplificate. Costuri unitare/sume forfetare și rate forfetare 64](#_Toc196311549)

[5.3.6. Finanțare nelegată de costuri 64](#_Toc196311550)

[**5.4. Valoarea minimă și maximă eligibilă/nerambursabilă a unui proiect** 65](#_Toc196311551)

[**5.5. Cuantumul cofinanțării acordate** 65](#_Toc196311552)

[**5.6. Durata proiectului** 65](#_Toc196311553)

[**5.7. Alte cerințe de eligibilitate a proiectului** 66](#_Toc196311554)

[6. INDICATORI DE ETAPĂ 66](#_Toc196311555)

[7. COMPLETAREA ȘI DEPUNEREA CERERILOR DE FINANȚARE 68](#_Toc196311556)

[**7.1. Completarea formularului cererii** 68](#_Toc196311557)

[**7.2. Limba utilizată în completarea cererii de finanțare** 69](#_Toc196311558)

[**7.3. Metodolgia de justificare și detaliere a bugetului cererii de finanțare** 69](#_Toc196311559)

[**7.4. Anexe și documente obligatorii la depunerea cererii** 70](#_Toc196311560)

[**7.5. Aspecte administrative privind depunerea cererii de finanțare** 74](#_Toc196311561)

[**7.6. Anexele și documente obligatorii la momentul contractării** 74](#_Toc196311562)

[**7.7. Renunțarea la cererea de finanțare** 78](#_Toc196311563)

[8. PROCESUL DE EVALUARE, SELECȚIE ȘI CONTRACTARE A PROIECTELOR 78](#_Toc196311564)

[**8.1. Principalele etape ale procesului de evaluare, selecție și contractare** 78](#_Toc196311565)

[**8.2. Conformitate administrativă – DECLARAȚIA UNICĂ** 81](#_Toc196311566)

[**8.3. Etapa de evaluare preliminară – dacă este cazul (specific pentru intervențiile FSE+)** 81](#_Toc196311567)

[**8.4. Evaluarea tehnică și financiară. Criterii de evaluare tehnică și financiară** 82](#_Toc196311568)

[**8.5. Aplicarea pragului de calitate** 82](#_Toc196311569)

[**8.6. Aplicarea pragului de excelență** 83](#_Toc196311570)

[**8.7. Notificarea rezultatului evaluării tehnice și financiare.** 83](#_Toc196311571)

[**8.8. Contestații** 83](#_Toc196311572)

[**8.9. Contractarea proiectelor** 84](#_Toc196311573)

[8.9.1. Verificarea îndeplinirii condițiilor de eligibilitate 84](#_Toc196311574)

[8.9.2. Decizia de acordare/respingere a finanțării 86](#_Toc196311575)

[8.9.3. Definitivarea planului de monitorizare a proiectului 87](#_Toc196311576)

[8.9.4. Semnarea contractului de finanțare /emiterea deciziei de finanțare 88](#_Toc196311577)

[9. ASPECTE PRIVIND CONFLICTUL DE INTERESE 89](#_Toc196311578)

[10. ASPECTE PRIVIND PRELUCRAREA DATELOR CU CARACTER PERSONAL 89](#_Toc196311579)

[11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES 90](#_Toc196311580)

[**11.1. Rapoartele de progres** 90](#_Toc196311581)

[**11.2. Vizitele de monitorizare** 91](#_Toc196311582)

[**11.3. Mecanismul specific indicatorilor de etapă. Planul de monitorizare** 92](#_Toc196311583)

[12. ASPECTE PRIVIND MANAGEMENTUL FINANCIAR 92](#_Toc196311584)

[**12.1. Mecanismul cererilor de prefinanțare** 92](#_Toc196311585)

[**12.2. Mecanismul cererilor de plată** 93](#_Toc196311586)

[**12.3. Mecanismul cererilor de rambursare** 94](#_Toc196311587)

[**12.4. Graficul cererilor de prefinanțare/plată/rambursare** 95](#_Toc196311588)

[**12.5. Vizitele la fața locului** 95](#_Toc196311589)

[13.MODIFICAREA GHIDULUI SOLICITANTULUI 96](#_Toc196311590)

[**13.1. Aspectele care pot face obiectul modificărilor prevederilor ghidului solicitantului** 96](#_Toc196311591)

[**13.2. Condiții privind aplicarea modificărilor pentru cererile de finanțare aflate în procesul de selecție (condiții tranzitorii)** 97](#_Toc196311592)

[14. ANEXE 97](#_Toc196311593)

1. PREAMBUL, ABREVIERI ȘI GLOSAR

## **1.1 Preambul**

|  |
| --- |
| Acest document se aplică apelului de proiecte cu numărul PRSM/638/PRSM\_P2/OP2 - Promovarea eficienței energetice și reducerea emisiilor de gaze cu efect de seră prin investiții în clădiri publice – Facilitatea ELENA, Prioritatea 2 - O regiune cu orașe prietenoase cu mediu, Obiectivele Specifice RSO 2.1 - Promovarea eficienței energetice și reducerea emisiilor de gaze cu efect de seră și RSO 2.4 - Promovarea adaptării la schimbările climatice și prevenirea riscurilor de dezastre și reziliență, pe baza unor abordări ecosistemice, Operațiunea D - Promovarea eficienței energetice și reducerea emisiilor de gaze cu efect de seră prin investiții în clădiri publice, ale căror documentații tehnice au fost elaborate în cadrul Contractului de finanțare a serviciilor de dezvoltare a proiectelor cu nr. ELENA - 2019 - 154, finanțat din Horizon 2020 Energy Efficency Focus, în cadrul Programului Regional Sud-Muntenia 2021-2027.  Apelul de proiecte se lansează prin aplicația electronică MySMIS2021/SMIS2021+.  Aspectele cuprinse în acest document, ce derivă din Programul Regional Sud-Muntenia 2021-2027 și modul său de implementare, vor fi interpretate, exclusiv, de către AM PR Sud-Muntenia cu respectarea legislației în vigoare și folosind metoda de interpretare sistematică.  Solicitanții, înainte de a începe completarea cererii de finanțare, se vor asigura că au parcurs toate informaţiile prezentate în acest document.  **Solicitanții vor consulta, periodic, pagina de internet** [**2021-2027.adrmuntenia.ro**](http://2021-2027.adrmuntenia.ro/) **pentru a urmări eventualele modificări ale condiţiilor prezentului ghid, precum și alte comunicări/ clarificări pentru accesarea fondurilor în cadrul Programului Regional Sud-Muntenia 2021-2027.**  În cadrul ADR Sud-Muntenia funcţionează un serviciu de helpdesk, unde solicitanţii pot fi asistaţi, în mod gratuit, în clarificarea unor aspecte legate de completarea şi pregătirea cererii de finanţare, la adresa de e-mail: [helpdesk@adrmuntenia.ro](mailto:helpdesk@adrmuntenia.ro).  De asemenea, aplicanții pot transmite solicitări de clarificări referitoare la datele/ informațiile cuprinse în ghid pe întreaga durată a apelului de proiecte, la adresa de e-mail: [helpdesk@adrmuntenia.ro](mailto:helpdesk@adrmuntenia.ro).  Termenul de transmitere a răspunsului la solicitarea de clarificări este de 7 zile lucrătoare. În funcție de specificul și complexitatea solicitărilor, termenul de răspuns este cel legal de 30 zile (în conformitate cu prevederile art. 8 alin. (1) din Ordonanta de Guvern nr. 27/2002 privind reglementarea activității de soluționare a petițiilor).  Răspunsurile centralizate se vor publica pe pagina de internet [2021-2027.adrmuntenia.ro](http://2021-2027.adrmuntenia.ro/).  Solicitanţii la finanțare au obligația de a respecta legislaţia în vigoare la nivel naţional şi european, inclusiv a modificărilor intervenite pe parcursul procesului de evaluare, selecție și contractare a proiectelor.  AM PRSM poate solicita clarificări în timpul procesului de evaluare, selecție și contractare. Aplicanții au obligația să răspundă tuturor solicitărilor primite. În caz contrar, cererea de finanțare va fi evaluată în baza informațiilor cuprinse în documentele inițiale, iar decizia de continuare a procesului de evaluare va fi luată în consecință.  AM PRSM își rezervă dreptul de a modifica sau de a introduce elemente noi în cadrul ghidului solicitantului de finanțare, prin emiterea de Corrigendum-uri și Instrucțiuni, cu respectarea principiului egalității de șanse pentru accesul la finanțările disponibile pentru toți participanții la apelul de proiecte. |

## **1.2. Abrevieri**

|  |
| --- |
| ADRSM **-** Agenția pentru Dezvoltare Regională Sud-Muntenia  AM PR SM – Autoritatea de Management pentru Programul Regional Sud-Muntenia  APL – Autoritate publică locală  BS - Bugetul de Stat  BEI – Banca Europeana de Investiții  PR SM – Programul Regional Sud-Muntenia 2021-2027  CDPH - Convenția ONU privind Drepturile Persoanelor cu Handicap  DNSH – principiul „a nu prejudicia semnificativ” (”do no significant harm„).  DALI – Documentație de Avizare a Lucrărilor de Intervenții  ELENA – European Local Energy Assistance  GES - Gaze cu efect de seră  OCPI - Oficiul de Cadastru și Publicitate Imobiliară  OS - Obiectiv specific  PDR - Planul de Dezvoltare Regională  PAED -Plan de acțiune pentru energie durabilă  PAASC - Plan de Acțiune pentru Adaptarea la Schimbările Climatice  PIEE – Plan de îmbunătățire a eficienței energetice  PNIESC - Planul National Integrat de Energie și Schimbări Climatice 2021-2030  UAT – Unitate administrativ-teritorială  FEDR - Fondul European de Dezvoltare Regională  GS – Ghidul solicitantului  OP – Obiectiv de Politică  UE - Uniunea Europeană  RSO – Obiectiv Specific  P – Prioritate  PT- Proiect tehnic  PNCCRSR - Programul Național de Consolidare a Clădirilor cu Risc Seismic Ridicat  Rs – Risc seismic  RWS – Renovation Wave Strategy - Strategia Valul Renovării  SIDU – Strategie Integrată de Dezvoltare Urbană  SNRTL - Strategia Naţională de Renovare pe Termen Lung  SNRRS - Strategia Națională de Reducere a Riscului Seismic  SMEE-PB - South Muntenia Energy Efficiency for Public Buildings Investment Programme  NZEB - Nearly zero-energy buildings (standard obligatoriu în construcții care presupune consum de energie aproape de zero)  ETF – Evaluare tehnică și financiară  UE - Uniunea Europeană |

## **1.3 Glosar**

|  |
| --- |
| Termenii și expresiile "program", "autoritate de management", "organism intermediar", "beneficiar",” operațiune”,” Comitet de monitorizare”,” indicatori de realizare” și” indicatori de rezultat” și” marcă de excelență” au înțelesurile prevăzute în Regulamentul (UE) 2021/1060, cu modificările și completările ulterioare.  Termenii și expresiile „fonduri europene”, „cheltuieli eligibile”,” cheltuieli neeligibile”, „contract de finanțare”, „decizie de finanțare”,” lider de parteneriat”, decizie de reziliere a contractului de finanțare” au înțelesurile prevăzute la art. 2 alin. (4) din Ordonanța de urgență a Guvernului nr. 133/2021 privind gestionarea financiară a fondurilor europene pentru perioada de programare 2021 - 2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările şi completările ulterioare.  Termenii şi expresiile "obiectiv/proiect de investiţie", "investiţie publică", "proiect tehnic de execuţie" au înţelesurile prevăzute la art. 1 din Hotărârea Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare.   * Activitate de bază în cadrul unui proiect - activitate sau pachet de activităţi declarate de către beneficiar ca fiind principale sau de referinţă pentru un proiect, care se verifică de către autoritatea de management/organismul intermediar, după caz, în etapa de contractare, la momentul întocmirii planului de monitorizare a proiectului şi care trebuie să respecte următoarele condiţii cumulative:   (i) are legătură directă cu obiectul proiectului pentru care se acordă finanţarea şi contribuie în mod direct şi semnificativ la realizarea obiectivelor şi la obţinerea rezultatelor acestuia;  (ii) se regăseşte în cererea de finanţare sub forma activităţilor eligibile obligatorii specificate în Ghidul solicitantului;  (iii) nu face parte din activităţile conexe, aşa cum sunt acestea definite în Ghidul solicitantului;  (iv) bugetul estimat alocat activităţii sau pachetului de activităţi reprezintă minimum 50% din bugetul eligibil al proiectului;   * Apel de proiecte - invitaţie publică adresată de către autoritatea de management/organismul intermediar, după caz, categoriilor de solicitanţi eligibili stabiliţi prin Ghidul solicitantului, în vederea transmiterii cererilor de finanţare, în cadrul uneia sau mai multor priorităţi din cadrul programului; * Cerere de finanţare - document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele cofinanţate din Fondul european de dezvoltare regională, Fondul de coeziune, Fondul social european Plus şi Fondul pentru o tranziţie justă în perioada de programare 2021-2027, în condiţiile aplicabile apelului de proiecte în care se solicită finanţare, pentru acoperirea totală sau parţială a costurilor de realizare ale unui proiect şi este însoţit de anexe şi documentele specificate în Ghidul solicitantului aplicabil fiecărui apel de proiecte; în cadrul cererii de finanţare este prezentat detaliat proiectul, este argumentată necesitatea lui, sunt prezentate avantajele sale, planul de activităţi, planul de achiziţii, bugetul proiectului, indicatorii de realizare şi de rezultat, precum şi orice alte elemente necesare, prevăzute în Ghidul solicitantului şi care sunt cuprinse în sistemul informatic MySMIS2021/SMIS2021+; * Declaraţie unică a solicitantului/partenerului/liderului de parteneriat - declaraţie pe propria răspundere a solicitantului, sub incidenţa prevederilor legale care privesc falsul în declaraţii şi falsul intelectual, prin care acesta declară că a respectat toate cerinţele pentru depunerea cererii de finanţare şi îndeplineşte condiţiile de eligibilitate prevăzute în Ghidul solicitantului şi se angajează ca în situaţia în care proiectul este admis la contractare să prezinte toate documentele justificative pentru a face dovada îndeplinirii condiţiilor de eligibilitate, sub sancţiunea respingerii finanţării; * Ghidul solicitantului - documentul asimilat celui prevăzut la art. 73 alin. (3) din Regulamentul (UE) 2021/1.060, cu modificările şi completările ulterioare, emis de autoritatea de management care stabileşte condiţiile acordării sprijinului financiar în cadrul unui apel de proiecte; * Indicatori de etapă - repere cantitative, valorice sau calitative faţă de care este monitorizat şi evaluat, într-o manieră obiectivă şi transparentă, progresul implementării unui proiect; în funcţie de natura proiectelor, indicatorii de etapă pot reprezenta: realizarea unor activităţi sau subactivităţi din proiect, atingerea unor stadii de implementare sau de execuţie tehnică sau financiară prestabilite, precum şi stadii sau valori intermediare ale indicatorilor de realizare; * Plan de monitorizare a proiectului - plan inclus în contractul de finanţare/decizia de finanţare, după caz, prin care se stabilesc indicatorii de etapă care se vor monitoriza de către autoritatea de management/organismul intermediar, după caz, pe parcursul implementării proiectului, modul de verificare a acestora, precum ţintele finale asumate pentru indicatorii de realizare şi de rezultat care vor fi atinse în urma implementării proiectului; utilizarea acestui plan are ca finalitate consolidarea şi eficientizarea procesului de monitorizare a proiectelor de către autorităţile de management/organismele intermediare, după caz; * Prag de calitate - prag minim de la care se consideră că un proiect îndeplineşte condiţiile minime necesare pentru a fi finanţat din fonduri externe nerambursabile; pragul de calitate este stabilit ca punctaj minim care trebuie obţinut în urma evaluării tehnice şi financiare sau este stabilit conform altor mecanisme prevăzute în metodologia de evaluare şi selecţie aprobată de Comitetul de monitorizare care nu presupun acordarea de punctaje; * Prag de excelenţă - etichetă de calitate conferită în urma evaluării tehnice şi financiare, superioară pragului de calitate, de la care un proiect este selectat direct pentru etapa de contractare; * Proiect - ansamblu de activităţi şi acţiuni care sunt cuprinse într-o cerere de finanţare depusă în cadrul unui apel de proiecte şi care este supusă procedurilor de evaluare, selecţie şi contractare sau pentru care se încheie un contract de finanţare/se emite decizie de finanţare, după caz; * Procesul de evaluare, selecţie şi contractare - totalitatea mecanismelor şi activităţilor prin care autoritatea de management/organismul intermediar, după caz, asigură: evaluarea şi selecţia proiectelor pe baza metodologiei şi criteriilor de evaluare şi selecţie aprobate de Comitetul de monitorizare în aplicarea prevederilor art. 40 şi 73 din Regulamentul (UE) 2021/1.060, cu modificările şi completările ulterioare, precum şi mecanismul de acordare a finanţărilor şi semnare a contractului de finanţare/emitere a deciziei de finanţare, după caz, în conformitate cu rezultatul procesului de evaluare şi selecţie detaliat în Ghidul solicitantului şi cu încadrare în alocarea financiară a apelului de proiecte lansat. Acest proces poate fi derulat în una sau mai multe etape; * Solicitant - persoana juridică de drept public ori privat responsabilă cu iniţierea unui proiect, respectiv care a depus o cerere de finanţare în sistemul informatic MySMIS2021/SMIS2021+ în cadrul oricăruia dintre programele cofinanţate din Fondul european de dezvoltare regională, Fondul de coeziune, Fondul social european Plus şi Fondul pentru o tranziţie justă în perioada de programare 2021-2027. * Clădire - ansamblu de spaţii cu funcţiuni precizate, delimitat de elementele de construcţie care alcătuiesc anvelopa clădirii, inclusiv sistemele tehnice aferente acesteia, în care energia este utilizată pentru reglarea climatului interior; * Certificat de performanţă energetică a clădirii - document elaborat conform metodologiei de calcul al performanţei energetice a clădirilor, prin care este indicată performanţa energetică a unei clădiri sau a unei unităţi de clădire şi care cuprinde date cu privire la consumurile de energie primară şi finală, inclusiv din surse regenerabile de energie, precum şi cantitatea de emisii în echivalent CO2. Pentru clădirile existente, certificatul cuprinde şi măsuri recomandate pentru reducerea consumurilor energetice, precum şi pentru creşterea ponderii utilizării surselor regenerabile de energie în total consum; * Anvelopa clădirii - totalitatea elementelor de construcţie care delimitează spaţiul interior al unei clădiri, încălzit la un nivel de confort corespunzător, de mediul exterior şi/sau de spaţii neîncălzite/mai puţin încălzite; * Încălzire centralizată sau răcire centralizată - distribuţie a energiei termice, sub formă de abur, apă fierbinte sau lichide răcite, de la o sursă de producere centralizată -centrală electrică de termoficare, centrală termică de zonă/cvartal sau punct termic - prin intermediul unei reţele, către mai multe clădiri sau locaţii, în vederea utilizării sale pentru încălzire sau răcire în clădiri; * Energie primară - energie rezultată din sursele de energie regenerabile şi neregenerabile, care nu a fost supusă niciunui proces de conversie sau transformare; * Energie din surse regenerabile - energie obţinută din surse regenerabile nefosile, precum: energia eoliană, solară, aerotermală, geotermală, hidrotermală şi energia oceanelor, energia hidraulică, gazul de fermentare a deşeurilor, denumit şi gaz de depozit, şi gazul de fermentare a nămolurilor din instalaţiile de epurare a apelor uzate şi biogaz; * Audit energetic al clădirii - totalitatea activităţilor specifice prin care se obţin date şi elemente tehnice despre profilul consumului energetic real al unei clădiri/unităţi de clădire existente, urmate de identificarea soluţiilor de creştere a performanţei energetice, de cuantificarea reducerii consumurilor energetice rezultate din soluţiile propuse, de evaluarea eficienţei economice a implementării acestora prin indicatori economici şi finalizate cu raportul de audit. * Raport de audit energetic - document elaborat în urma desfăşurării activităţii de audit energetic al clădirii, care conţine descrierea modului în care a fost efectuat auditul energetic, a principalelor caracteristici termice şi energetice ale clădirii/unităţii de clădire şi, acolo unde este cazul, a măsurilor propuse pentru creşterea performanţei energetice a clădirii/unităţii de clădire şi instalaţiilor interioare aferente acesteia, precum şi a principalelor concluzii referitoare la eficienţa economică a aplicării măsurilor propuse şi durata de recuperare a investiţiei; * Auditor energetic pentru clădiri - persoană fizică atestată de Ministerul Dezvoltării. Lucrărilor Publice şi Administraţiei, în conformitate cu prevederile legale în vigoare, care are dreptul să elaboreze rapoarte de audit energetic şi/sau certificate de performanţă energetică pentru clădiri/unităţi de clădire, în conformitate cu metodologia specifică adoptată la nivel naţional aprobată prin ordin al ministrului lucrărilor publice, dezvoltării şi administraţiei. Auditorul energetic pentru clădiri este specialistul care îşi desfăşoară activitatea ca persoană fizică autorizată sau ca angajat al unor persoane juridice, conform prevederilor legale în vigoare; * Expert tehnic atestat - specialist, persoană fizică, atestat de Ministerul Lucrărilor Publice, Dezvoltării şi Administraţiei potrivit prevederilor Legii nr. 10/1995 privind calitatea în construcţii, republicată, cu modificările şi completările ulterioare, pentru specialităţile instalaţii de încălzire, instalaţii de ventilare, instalaţii de climatizare şi condiţionare a aerului. Expertul tehnic atestat este specialistul care are dreptul să realizeze inspecţii, din punctul de vedere al eficienţei energetice, ale sistemelor de încălzire, de climatizare şi de ventilare şi să întocmească rapoarte de inspecţie pentru acestea; * Sistem de încălzire - combinaţie a componentelor necesare pentru a asigura o formă de tratare a aerului interior prin care este asigurată creşterea temperaturii; * Costuri directe - acele cheltuieli efectuate strict pentru investiția propusă prin proiect și care, la finalul implementării proiectului se reflectă/transpun în obiectivul propus prin proiect. Pentru proiectele de infrastructura costurile directe vor fi costurile incluse în capitolele 1, 2, 4, 6 și în subcapitolele 5.1, 5.3, din devizului general așa cum sunt stabilite de HG 907/2016, cu modificările și completările ulterioare. * Costuri indirecte - toate acele cheltuieli care nu se încadrează în categoria costurilor directe și care sprijină transversal implementarea proiectului, iar la finalul implementării, nu se reflectă în mod direct în obiectivul investițional. * Costuri unitare - categorii specifice de costuri eligibile, clar identificate în prealabil printr-o trimitere la un cuantum pe unitate. * Rate forfetare - categorii specifice de costuri eligibile, clar identificate în prealabil, prin aplicarea unui procent. * Imunizare la schimbările climatice - un proces de prevenire a vulnerabilității infrastructurii la potențialele efecte pe termen lung ale schimbărilor climatice, asigurându-se, în același timp, respectarea principiului „eficiența energetică înainte de toate” și faptul că nivelul emisiilor de gaze cu efect de seră generate de proiect este compatibil cu obiectivul privind neutralitatea climatică stabilit pentru 2050. * Adaptare rezonabilă - modificãrile şi ajustãrile necesare şi adecvate, care nu impun un efort disproporţionat sau nejustificat atunci când este necesar într-un caz particular, pentru a permite persoanelor cu dizabilitãţi sã se bucure ori sã îşi exercite, în condiţii de egalitate cu ceilalţi, toate drepturile şi libertãţile fundamentale ale omului. * Design universal - proiectarea produselor, mediului, programelor şi serviciilor, astfel încât sã poatã fi utilizate de cãtre toate persoanele, pe cât este posibil, fãrã sã fie nevoie de o adaptare sau de o proiectare specializate. Design universal nu va exclude dispozitivele de asistare pentru anumite grupuri de persoane cu dizabilitãţi, atunci când este necesar. * *Dezangajare* - procesul prin care AMPRSM își retrage total sau parțial angajamentele financiare în legătură cu anumite proiecte/investiții precum și/sau în situația fondurilor neutilizate în urma atribuirii și/sau finalizării contractelor de achiziție de lucrări, în conformitate cu prevederile legale și contractuale * Atenuarea riscurilor - efortul de a interveni în mediul construit pentru a reduce pierderea de vieți și de bunuri prin diminuarea impactului evenimentelor cu potențial de dezastru. Strategia de investiții pentru mediul construit trebuie să fie în funcție de riscuri, prioritizând infrastructurile strategice sau de interes național pentru a sprijini binele pe termen lung al comunității. Atenuarea eficientă a riscului necesită ca acțiunea să fie întreprinsă acum – înainte de dezastrul următor – pentru a reduce consecințele care ar putea apărea mai târziu din punct de vedere uman și financiar (FEMA 2018b). * Consolidare - adăugarea de noi elemente structurale sau consolidarea componentelor existente ale unei clădiri funcționale, pentru a îmbunătăți reziliența și performanța acesteia în caz de cutremur și de alte hazarduri. * Hazard - probabilitatea de producere a unui eveniment fizic natural care ar putea cauza pierderi de vieți omenești, vătămări sau alte efecte asupra sănătății, precum și avarierea sau pierderi asupra bunurilor, infrastructurii, mijloacelor de trai, furnizării de servicii sau resurselor de mediu (UNISDR 2009) * Tip de clădire - Categoria de construcție alocată clădirii în funcție de sistemul structural al acesteia, regimul de înălțime și nivelul de proiectare seismică, printre alte caracteristici. Sistemul structural asigură stabilitatea clădirii la acțiuni gravitaționale, cutremure, vânt și alte tipuri de acțiuni. Sistemul structural este alcătuit din elemente precum: coloane (stâlpi, piloni) și pereți portanți; grinzi (grinzi transversale, bare), sisteme de podea și acoperiș (dale); și fundații (soclu, fundații, palplanșe). * Tipul sistemului structural - clasificare largă a clădirilor, cu materiale de construcție, precum zidărie portantă, cadre de beton armat, cadre de oțel, cadre de lemn. Fiecare tip de sistem structural poate să includă mai multe tipuri de clădiri. * Vulnerabilitate - susceptibilitatea unor elemente expuse la risc de a fi afectate defavorabil de impactul generat de un anumit hazard. Această susceptibilitate este reprezentată printr-o funcție de vulnerabilitate, care este o funcție statistică ce reprezintă nivelul de pierdere așteptată la o clădire supusă la un anumit nivel dat de intensitate a hazardului. Nivelul de pierdere așteptat este estimat ca raportul dintre pierderile totale directe și indirecte și valoarea de înlocuire a clădirii. |

# 2. ELEMENTE DE CONTEXT

## **2.1 Informații generale despre Program**

|  |
| --- |
| Programul Regional Sud-Muntenia 2021-2027 implementează viziunea strategică pentru o dezvoltare durabilă și echilibrată a regiunii, completând prioritățile și acțiunile pentru dezvoltarea acesteia din Planul de Dezvoltare Regională 2021-2027, Strategia de Specializare Inteligentă 2021 - 2027 și Strategia Integrată de Dezvoltare Teritorială Sud-Muntenia.  Regiunea Sud-Muntenia se încadrează în categoria regiunilor mai puțin dezvoltate, în conformitate cu clasificarea Uniunii Europene, cu un PIB/loc. (PSC) de 51% din media UE 27.  În scopul atingerii obiectivelor SNRTL, în Regiunea Sud-Muntenia, în perioada 2017-2020 au fost reabilitate termic, prin PNDL, 243 clădiri publice (școli, dispensare, sedii administrative), din care 209 în mediul rural. Distribuția teritorială a fost: 20 în Argeş, 66 în Călăraşi, 26 în Dâmboviţa, 24 în Giurgiu, 35 în Ialomiţa, 31 în Prahova și 41 în Teleorman.  PR Sud-Muntenia va contribui la SNRTL prin finanțarea lucrărilor de eficientizare energetică a clădirilor catalogate în strategie de tip: clădiri sociale, de sănătate și ale instituțiilor de învățământ și clădiri de birouri (sedii administrative aparținind autorităților si institutiilor publice locale.  Regiunea Sud-Muntenia deține un patrimoniu important de clădiri publice clasate drept monumente istorice, a căror reabilitare termică este necesar să includă și activități de renovare pentru consolidarea acestora, pentru prevenirea riscului în caz de cutremur. Acest tip de clădiri nu au fost eligibile a fi finanțate în perioada anterioară de programare.  Prevenirea dezastrelor naturale reprezintă un factor deosebit de important pentru dezvoltarea durabilă a regiunilor, pentru ca acestea să aibă localități sigure și prietenoase cu mediul.  În conformitate cu studiile de hazard seismic ale Institutului Național de Cercetare Dezvoltare pentru Fizica Pământului (INCD-FP), RSM este considerată una dintre regiunile cu cea mai activă seismicitate din Romania. Astfel, conform acestor studii, în orice moment se poate produce un cutremur cu magnitudine mai mare de 7 în Zona Seismică Vrancea, zonă aflată la o distanță mică de județele regiunii. În acest sens, teritoriul celor șapte județe ale regiunii (IL,CL, PH,DB,AG,GR și TR) este caracterizat macro-seismic ca având valori de vârf ale accelerației terenului pentru proiectare, aflate între ag =0,4 - 0,20, conform Hărții de zonare seismică a teritoriului României din codul de proiectare P100-1/2013. În acest context, Regiunea Sud Muntenia are un fond de clădiri important, majoritatea clădirilor fiind construite înainte de anul 1990.  Potrivit Strategiei Naționale de Reducere a Riscului Seismic, România deține un fond construit îmbătrânit, care necesită lucrări de renovare energetică şi consolidare seismică, cu accent pe intervenții care să asigure atât creșterea performanței energetice, cât și stabilitatea structurală și funcțională, din perspectiva unei abordări integrate care să asigure tranziția către un parc imobiliar verde şi rezilient, ce conservă valorile culturale şi care să conducă la  obiectivele de reducere a consumului de energie.  Conform datelor statistice ce au fundamentat Strategia națională de renovare pe termen lung (SNRTL), aprobată prin Hotărârea Guvernului nr. 1034/2020, fondul construit al României cuprinde peste 5,5 milioane de clădiri distribuite în mai multe sectoare. Clădirile rezidențiale reprezintă peste 90% din suprafața totală construită, urmate de clădirile din sectorul de educație și de clădirile comerciale.  În comparație cu sectorul clădirilor rezidențiale, clădirile din sectorul de educație pot avea o rată mai mare de ocupare; în funcție de ziua din săptămână și de ora din zi, rata de ocupare pentru clădirile din acest domeniu poate fi de peste trei ori mai mare decât cea a clădirilor rezidențiale.  Pe de altă parte, clădirile din sectorul de sănătate pot fi ocupate 24 de ore pe zi, șapte zile pe săptămână. Astfel, indiferent de momentul producerii unui cutremur, toate paturile dintr-o clădire ar putea fi ocupate, rata de ocupare având un impact semnificativ asupra numărului de persoane decedate sau rănite în timpul unui cutremur.  Conform datelor prezentate în Master planul regional al serviciilor de sănătate din regiunea Sud Muntenia din cele 423 de clădiri ce aparțin spitalelor, 68 fiind încadrate în gradele de risc seismic I și II (15 clădiri în clasa de risc seismic I și 53 în clasa de risc seismic II).  Programul Regional Sud-Muntenia 2021-2027 sprijină utilizarea soluțiilor ecologice de izolare (spre exemplu: acoperișuri/pereți verzi, etc.), precum și de utilizare eficientă a resurselor.  Programul Regional Sud-Muntenia 2021-2027 sprijină realizarea lucrărilor de izolare termică în conformitate cu Strategia Naţională de Renovare pe Termen Lung și cu normativele în vigoare la data elaborării documentației tehnico economice.  În conformitate cu prevederile PRSM, pentru a atinge o clasă energetică A, pentru tipurile de clădiri menționate, având în vedere principiul „Eficiența energetică înainte de toate” respectând recomandările din RWS și din SNRTL, se va finanța atât pachetul mediu de renovare –P2-renovare aprofundată, pentru a se evita realizarea de lucrări care vor trebui refăcute ulterior sau înlocuite pentru a răspunde cerințelor viitoare NZEB, și cu o utilizare minimă a soluțiilor de energie din surse regenerabile, cât și pachetul maximal de renovare - Pachetul P3-standard de renovare aprofundată sau NZEB, inclusiv toate opțiunile privind energia din surse regenerabile, cum ar fi panouri fotovoltaice pe acoperiș, prepararea apei calde menajere cu ajutorul energiei solare sau pompe de căldură geotermale.  Auditul energetic va fi realizat atât înainte cât și la terminarea lucrărilor de reabilitare termică.  Programul Regional Sud Muntenia va sprijini investițiile de renovare a clădirilor publice ce vor fi pregătite de autoritățile publice locale, cu ajutorul facilității ELENA, în cadrul proiectului South Muntenia Energy Efficiency for Public Buildings Investment Programme” (SMEE-PB).  Prezentul apel de proiecte acoperă întreaga regiune Sud-Muntenia și se aplică investițiilor realizate în zonele urbane și rurale ale celor șapte județe din regiunea de dezvoltare Sud Muntenia, respectiv județele Argeș, Călărași, Dâmbovița, Giurgiu, Ialomița, Prahova și Teleorman. |

## **2.2 Prioritatea/Fond/Obiectiv de politică/Obiectiv specific**

|  |
| --- |
| FEDR – Fondul European de Dezvoltare Regională  Obiectivul de Politică 2 – O Europă mai verde, rezilientă, cu emisii reduse de dioxid de carbon, care trece la o economie cu zero emisii de carbon, prin promovarea tranziției către o energie curată și echitabilă, a investițiilor verzi și albastre, a economiei circulare, a atenuării schimbărilor climatice si adaptării la acestea, a prevenirii și gestionării riscurilor și a mobilității urbane sustenabile  Prioritatea P 2 - O regiune cu orașe prietenoase cu mediu  Obiectivul Specific RSO 2.1 - Promovarea eficienței energetice și reducerea emisiilor de gaze cu efect de seră  Obiectivul Specific RSO 2.4 - Promovarea adaptării la schimbările climatice și prevenirea riscurilor de dezastre și reziliență, pe baza unor abordări ecosistemice  **Operațiunea D -** **Promovarea eficienței energetice și reducerea emisiilor de gaze cu efect de seră prin investiții în clădiri publice, ale căror documentații tehnice au fost elaborate în cadrul Contractului de finanțare a serviciilor de dezvoltare a proiectelor cu nr. ELENA - 2019 - 154, finanțat din Horizon 2020 Energy Efficency Focus.** |

## **2.3 Reglementări europene și naționale, cadrul strategic, documente programatice aplicabile**

|  |
| --- |
| • Regulamentul (UE) nr. nr. 2021/1060 al Parlamentului European și al Consiliului de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările și completările ulterioare.  • Regulamentul (UE) nr. 2021/1058 al Parlamentului European și al Consiliului privind Fondul european de dezvoltare regională și Fondul de coeziune, cu modificările și completările ulterioare.  • Regulamentul (UE) nr. 2020/2093 al Consiliului de stabilire a cadrului financiar pentru perioada 2021 -2027, cu modificările și completările ulterioare.  • Regulamentul (UE) nr. 2018/1046 al al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, cu modificările și completările ulterioare.  •Decizia CE pentru aprobarea Programului Regional Sud-Muntenia pentru perioada de programare 2021-2027  •Decizia CE nr. C(2024) 5829/08.08.2024 de modificare a Deciziei de punere în aplicare C(2022) 7253 de aprobare a Programului Regional Sud-Muntenia 2021-2027  • Carta Drepturilor Fundamentale a Uniunii Europene.  • Tratatul privind Funcționarea Uniunii Europene (TFUE).  • Convenția Organizației Națiunilor Unite privind Drepturile Persoanelor cu Dizabilităţi.  • Legea nr. 7/1996 a cadastrului şi a publicităţii imobiliare, cu modificările și completările ulterioare;  • Legea nr. 50/1991, privind autorizarea executării lucrărilor de construcții, cu modificările și completările ulterioare;  • Legea nr. 292 din 3 decembrie 2018 privind evaluarea impactului anumitor proiecte publice și private asupra mediului cu modificările și completările ulterioare;  • Legea nr. 273 din 29 iunie 2006 privind finanțele publice locale, cu modificările și completările ulterioare  • Legea nr. 10/1995 privind calitatea în construcţii, republicată, cu modificările și completările ulterioare  • Legea nr. 215/1997 privind Casa Socială a Constructorilor, cu modificările și completările ulterioare  • Legea nr. 196/2018 privind înfiinţarea, organizarea şi funcţionarea asociaţiilor de proprietari şi administrarea condominiilor, cu modificările și completările ulterioare.  • Legea nr. 372/2005 privind performanţa energetică a clădirilor, cu modificările și completările ulterioare.  • Legea nr. 221/2010 pentru ratificarea Convenţiei privind drepturile persoanelor cu dizabilităţi, adoptată la New York de Adunarea Generală a Organizaţiei Naţiunilor Unite la 13 decembrie 2006, deschisă spre semnare la 30 martie 2007 şi semnată de România la 26 septembrie 2007, cu modificările și completările ulterioare  • Legea nr. 448/2006 privind protecţia şi promovarea drepturilor persoanelor cu handicap, cu modificările și completările ulterioare  • Legea nr. 232/2022 privind cerinţele de accesibilitate aplicabile produselor şi serviciilor, cu modificările și completările ulterioare   * Legea nr. 122/2006 privind azilul în România, cu modificările și completările ulterioare * Legea nr. 350/2001 privind amenajarea teritoriului și urbanismul, cu modificările și completările ulterioare * OUG nr. 194/2002 privind regimul străinilor, cu modificările și completările ulterioare   • Ordonanța de urgență nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;  • Ordonanța de urgență nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare  • Ordonanța de urgență nr. 97/2022 - pentru modificarea și completarea Ordonanței de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare  • Ordonanța de urgență nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, cu modificările și completările ulterioare.  • Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare  • Ordonanţa de urgenţă nr. 18/2009 privind creşterea performanţei energetice a blocurilor de locuinţe, cu modificăile și completarile ulterioare  • Ordonanţa de urgenţă nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027, cu modificările și completările ulterioare  • Ordonanţa de urgenţă nr. 112/2018 privind accesibilitatea site-urilor web şi a aplicaţiilor mobile ale organismelor din sectorul public, cu modificările și completările ulterioare  • Hotărârea Guvernului nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021—2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare  • Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, cu modificările și completările ulterioare.  • Hotărârea Guvernului nr. 907/2016, privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare.  • Hotărârea Guvernului nr. 273/1994 privind aprobarea Regulamentului privind recepţia construcţiilor, cu modificările și completările ulterioare.  • Hotărâre nr. 1.034 din 27 noiembrie 2020 pentru aprobarea Strategiei naționale de renovare pe termen lung pentru sprijinirea renovării parcului național de clădiri rezidențiale și nerezidențiale, atât publice, cât și private, și transformarea sa treptată într-un parc imobiliar cu un nivel ridicat de eficiență energetică și decarbonat până în 2050, cu modificările și completările ulterioare  •Hotărârea nr. 1442/2022 pentru aprobarea Strategiei Naţionale de Reducere a Riscului Seismic, cu modificările și completările ulterioare  • Ordinul MDLPA nr. 16 din 5 ianuarie 2023 pentru aprobarea reglementării tehnice „Metodologie de calcul al performanței energetice a clădirilor, indicativ Mc 001-2022, cu modificările și completările ulterioare  • Ordinul Ministrului Culturii nr. 3568/2022 pentru aprobarea Metodologiei de intervenție pentru abordarea noninvazivă a eficienței energetice în clădiri cu valoare istorică și arhitecturală, cu modificările și completările ulterioare  • Ordinul ministrului investițiilor și proiectelor europene nr. 1777/2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027, cu modificările și completările ulterioare.  • Ordinul ministrului investițiilor și proiectelor europene nr. 2041/2023 pentru aprobarea modelului contractului de finanţare prevăzut la art. 14 alin. (2) din Ordonanţa de urgenţă a Guvernului nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027, cu modificările și completările ulterioare  • „Ghidul pentru aplicarea Cartei Drepturilor Fundamentale UE în implementarea fondurilor nerambursabile europene” elaborat de MIPE, cu modificările și completările ulterioare  • Ghid pentru reflectarea Convenției ONU privind drepturile persoanelor cu dizabilități în pregătirea și implementarea programelor și proiectelor cu finanțare nerambursabilă alocate României în perioada 2021-2027, cu modificările și completările ulterioare   * Renovation Wave Strategy (SWR) - <https://energy.ec.europa.eu/topics/energy-efficiency/energy-efficient-buildings/renovation-wave_en?prefLang=ro>. * HG nr. 338/3.05.2025 privind aprobarea Acordului de finanțare dintre Agenția pentru Dezvoltare Regională Sud Muntenia, Agenția de Dezvoltare Regională Nord-Vest, Agenția pentru Dezvoltare Nord-Est și Banca Europeană de Investiții nr. 81/11.10.2024/ADRSM//155/16.10.2024/ADRNV//7.529/17.10.2024/ADRNE, semnat de Banca Europeană de Investiții la 17 octombrie 2024 * Acordul de finanțare încheiat în data de 17 octombrie 2024 între Agenția pentru Dezvoltare Regională Sud-Muntenia, Agenția de Dezvoltare Regională Nord-Vest, Agenția pentru Dezvoltare Nord-Est și Banca Europeană de Investiții nr. 81/11.10.2024/ADRSM//155/16.10.2024/ADRNV//7.529/17.10.2024/ADRNE |

# 3. ASPECTE SPECIFICE APELULUI DE PROIECTE

## **3.1 Tipul de apel**

|  |
| --- |
| Prezentul ghid reglementează condițiile de accesare a finanțării pentru apelul de proiecte cu cu numărul **PRSM/638/PRSM\_P2/OP2**, de tip **non competitiv**, **cu termen-limită de depunere**.  În cadrul prezentului apel de proiecte, o cerere de finanţare, care este respinsă într-una din etapele procesului de evaluare, selecţie şi contractare, se poate redepune cu condiția corectării/îmbunătățirii aspectelor care au stat la baza respingerii inițiale a acesteia și încadrării în termenul-limită de depunere.  Un solicitant poate depune mai multe cereri de finanțare cu respectarea cumulativă a condițiilor de eligibilitate din ghid. |

## **3.2 Forma de sprijin (granturi; instrumentele financiare; premii)**

|  |
| --- |
| Forma de sprijin utilizată în cadrul prezentului apel de proiecte este grantul nerambursabil. |

## **3.3 Bugetul alocat apelului de proiecte**

|  |
| --- |
| Alocarea financiară pentru acest apel de proiecte este **91.764.705,88 euro**, din care:   * FEDR - **78.000.000,00** euro; * Buget de Stat **– 13.764.705,88** euro |

## **3.4 Rata de cofinanțare**

|  |
| --- |
| În cadrul apelului de proiecte **PRSM/638/PRSM\_P2/OP2**, pentru întocmirea bugetului cererii de finanțare, se vor lua în calcul următoarele rate de cofinanțare:   * Pentru autorități și instituții publice locale   FEDR: 85%  Buget de Stat: 13%  Beneficiar: 2%   * Pentru instituții aflate în subordinea autorităților publice centrale   FEDR: 85%  Beneficiar: 15% |

## **3.5 Zona/zonele geografică(e) vizată(e) de apelul de proiecte**

|  |
| --- |
| Prezentul apel de proiecte acoperă întreaga regiune Sud - Muntenia și se aplică investițiilor realizate în cele șapte județe din regiunea de dezvoltare Sud - Muntenia, respectiv Argeș, Călărași, Dâmbovița, Giurgiu, Ialomița, Prahova și Teleorman.  Investițiile pot fi realizate atât în mediul rural cât și în mediul urban. |

## **3.6 Acțiuni sprijinite în cadrul apelului**

|  |
| --- |
| În cadrul acestui apel de proiecte sunt **finanțate:**   * **investițiile în clădirile publice în vederea asigurării/ îmbunătățirii eficienței energetice, inclusiv activități conexe (consolidarea în funcție de riscurile identificate, sistemele de prevenire a incendiilor etc),** * **întărirea capacității administrative a beneficiarilor în domeniul eficienței energetice și măsuri pentru utilizarea surselor alternative de energie.** * **investiții ce au ca scop creșterea nivelului de siguranță la acțiuni seismice al clădirilor publice existente, încadrate în clasa de risc seismic I și clasa de risc seismic II.**   **În cadrul acestui apel de proiecte, activitățile eligibile sunt detaliate în cadrul secțiunii 5.2.2 - Activități eligibile, din prezentul ghid.** |

## **3.7. Grup țintă vizat de apelul de proiecte**

|  |
| --- |
| Principalele grupuri țintă:   * Autorități și instituții publice locale (județ, municipiu, oraș, comună). * Instituții aflate în subordinea Autorităților publice centrale * Unități publice educaționale, sanitare și de asistență socială (cu excepția clădirilor publice de asistență socială cu componentă rezidențială) * Populația municipiilor, orașelor și comunelor. * Populația afectată de sărăcia energetică și consumatorii vulnerabili |

## **3.8. Indicatori**

### 3.8.1. Indicatori de realizare

|  |
| --- |
| **Indicatori de realizare**   * **9SO5** - **Suprafața clădirilor publice ce beneficiază de lucrări de consolidare- mp**   Indicatorul de realizare măsoară suprafața desfășurată a clădirilor publice aflate în risc seismic, consolidate (conform standardelor privind consolidarea seismica - SNRSS) în urma sprijinului financiar oferit.   * **RCO19 - Clădiri publice cu o performanță energetică îmbunătățită - mp**   Indicatorul de realizare se definește ca fiind suprafața[[1]](#footnote-1) clădirilor publice finanțate pentru a li se îmbunătăți performanța energetică.  Indicatorii de realizare vor fi îndepliniți până la finalizarea investiției. |

### 3.8.2. Indicatori de rezultat

|  |
| --- |
| **Indicatori de rezultat**   * **9SR5 - Utilizatori ai clădirilor publice care beneficiază de clădirile consolidate**- **număr persoane**   Indicatorul măsoară numărul de utilizatori ai clădirilor publice ce vor beneficia de lucrări de consolidare.  Indicatorul de rezultat va fi îndeplinit până la finalizarea investiției.   * **RCR26 - Consum anual de energie primară (din care: al locuințelor, clădirilor publice, întreprinderilor etc.) - MWh/an**   Valoarea de bază se referă la consumul anual de energie primară înaintea intervenției, iar valoarea realizată se referă la consumul anual de energie primară pentru anul ulterior intervenției.  Ambele valori vor fi documentate prin certificate energetice în concordanță cu Directiva 2010/31/EU.   * **RCR29 - Emisii de gaze cu efect de seră estimate - tone CO2 eq/an**   RCR 29 Emisii de gaze cu efect de seră estimate (echivalent tone de CO2/an) – emisiile totale de gaze cu efect de seră a entităților/ proceselor sprijinite.  Valoarea de bază se referă la nivelul estimat al emisiilor de GES în cursul anului înainte de începerea intervenției, iar valoarea realizată este calculată ca totalul estimat al emisiilor de GES pe baza nivelului de emisii calculat pe baza performanței energetice atinse pentru anul după finalizarea intervenției.  Beneficiarul are obligația ca, la un an de la finalizarea proiectului, să transmită Raportul de audit energetic/certificatul energetic din care să rezulte valoarea indicatorilor pentru anul ulterior investiției |

### 3.8.3. Indicatori suplimentari specifici Apelului de Proiecte

### (dacă este cazul)

|  |
| --- |
| Nu se accepta identificarea și cuantificarea în cadrul cererii de finanțare a altor indicatori în afara celor menționați în cadrul secțiunii 3.8.1 și 3.8.2 |

## **3.9. Rezultatele așteptate**

|  |
| --- |
| Ȋn cadrul fiecărei cereri de finanțare se vor identifica și enumera rezultatele aşteptate în corelare cu activităţile propuse prin proiect.  Se cuantifică următoarele rezultate:   * Entități publice care beneficiază de clădiri cu lucrări de consolidare și eficientizate – număr * Clădiri publice cu lucrări de consolidare și eficientizate energetic – număr * Clădiri publice cu lucrări de eficientizare energetică – număr   Realizarea rezultatelor asumate este obligatorie în perioada de implementare. |

## **3.10. Operațiune de importanță strategică**

|  |
| --- |
| Nu este cazul |

## **3.11. Investiții teritoriale integrate**

|  |
| --- |
| Nu este cazul |

## **3.12. Dezvoltare locală plasată sub responsabilitatea comunității**

|  |
| --- |
| Nu este cazul |

## **3.13.Reguli privind ajutorul de stat**

|  |
| --- |
| Activităţile propuse în cadrul proiectelor nu intră sub incidenţa ajutorului de stat sau nu sunt identificate elemente de natura ajutorului de stat (atât la depunere cât și pe perioada de implementare și în perioada de durabilitate)  Beneficiarul se obligă să nu utilizeze obiectele/bunurile, fie ele mobile sau imobile, în vederea desfăşurării de activităţi economice, în scopul obţinerii de venituri prin cedarea folosinţei oricăruia dintre obiecte/bunuri către o terţă parte, cu excepţia activităţilor corespunzătoare destinaţiei principale a acestora, pe întreaga perioadă de durabilitate a contractului de finanțare.  Solicitantul își va asuma prin Declarația unică faptul că activitățile proiectului nu intră sub incidența regulilor de ajutor de stat sau nu sunt identificate elemente de natura ajutorului de stat. |

## **3.14. Reguli privind instrumentele financiare**

|  |
| --- |
| Nu este cazul |

## **3.15. Acțiuni interregionale, transfrontaliere și transnaționale**

Nu este cazul

## **3.16. Principii orizontale**

|  |
| --- |
| Investițiile se vor realiza cu respectarea drepturilor fundamentale și vor fi în conformitate cu Carta Drepturilor Fundamentale a Uniunii Europene și Convenția ONU privind Drepturile Persoanelor cu Handicap, precum și în conformitate cu principiile orizontale privind egalitatea de gen, de șanse, nediscriminarea (pe bază de sex, origine rasială sau etnică, religie sau convingeri, dizabilitate, vârstă sau orientare sexuală), accesibilitatea pentru persoanele cu dizabilități, dezvoltarea durabilă și principiul DNSH.  Solicitanții au obligaţia să demonstreze că proiectele propuse nu contravin acestor principii. Astfel, vor detalia în proiecte modalitatea de respectare a principiilor de mai sus.  În secțiunea relevantă din cererea de finanțare va fi descris modul în care sunt respectate obligațiile prevăzute de legislația specifică aplicabilă și se vor evidenția elementele relevante în raport cu asigurarea accesibilității pentru persoanele cu dizabilități.  În cadrul Declarației Unice, solicitantul își va asuma că va respecta, pe durata pregătirii şi implementării proiectului, prevederile legislaţiei europene şi naţionale în domeniul dezvoltării durabile, inclusiv DNSH, imunizarea la schimbări climatice, egalităţii de şanse, şi nediscriminării, egalităţii de gen, Carta drepturilor fundamentale a Uniunii Europene, Convenția ONU privind Drepturile Persoanelor cu Handicap. |

## **3.17. Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice**

|  |
| --- |
| În cadrul prezentului apel de poiecte sunt prevăzute următoarele criterii de eligibilitate cu privire la aspectele de mediu.   1. **În conformitate cu prevederile art.73, alin.2, lit. (e) din Regulamentul UE nr.1060/2021, proiectele care intră sub incidența Directivei 2011/92/UE a Parlamentului European și a Consiliului fac obiectul unei evaluări a impactului asupra mediului sau al unei proceduri de verificare și că evaluarea soluțiilor alternative a fost luată în considerare în mod corespunzător**.   Astfel, potrivit prevederilor Legii nr.292/ 2018, proiectele care pot avea efecte semnificative asupra mediului, datorită, printre altele, naturii, dimensiunii sau localizării lor, fac obiectul unei solicitări de aprobare de dezvoltare şi al unei evaluări a impactului lor asupra mediului înaintea emiterii acestei aprobări, în conformitate cu deciziile autorităților competente pentru protecția mediului.   1. **Potrivit prevederilor art.9, alin.4 din Regulamentul UE nr.1060/2021, proiectele trebuie să fie în conformitate cu principiul de ”a nu prejudicia în mod semnificativ” (”do no significant harm” – DNSH).**   Proiectele vor avea în vedere respectarea obligațiilor pentru implementarea principiului ”a nu prejudicia în mod semnificativ” (”do no significant harm” – DNSH), așa cum acesta este definit prin Regulamentul (UE) nr. 852/2020 privind instituirea unui cadru care să faciliteze investițiile durabile.  Solicitanții vor descrie în cadrul secțiunii relevante din cererea de finanțare si anexele sale, inclusiv documentația tehnică, modul în care sunt respectate obligațiile minime prevăzute de legislația specifică aplicabilă, acțiunile suplimentare propuse, dacă sunt prevăzute astfel de acțiuni.  Pentru acest lucru, solicitanții vor avea în vedere analiza principiului DNSH efectuată la nivelul Programului Regional Sud-Muntenia 2021-2027, disponibilă accesând link-ul <https://2021-2027.adrmuntenia.ro/download_file/article/119/Analiza-DNSH-PRSM-17072024.pdf> (paginile 43-61).  De asemenea, solicitantul va completa Declarația DNSH prin care își asumă respectarea cerințelor și măsurilor prevăzute în analiza principiului DNSH efectuată la nivelul Programului Regional Sud-Muntenia 2021-2027. Declarația este anexată ghidului solicitantului.   1. **Proiectele asigură imunizarea la schimbările climatice pentru investiții cu o durata de viață mai mare de cinci ani.**   În conformitate cu prevederile art.73, alin.2, lit. (j) din Regulamentul UE nr.1060/2021, în cazul proiectelor de infrastructură cu o durată de viață de, cel puțin, cinci ani, se va realiza o analiză cu privire la imunizarea la schimbările climatice.  Analiza cuprinde măsurile de atenuare a schimbărilor climatice și măsurile de adaptare la schimbările climatice și va fi elaborată având la bază Metodologia anexată ghidului solicitantului.  Această metodologie cuprinde descrierea a doi piloni (atenuare, adaptare) și fiecare pilon  descrie câte două etape (examinare, analiză detaliată).  Cu privire la pilonul de atenuare, pentru acele proiecte pentru care nu este necesară o evaluare a amprentei de carbon, se prezintă analiza într-o declarație/ justificare ce oferă o concluzie cu privire la neutralitatea climatică și se analizează, mai departe, pilonul referitor la adaptarea la schimbările climatice.  În ceea ce privește pilonul de adaptare la schimbările climatice, dacă în etapa de examinare nu sunt identificate vulnerabilități climatice semnificative care să justifice o analiză aprofundată, se va prezenta analiza într-o declarație/ justificare ce oferă o concluzie privind reziliența la schimbările climatice.  Astfel, concluziile cu privire la neutralitatea climatică și cele cu privire la adaptarea la schimbările climatice se vor compila într-un document consolidat care va reprezenta documentația de imunizare la schimbările climatice.  Se va verifica și corelarea informațiilor privind măsurile de atenuare a schimbărilor climatice și măsurile de adaptare la schimbările climatice cu informațiile relevante privind respectarea principiului DNSH.  **Nerespectarea acestor criterii de eligibilitate duce la respingerea proiectelor, acestea fiind considerate neeligibile.** |

## **3.18. Caracterul durabil al proiectului**

|  |
| --- |
| În conformitate cu art. 65 al Regulamentului (UE) 1060/ 2021, solicitantul, în cazul în care va primi finanțare din Programul Regional Sud-Muntenia 2021-2027, pe termenul de minimum 5 ani de la data plăţii finale, nu trebuie să :  • înceteze sau să transfere activitatea prevăzută în afara regiunii Sud-Muntenia;  • realizeze o modificare a proprietății asupra unui element de infrastructură care dă un avantaj nejustificat unei întreprinderi sau unui organism public;  • realizeze o modificare substanțială care afectează natura, obiectivele sau condițiile de implementare a operațiunii și care ar conduce la subminarea obiectivelor inițiale ale acesteia.  Aceste elemente sunt asumate de către solicitant prin Declarația unică, iar în etapa de contractare, solicitantul va trebui să dovedească că poate să asigure caracterul durabil al investiţiei în conformitate cu prevederile art.65 al Regulamentului (UE) 1060/ 2021. |

## **3.19. Acțiuni menite să garanteze egalitatea de șanse, de gen, incluziunea și nediscriminarea**

Investițiile se vor realiza cu respectarea drepturilor fundamentale și vor fi în conformitate cu Carta Drepturilor Fundamentale a Uniunii Europene și Convenția ONU privind Drepturile Persoanelor cu Handicap, inclusiv observațiile generale ale CDPH, precum și cu principiile orizontale privind egalitatea de gen, nediscriminarea (pe bază de sex, origine rasială sau etnică, religie sau convingeri, dizabilitate, vârstă sau orientare sexuală) și accesibilitatea pentru persoanele cu dizabilități.

Astfel, în cadrul prezentului apel de proiecte respectarea obligațiilor prevăzute în legislația comunitară și națională în domeniul accesibilității pentru persoanele cu dizabilități, egalității de gen, șanse, nediscriminării reprezintă o condiție de eligibilitate, înțelegând prin aceasta respectarea standardelor minime privind designul universal și adaptarea rezonabilă.

În conformitate cu prevederile art.4, lit.f din Conveția ONU privind Drepturile Persoanelor cu Handicap, solicitanții de finanțare vor avea în vedere ca bunurile, serviciile, echipamentele şi facilităţile propuse prin proiect să fie concepute pe baza designului universal, aşa cum este definit acesta în secțiunea Glosar, care presupune o adaptare minimă şi la cel mai scăzut cost, pentru a răspunde nevoilor specifice ale persoanelor cu dizabilităţi, să promoveze existenţa şi să încurajeze utilizarea acestor bunuri, servicii, echipamente şi facilităţi concepute pe baza designului universal.

De asemenea, în cadrul proiectelor, solicitanții de finanțare vor respecta cerințele privind adaptarea rezonabilă care presupune efectuarea modificările și ajustărilor necesare și adecvate pentru a permite persoanelor cu dizabilități să se bucure ori să își exercite, în condiții de egalitate cu ceilalți, toate drepturile și libertățile fundamentale ale omului.

Nerespectarea acestui criteriu de eligibilitate duce la respingerea proiectelor, acestea fiind considerate neeligibile.

În cadrul acestui apel de proiecte vor avea prioritate la finanțare și sunt încurajate proiectele care propun măsuri suplimentare față de cerințele minime legale.

## **3.20 Teme secundare**

|  |
| --- |
| În cadrul prezentului apel de proiecte se vor finanța și activități privind întărirea capacității administrative a beneficiarilor în domeniul eficienței energetice, drept activități conexe. |

## **3.21. Informarea și vizibilitatea sprijinului din fonduri**

|  |
| --- |
| Activitățile de comunicare și vizibilitate aferente proiectului sunt obligatorii și vor fi în conformitate cu prevederile contractului de finanţare și cu prevederile Ghidului de Identitate Vizuală PRSM disponibil în format electronic, pe site-ul dedicat programului. Beneficiarii sunt obligați să utilizeze, pentru toate materialele de comunicare și vizibilitate realizate în cadrul proiectelor finanțate prin PR Sud-Muntenia 2021-2027, indicațiile tehnice din Ghidul de Identitate Vizuală pentru PRSM. |

# 4. INFORMAȚII ADMINISTRATIVE DESPRE APELUL DE PROIECTE

## **4.1 Data deschiderii apelului de proiecte**

Data lansării apelului de proiecte: **23 aprilie 2025**

## **4.2. Perioada de pregătire a proiectelor**

Perioada de pregătire a proiectelor: **23 aprilie – 22 mai 2025**

## **4.3. Perioada de depunere a proiectelor**

### 4.3.1. Data și ora pentru începerea depunerii de proiecte

|  |
| --- |
| Data și ora de începere a depunerii de proiecte: **23 mai 2025, ora 8:00** |

### 4.3.2. Data și ora închiderii apelului de proiecte

|  |
| --- |
| Data și ora de închidere a depunerii de proiecte: **21 mai 2027, ora 12:00** |

## **4.4 Modalitatea de depunere a proiectelor**

|  |
| --- |
| Prezentul apel de proiecte se lansează prin sistemul informatic MySMIS2021/ MySMIS2021+.  Depunerea unei cereri de finanțare reprezintă operațiunea de transmitere, de către un solicitant, a unei cereri de finanțare, prin intermediul aplicației SMIS2021/MySMIS2021+.  Aplicația SMIS2021/MySMIS2021+ alocă, în mod automat, codul proiectului (codul SMIS) pentru fiecare cerere de finanțare la momentul începerii completării acesteia de către un solicitant. Ordinea codurilor SMIS nu reflectă ordinea depunerii proiectelor.  Codul SMIS va fi utilizat, în mod obligatoriu, în toată corespondența referitoare la proiectul căruia i-a fost alocat.  Toate etapele aferente unui proiect (depunere, evaluare, contractare, implementare, durabilitate) se vor desfășura prin intermediul sistemului informatic SMIS2021/MySMIS2021+. |

# 5. CONDIȚII DE ELIGIBILITATE

## **5.1. Eligibilitatea solicitanților și partenerilor**

### 5.1.1. Cerințe privind elibigilitatea solicitanților și partenerilor

|  |
| --- |
| Solicitantul eligibil, în sensul prezentului ghid, reprezintă entitatea care îndeplineşte cumulativ criteriile enumerate si prezentate în cadrul prezentei secțiuni.  1. Forma de constituire a solicitantului  Pentru acest apel de proiecte pot solicita finanțare:   * **Instituții publice din subordinea Autorităților Publice Centrale**: instituțiile publice din subordinea Guvernului ori a ministerelor, autorităţile administrative autonome, Instituția prefectului (definite conform OUG nr. 57/2019 privind Codul Administrativ, cu modificările și completările ulterioare). * **Autoritățile și instituțiile publice locale** - Unitățile Administrativ Teritoriale (UAT comună, oraș, municipiu, județ), definite conform OUG nr. 57/2019 privind Codul Administrativ, cu modificările şi completările ulterioare. * **Instituțiile publice și serviciile publice** organizate ca instituții publice de interes local sau județean (finanțate din bugetul local), aflate în subordinea unităților administrativ teritoriale, definite conform OUG nr. 57/2019 privind Codul Administrativ, cu modificările şi completările ulterioare, Legii nr. 273/2006 privind finanţele publice locale, cu modificările și completările ulterioare. * **Parteneriatele** între entitățile de mai sus, în conformitate cu prevederile legale.   Solicitantul care se încadrează în condiţiile de eligibilitate prevăzute în prezentul ghid poate depune mai multe cereri de finanţare, conform regulilor detaliate în cadrul acestui ghid.  2.Drepturi asupra infrastructurii  Solicitanții eligibili trebuie să demonstreze, după caz:  a) dreptul de proprietate publică  b) dreptul de administrare a imobilului  În cazul proprietății, înscrierea dreptului de proprietate trebuie să fie definitivă.  Solicitanții eligibili se încadrează într-una din următoarele situații:  - dețin (în proprietate publică sau administrare) și ocupă (își desfășoară activitatea) o clădire publică ~~(~~inclusiv în cadrul parteneriatelor)  sau  - a. dețin (în proprietate publică sau administrare) o clădire publică care este ocupată (în care își desfășoară activitatea) de aceștia și/sau de alte entități publice din categoria autorităților publice centrale, autorităților și instituțiilor publice locale (descrise la punctul 1);  - b. în cazul parteneriatelor, dețin (în proprietate publică sau administrare) o clădire publică care este ocupată (în care își desfășoară activitatea) de, cel puțin, unul dintre membrii parteneriatului și/sau de alte entități publice din categoria instituțiilor din subordinea autorităților publice centrale, autorităților și instituțiilor publice locale (descrise la punctul 1).  **În cazul implementării proiectelor în parteneriat, se încheie un Acord de parteneriat, model orientativ anexat ghidului solicitantului.**  Nu vor conduce la respingerea cererii de finanțare din procesul de evaluare, selecție și contractare, acele limite ale dreptului de proprietate care nu sunt incompatibile cu realizarea activităților proiectului (de ex. dreptul de trecere etc). Fiecare caz în parte va fi analizat în cadrul etapei de contractare.  **Atenție!**  **Din documentele privind drepturile asupra imobilului trebuie să reiasă faptul că dreptul respectiv este menţinut pe toată perioada de durabilitate a investiţiei.**  **Atenție!**  **Dacă pe parcursul perioadei de implementare a contractului de finanțare sau în perioada de durabilitate a acestuia sunt afectate condițiile de construire/exploatare asupra infrastructurii imobilului aferent proiectului, beneficiarul are obligația contractuală de a returna finanțarea nerambursabilă acordată, precum și alte penalități, dacă este cazul, în conformitate cu prevederile contractuale.**  Prin imobil obiect al proiectului se înţeleg clădirea şi terenul aferent acesteia ce fac obiectul proiectului.  Bunurile imobile care fac obiectul cererii de finanţare trebuie să îndeplinească, în mod cumulativ, nu mai târziu de semnarea contractului de finanțare, următoarele condiţii:  a) să fie libere de orice sarcini sau interdicţii incompatibile cu realizarea activităţilor proiectului;  b) să nu facă obiectul unor garanţii, cesionări şi nici a unei alte forme de sarcini care ar putea afecta dreptul invocat;  c) să nu facă obiectul unor litigii având ca obiect dreptul invocat de către solicitant pentru realizarea proiectului, aflate în curs de soluţionare la instanţele judecătoreşti;  d) să nu facă obiectul revendicărilor potrivit unor legi speciale în materie sau dreptului comun.  Drepturile asupra infrastructurii pentru care se solicită finanțare trebuie menținute de la semnarea contractului de finanțare, în perioada de implementare, precum și în perioada în care este asigurat caracterul durabil al proiectului, în condiţiile art. 65 din Regulamentul (UE) 2021/1.060, cu modificările şi completările ulterioare.  În cadrul acestui apel de proiecte nu se consideră sarcină sau interdicție care afectează implementarea proiectului și care să conducă la respingerea cererii de finanțare din procesul de evaluare, selecție și contractare:  - închirierea/darea în folosință gratuită/concesiunea a unor suprafețe din terenul aferent imobilului, cu condiția ca respectivele limite ale dreptului de proprietate să nu fie incompatibile cu realizarea activităților/ implementarea proiectului, închirierea/darea în folosință gratuită/concesiunea a unor spații din clădirea aferentă imobilului.  Garanțiile reale asupra imobilelor (ex. ipoteca etc.) sunt considerate incompatibile cu realizarea proiectelor de investiții în cadrul PR Sud-Muntenia 2021-2027.  Nu este considerată sarcină asupra imobilului dreptul de administrare înscris în cartea funciară şi care nu afectează condiţiile de implementare.  Sunt neeligibile proiectele (cererile de finanțare) care implică:  - extinderea clădirii componente, excepţie făcând clădirea tip centrală termică;  - numai lucrări care nu se supun autorizării;  - numai dotarea.  - măsuri de demolare și reconstruire a unei infrastructuri publice  - lucrările conexe în proiecte de investiții de sine stătătoare.  **3.** **În conformitate cu art. 65 și art.73, alin.2, lit. (h) din Regulamentului (UE) 1060/ 2021, solicitantul, în cazul în care va primi finanțare din Programul Regional Sud-Muntenia 2021-2027, pe termenul de 5 ani de la data plății finale, nu trebuie să** :  • înceteze sau să transfere activitatea prevăzută în afara regiunii Sud-Muntenia;  • realizeze o modificare a proprietății asupra unui element de infrastructură care dă un avantaj nejustificat unei întreprinderi sau unui organism public;  • realizeze o modificare substanțială care afectează natura, obiectivele sau condițiile de implementare a operațiunii și care ar conduce la subminarea obiectivelor inițiale ale acesteia.  Perioada pentru care este conferit dreptul de administrare solicitanților eligibili și/sau partenerilor acestora trebuie să fie acoperitoare pentru durată menționată la articolul 65 din Regulamentul Parlamentului European și al Consiliului nr. 1060/2021 în vederea asigurării caracterului durabil al investiției, respectiv o perioadă de cinci ani de la data efectuării plății finale în cadrul contractului de finanțare.  Această perioada se va calcula estimativ, luându-se în considerare perioada derulării procesului de evaluare, selecție și contractare, perioada de implementare a proiectului și, respectiv, de efectuare a plății finale, la care se adaugă perioada de 5 ani anterior menționată.  Beneficiarul se obligă să nu schimbe natura activităţii publice corespunzătoare destinației principale a clădirii (funcțiunea clădirii) pentru care s-a acordat finanţare, în condiţiile standardelor şi legislaţiei specifice aplicabile în vigoare, pe perioada de implementare și durabilitate a proiectului.  **4.** **Solicitantul şi reprezentantul său legal, inclusiv partenerul şi reprezentantul său legal, dacă este cazul, NU se încadrează în niciuna din situațiile de excludere prezentate mai jos (prezentate în Declarația Unică):**   * Solicitantul nu se află în următoarele situații începând cu data depunerii cererii de finanțare, pe perioada de evaluare, selecție și contractare:   a. Să se afle în stare de insolvență sau face obiectul unei proceduri de lichidare sau de administrare judiciară, a încheiat acorduri cu creditorii, și-a suspendat activitatea economică sau face obiectul unei proceduri în urma acestor situații sau se află în situații similare în urma unei proceduri de aceeași natură prevăzute de legislația sau de reglementările naționale;  b. Să facă obiectul unei proceduri legale pentru declararea sa într-una din situațiile de la punctul a.;  c. să fie găsit vinovat, printr-o hotărâre judecătorească definitivă, pentru comiterea unei fraude/ infracțiuni referitoare la obținerea și utilizarea fondurilor europene și/sau a fondurilor publice naționale aferente acestora, în conformitate cu prevederile Codului Penal aprobat prin Legea nr. 286/2009, cu modificările și completările ulterioare.   * Solicitantul trebuie să se regăsească în următoarele situații:   a. în cazul solicitantului pentru care au fost stabilite debite în sarcina sa ca urmare a măsurilor legale întreprinse de autoritatea de management, acesta va putea încheia contractul de finanțare în următoarele situații:  - recunoaște debitul stabilit în sarcina sa de AMPR Sud-Muntenia și îl achită integral, atașând dovezi în acest sens, cu excepția proiectelor aflate în implementare, pentru care recunoaște debitul stabilit și îl achită integral sau își exprimă acordul cu privire la stingerea acestuia din valoarea cererilor de rambursare ulterioare, aferente proiectului în cadrul căruia a fost constatat  - a contestat în instanța notificările/procesele verbale/notele de constatare a unor debite și prin decizie a instanțelor de judecată acestea au fost suspendate de la executare, anexând dovezi în acest sens.  b. să fi achitat obligațiile de plată nete către bugetul de stat și respectiv bugetul local în ultimul an calendaristic conform normelor legale în vigoare  c. deține dreptul legal de a desfășura activitățile prevăzute în cadrul proiectului   * Reprezentantul legal care își exercită atribuțiile de drept pe perioada procesului de evaluare, selecție și contractare trebuie să nu se afle într-una din situațiile de mai jos:   a. Să fie subiectul unui conflict de interese definit în conformitate cu prevederile naționale/comunitare în vigoare sau să se afle într-o situație care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului.  b. Să se afle în situația de a induce grav în eroare Autoritatea de Management sau comisiile de evaluare și selecție, prin furnizarea de informații incorecte în cadrul prezentelor apeluri de proiecte sau a altor apeluri de proiecte derulate în cadrul PR Sud-Muntenia 2021-2027.  c. Să se afle în situația de a încerca/de a fi încercat să obțină informații confidențiale sau să influențeze comisiile de evaluare și selecție sau Autoritatea de Management pe parcursul procesului de evaluare a prezentelor apeluri de proiecte sau a altor apeluri de proiecte derulate în cadrul Programului Regional Sud-Muntenia 2021-2027  d. Să fi suferit condamnări definitive în cauze referitoare la obținerea și utilizarea fondurilor europene și/sau a fondurilor publice naționale aferente acestora.  **5. Capacitatea financiară a solicitantului** (având în vedere art.73, lit (d) din Regulamentul (UE) nr.1060/ 2021)  Capacitatea financiară a solicitantului se referă la capacitatea acestuia de a asigura contribuția proprie la valoarea cheltuielilor eligibile, precum și acoperirea cheltuielilor neeligibile și asigurarea costurilor de funcționare și întreținere a investiției și serviciile asociate necesare, în vederea asigurării sustenabilității financiare a acesteia, pe perioada de durabilitate a contractului de finanțare.  Solicitantul se angajează prin Declarația Unică, în cazul în care va primi finanțare, pe o perioadă de 5 ani de la data efectuării plății finale, în conformitate cu prevederile art. 65 din Regulamentul (UE) nr. 2021/1060, să mențină investiția realizată, asigurând contribuția proprie la valoarea cheltuielilor eligibile, precum și acoperirea cheltuielilor neeligibile și asigurarea costurilor de funcționare și întreținere a investiției și serviciile asociate necesare, în vederea asigurării sustenabilității financiare a acestei, pe perioada de durabilitate a contractului de finanțare.  **În cazul nerespectării condițiilor de eligibilitate conform ghidului solicitantului, oricând pe perioada procesului de evaluare, selecție și contractare, cererea de finanțare va fi respinsă.**  **În acest sens, solicitantul va aduce la cunoștința AM, orice eveniment ori modificare care afectează sau ar putea afecta respectarea condițiilor de eligibilitate menționate în Ghidul solicitantului, în termen de 5 zile de la luarea la cunoștință a situației respective.** |
|  |

### 5.1.2. Categorii de solicitanți eligibili

|  |
| --- |
| * **Instituții publice** din subordinea **Autorităților Publice Centrale**: instituțiile publice din subordinea Guvernului ori a ministerelor, autorităţile administrative autonome, Instituția prefectului (OUG nr. 57/2019 privind Codul Administrativ, cu modificările și completările ulterioare). * **Autoritățile și instituțiile publice locale** - Unitățile Administrativ Teritoriale (UAT comună, oraș, municipiu, județ), definite conform Ordonanței de urgență a Guvernului nr. 57/2019 privind Codul Administrativ, cu modificările şi completările ulterioare. * **Instituțiile publice și serviciile publice** organizate ca instituții publice de interes local sau județean (finanțate din bugetul local), aflate în subordinea unităților administrativ teritoriale, definite conform Ordonanței de urgență a Guvernului nr. 57/2019 privind Codul Administrativ, cu modificările şi completările ulterioare, Legii nr. 273/2006 privind finanţele publice locale, cu modificările și completările ulterioare. * **Parteneriatele** între entitățile de mai sus, în conformitate cu prevederile legale. |

### 5.1.3. Categorii de parteneri eligibili

|  |
| --- |
| * **Instituții** publice din subordinea **Autorităților Publice Centrale**: instituțiile publice din subordinea Guvernului ori a ministerelor, autorităţile administrative autonome, Instituția prefectului (OUG nr. 57/2019 privind Codul Administrativ, cu modificările și completările ulterioare). * **Autoritățile și instituțiile publice locale** - Unitățile Administrativ Teritoriale (UAT comună, oraș, municipiu, județ), definite conform Ordonanței de urgență a Guvernului nr. 57/2019 privind Codul Administrativ, cu modificările şi completările ulterioare. * **Instituțiile publice și serviciile publice** organizate ca instituții publice de interes local sau județean (finanțate din bugetul local), aflate în subordinea unităților administrativ teritoriale, definite conform Ordonanței de urgență a Guvernului nr. 57/2019 privind Codul Administrativ, cu modificările şi completările ulterioare, Legii nr. 273/2006 privind finanţele publice locale, cu modificările și completările ulterioare. |

### 5.1.4. Reguli și cerințe privind parteneriatul

|  |
| --- |
| Principiul parteneriatului reprezintă un aspect important la nivelul Programului Regional Sud-Muntenia 2021-2027, astfel că în cadrul prezentului apel a fost prevăzută posibilitatea depunerii cererilor de finanțare în parteneriat.  Când proiectul se implementează în parteneriat, prin ”solicitant/beneficiar” se înțelege întregul parteneriat (lider de parteneriat și partenerii) iar drepturile și obligațiile solicitanților/beneficiarilor revin și partenerilor.  Criteriile de eligibilitate ale solicitantului se aplică fiecărui partener din cadrul acordului  de parteneriat.  Nu există restricții cu privire la numărul partenerilor.  Cererea de finanțare va fi depusă de liderul parteneriatului.  Schimbul de informații pentru toate etapele aferente unui proiect se va realiza prin intermediul liderului de parteneriat.  În cazul proiectelor depuse în parteneriat, se va transmite în etapa de contractare, ***Anexa\_Acord de parteneriat*, atașată prezentului ghid.** |

## **5.2. Eligibilitatea activităților**

### 5.2.1. Cerințe generale privind elibigilitatea activităților

|  |
| --- |
| Criteriile generale aplicabile prezentului apel de proiecte cu privire la eligibilitatea proiectului și a activităților sunt următoarele:   * Încadrarea proiectului în obiectivele Priorității P2, **Obiectivele Specifice RSO 2.1 și RSO 2.4,** respectiv în activitățile prevăzute în cadrul secțiunii 5.2.2 din prezentul ghid, având în vedere art.73, lit. (g) din Regulamentul (UE) nr.1060/ 2021. * Încadrarea valorii eligibile a proiectului în limitele valorilor minime și maxime eligibile prevăzute în cadrul secțiunii 5.4 din prezentul ghid. * Încadrarea proiectului în documentele strategice relevante, în conformitate cu prevederile art.73, lit (a) din Regulamentul (UE) nr.1060/ 2021.   (PAED,PAASC, PNIESC, SIDU, SIDJ, PIEE, plan de acțiune privind energia durabilă, strategie de reducere a emisiilor de CO2, strategie locală/județeană în domeniul energiei, plan național de acțiune în domeniul eficienței energetice, alte documente strategice care prevăd măsuri în domeniul eficienţei energetice, conform legislației în vigoare).   * Documentații tehnice pentru investițiile de renovare a clădirilor publice trebuie să fie pregătite de autoritățile publice locale, cu ajutorul facilității ELENA, în cadrul proiectului South Muntenia Energy Efficiency for Public Buildings Investment Programme” (SMEE-PB)   Sunt eligibile doar proiectele care au întocmită documentația tehnică în cadrul proiectului South Muntenia Energy Efficiency for Public Buildings Investment Programme” (SMEE-PB).  Nu sunt eligibile investiţiile a căror documentație tehnică nu a fost elaborată cu ajutorul facilității ELENA.  ATENȚIE!  Până la data finalizării Programului ,South-Muntenia Energy Efficency for Public Buildings Investment Programme" beneficiarul este obligat să lanseze procedurile de atribuire a contractelor pentru faza de proiectare - proiect tehnic de execuţie, aferente documentațiilor tehnico-economice pregătite în cadrul programului ELENA.  După finalizarea lucrărilor de investiție aferente obiectelor de investiții, pentru toate proiectele pentru care au fost pregătite documentații tehnico-economice, beneficiarul are obligația să transmită Raportul de audit energetic și Certificatul de Audit energetic din care să rezulte valoarea indicatorilor pentru anul ulterior investiției.   * Perioada de implementare a activităților proiectului nu depășește 31 decembrie 2029   Perioada de implementare a proiectului începe după semnarea contractului de finanțare.  Durata contractului de finanțare include atât activitățile proiectului realizate înainte de depunerea cererii de finanțare cât și activitățile ce urmează a fi realizate după semnarea contractului de finanțare.  Prima activitate din contractul de finanțare reprezintă cea mai veche activitate desfășurată pentru elaborarea documentației de finanțare.  Solicitantul are obligația de a prevede termene realiste pentru realizarea activităților, cu încadrarea în limitele maxime prevăzute pentru durata maximă de implementare a proiectului.  Cheltuielile sunt eligibile dacă au fost plătite de beneficiar ulterior datei de 01 ianuarie 2021, în conformitate cu art. 63 alin. (2) din Regulamentul (UE) 2021/1060 al Parlamentului European și al Consiliului din 24 iunie 2021, cu modificările și completările ulterioare.  În conformitate cu H.G nr. 873/06.07.2022, una dintre condițiile de eligibilitate a cheltuielilor se referă la plata cheltuielilor, în condiţiile legii, între 1 ianuarie 2021 şi 31 decembrie 2029, cu respectarea duratei contractului de finanțare.  În cadrul perioadei de implementare a proiectului nu se include perioada legată de procesarea cererii de rambursare finale și efectuarea plății aferente acesteia.   * Proiectul propus nu a mai beneficiat de finanţare publică în ultimii 5 ani înainte de data depunerii cererii de finanţare pentru același tip de cheltuieli asociate aceluiași tip de activități realizate asupra aceleiaşi infrastructuri/ aceluiaşi segment de infrastructură şi nu beneficiază de fonduri publice din alte surse de finanţare.   În această situaţie, în ultimii 5 ani de dinainte de data depunerii cererii de finanţare, proiectul propus nu a mai beneficiat de finanţare publică, pentru același tip de cheltuieli asociate aceluiași tip de activități realizate asupra aceleiaşi infrastructuri /aceluiaşi segment de infrastructură şi nu s-a aflat în perioada de garanţie pentru activităţile enumerate anterior. Termenul de referință pentru calculul celor 5 ani menționați mai sus este data depunerii cererii de finanțare.  În vederea evitării dublei finanțări, solicitanții au obligația declarării pe proprie răspundere că proiectul nu a beneficiat și nu beneficiază de fonduri publice pentru aceleaşi cheltuieli eligibile, aspecte asumate în cadrul Declarației Unice.   * Proiectul asigură respectarea drepturilor fundamentale și vor fi în conformitate cu Carta Drepturilor Fundamentale a Uniunii Europene și Convenția ONU privind Drepturile Persoanelor cu Handicap, inclusiv observațiile generale ale CDPH, precum și cu principiile orizontale privind egalitatea de șanse, de gen, nediscriminarea (pe bază de sex, origine rasială sau etnică, religie sau convingeri, dizabilitate, vârstă sau orientare sexuală), accesibilitatea pentru persoanele cu dizabilităţi și dezvoltarea durabilă. * Proiectul respectă principiul de ”a nu prejudicia în mod semnificativ” (”do no significant harm” -DNSH).   Cererea de finanțare și documentația tehnico-economică vor fi completate cu informațiile specifice respectării principiului DNSH.  De asemenea, solicitantul va completa Declarație pe propria răspundere prin care își asumă respectarea cerințelor și măsurilor prevăzute pentru obiectivele de mediu aferente acestui principiu.   * Proiectul asigură imunizarea la schimbările climatice a investițiilor în infrastructură, având în vedere art.73, lit (j) din Regulamentul (UE) nr.1060/ 2021   În cazul proiectelor de infrastructură cu o durată de viață mai mare de 5 ani, trebuie anexată documentația cu privire la imunizarea la schimbările climatice.  Documentația va fi realizată având la bază metodologia anexată ghidului solicitantului.  Se va verifica corelarea informațiilor privind măsurile de atenuare a schimbărilor climatice și măsurile de adaptare la schimbările climatice cu informațiile relevante privind respectarea principiului DNSH.   * Proiectul face obiectul unei evaluări a impactului asupra mediului sau al unei proceduri de verificare, în conformitate cu prevederile Legii nr. 292/2018 * Clădirea trebuie să fie finalizată înainte de data de 31.12.2000 (sau cu durată de viață mai mare de 20 ani de la data construcției);   Astfel, se va prezenta un extras al cărţii tehnice a imobilului, fişa tehnică a imobilului, procesul verbal de recepție la terminarea lucrărilor sau orice alt document justificativ din care să rezulte finalizarea construirii clădirii (execuția lucrărilor terminată) în perioada anterior menționată. Pentru acest criteriu se acceptă, ca document care să certifice anul finalizării construcției, și expertiza tehnică.   * Proiectul trebuie să propună intervenții care vizează pachetul mediu de renovare –**P2-renovare aprofundată**, pentru a se evita realizarea de lucrări care vor trebui refăcute ulterior sau înlocuite pentru a răspunde cerințelor viitoare NZEB, și cu o utilizare minimă a soluțiilor de energie din surse regenerabile, și/ sau pachetul maximal de renovare - **Pachetul P3-standard de renovare aprofundată sau NZEB**, inclusiv toate opțiunile privind energia din surse regenerabile, cum ar fi panouri fotovoltaice pe acoperiș, prepararea apei calde menajere cu ajutorul energiei solare sau pompe de căldură geotermale.   Pentru îndeplinirea acestui criteriu se vor verifica următoarele cerințe:     * Măsurile de intervenție propuse prin proiect trebuie să asigure o reducere a consumului de energie primară de minimum 60% față de consumul inițial, până la finalizarea implementării proiectului. * Măsurile de intervenție propuse prin proiect trebuie să asigure o scădere a emisiilor echivalent CO2 de minimum 60% față de emisiile inițiale, până la finalizarea implementării proiectului.   NOTĂ:   * Potrivit prevederilor Art.21 alin (4) din Legea nr. 372/2005 privind performanţa energetică a clădirilor, pentru clădirile monument istoric şi unităţile acestora nu este obligatorie elaborarea certificatului de performanţă energetică. Certificatul de performanţă energetică pentru acestea se elaborează doar la solicitarea investitorului/ proprietarului/ administratorului clădirii/ unităţii de clădire pe baza metodologiei. * De asemenea conform Metodologiei de intervenţie pentru abordarea noninvazivă a eficienţei energetice în clădiri cu valoare istorică şi arhitecturală din 22.12.2022, parte integranta din Ordinului Ministrului Culturii nr.3568/2022, este definit termenul de "eficienţă energetică" **pentru clădirile cu valoare istorică şi arhitecturală**: „De aceea, trebuie înţeles faptul că atunci când ne referim la clădirile cu valoare istorică şi arhitecturală, termenul de "eficienţă energetică" nu presupune obţinerea de economii energetice similare unei construcţii noi, ci optimizarea comportamentului energetic al acesteia. Se estimează că în urma intervenţiei non-invazive de eficienţă energetică, consumul energetic va putea fi redus cu cca 20 - 50% faţă de valorile iniţiale. Sub acest procent de 20%, se va considera că proiectul realizat nu are o componentă semnificativă de reducere a consumului energetic.” * Dacă în documentația tehnică depusă odată cu cererea de finanțare nu sunt identificate măsurile de intervenții care vizează pachetul mediu de renovare P2 și/ sau pachetul maximal de renovare P3, atunci solicitantul are obligația includerii acestor măsuri de intervenții în documentația tehnică, faza PT, astfel încât să se asigure o reducere a consumului de energie primară de minimum 60% față de consumul inițial și o scădere a emisiilor echivalent CO2 de minimum 60% față de emisiile inițiale.   **Neîndeplinirea acestor condiții conduce la rezilierea contractului de finanțare**.   * Clădirea nu este încadrată, prin raport de expertiză tehnică în clasa de risc seismic RsI sau în clasa de risc seismic RsII, cu excepția: * clădirilor care, prin intervențiile propuse, vizează și consolidare seismică, conform prevederilor STRATEGIEI NAŢIONALE DE REDUCERE A RISCULUI SEISMIC[[2]](#footnote-2). * Clădirea nu este utilizată ca lăcaș de cult sau pentru alte activități cu caracter religios.   Aspectele sunt asumate prin Declarația unică.   * Clădirea nu este o construcție cu caracter provizoriu prevăzută a fi utilizată pe o perioadă de până la 2 ani, nu este clădire industrială, nu este atelier sau clădire din domeniul agricol, clădirea publică este utilizată\* și este destinată a fi utilizată cel puțin 8 luni pe an după eficientizare.   \* în ultimul an calendaristic înainte de depunerea cererii de finanțare     * Clădirea nu este din tipul clădirilor de locuit colective sau asimilate acestora, cu excepția:   - penitenciarelor;  - centrelor de cazare a străinilor luați în custodie publică (OUG nr. 194/2002 privind regimul străinilor, cu modificările și completările ulterioare, și Legea nr. 122/2006 privind azilul în România, cu modificările și completările ulterioare);  - căminelor aferente instituțiilor de învățământ.   * În cazul a două sau mai multe corpuri de clădire alăturate/alipite, care sunt tratate în expertiza tehnică ca fiind corpuri de clădire independente unul față de celălalt din punct de vedere al structurii de rezistență (cu sistem structural distinct), în cadrul cererii de finanțare respectivele corpuri de clădire vor reprezenta componente distincte.   - În cazul a două sau mai multe corpuri de clădire alăturate/alipite, care sunt tratate în cadrul expertizei tehnice ca un ansamblu, o construcție unitară, independentă din punct de vedere structural, corpurile de clădire alăturate/alipite fiind legate prin elemente structurale comune sau interdependente (nu doar funcționale), în cadrul cererii de finanțare respectivele corpuri de clădire vor fi tratate ca tronsoane ale aceleiași clădiri care va reprezenta o singură componentă.   * Proiectul nu vizează doar o unitate de clădire (o zonă/ o parte a clădirii, un etaj sau un birou dintr-o clădire, chiar dacă aceasta/acesta este concepută/conceput sau modificată/modificat pentru a fi utilizată/utilizat separat)   Componenta va cuprinde întreaga clădire. Auditul energetic se va realiza pentru întreaga clădire, cu fundamentarea corespunzătoare a soluției tehnice în cadrul documentației tehnico-economice, și nu se va realiza doar pentru o unitate de clădire .  Soluția tehnică propusă prin raportul de audit energetic la nivelul întregii clădiri va ține cont de eventualele lucrări de intervenție/activități care au fost deja realizate asupra clădirii și va propune măsuri corespunzătoare de creștere a eficienței energetice .  Aspectele sunt verificate în corelare cu informațiile prezentate în documentația tehnică/tehnico-economică și în cererea de finanțare.   * În cazul în care anumite suprafețe din terenul aferent imobilului au fost închiriate/ date în folosință gratuită/ concesionate unor persoane juridice, este îndeplinită condiția ca respectivele limite ale dreptului de proprietate să nu fie incompatibile cu realizarea activităților/ implementarea proiectului.   Se va vedea Declaraţia unică, coroborată cu documentele de proprietate relevante.   * În cazul în care în clădire există spații/unități de clădire închiriate/date în folosință gratuită/concesionate unor persoane juridice, sunt îndeplinite următoarele condiții:    Ocupanții (persoanele juridice) trebuie să fi fost selectați printr-o procedură transparentă și nediscriminatorie, conform legislației în vigoare   Suprafața utilă aferentă acestor spații/unități de clădire nu depășește 10% din suprafața totală utilă a clădirii.   (unde e cazul) În cazul în care într-o clădire sunt mai multe spații/ unități de clădire închiriate/date în folosință gratuită/concesionate, în condițiile enunțate mai sus, se va întocmi un Tabel centralizator al acestor ocupanți la nivel de clădire, în care se vor menționa informațiile de mai sus, inclusiv suprafața totală utilă a clădirii (mp) si suprafața utilă a acestor spații/unități de clădire (mp și %). Suprafața utilă cumulată aferentă acestor spații/unități de clădire nu depășește 10% din suprafața totală utilă a clădirii.  Condițiile de mai sus nu sunt aplicabile în cazul persoanelor juridice care au închiriat/au primit în folosință gratuită/ au obținut în concesiune spații/unități de clădire pentru a fi utilizate pe o durată limitată în cursul unei zile/săptămâni/luni în vederea desfășurării unor activități sportive, culturale, educaționale sau recreative. În cazul acestor persoane juridice sunt îndeplinite următoarele condiții:   Ocupanții (persoanele juridice) trebuie să fi fost selectați printr-o procedură transparentă și nediscriminatorie, conform legislației în vigoare - Se va vedea Declaraţia unică   Activitatea desfășurată de persoanele juridice respective nu afectează activitatea principală/ funcțiunea clădirii publice - Se va vedea Declaraţia unică.  Notă: Persoanele juridice mai sus-menționate sunt persoane juridice care nu se încadrează în categoriile solicitanților eligibili.  Pe perioada de durabilitate, transmiterea dreptului de folosință asupra anumitor spații/unități de clădire realizate prin proiect ce vor fi închiriate/date în folosință gratuită/concesionate către o terță parte se poate face numai printr-o procedură transparentă și nediscriminatorie, în condiţiile legii, cu condiția ca activitatea desfășurată de persoanele juridice respective să nu afecteze activitatea principală/ funcțiunea clădirii publice, iar suprafața utilă cumulată aferentă acestor spații/unități de clădire să nu depășească 10% din suprafața totală utilă a clădirii. Nerespectarea condiției de transmitere a dreptului de folosință anterior menționat poate conduce la rezilierea și recuperarea finanțării acordate în conformitate cu prevederile prezentului contract.   * Proiectul nu prevede lucrări începute și/sau finalizate din punct de vedere fizic până la momentul contractării cererii de finanțare * Proiectul nu intră sub incidenţa ajutorului de stat sau în cadrul acestuia nu sunt identificate elemente de natura ajutorului de stat (atât la depunere cât și pe perioada de implementare și în perioada de durabilitate) * Pentru clădirile identificate ca monumente istorice măsurile de renovare vor fi corelate/fundamentate cu analize/expertize de specialitate ce vor stabili necesitatea intervențiilor în relație cu principiile conservării și restaurării monumentelor istorice și cu necesitatea utilizării contemporane a acestora, fiind însoțite de avizele autorităților competente din domeniul conservării monumentelor.   În conformitate cu art.23, alin.(1) din Legea nr.422/2001 privind protejarea monumentelor istorice, republicată, intervențiile asupra monumentelor istorice se fac numai pe baza şi cu respectarea avizului emis de către Ministerul Culturii şi Cultelor sau, după caz, de către serviciile publice deconcentrate ale Ministerului Culturii şi Cultelor.  În conformitate cu art.24, alin.(4) din Legea nr.422/2001 privind protejarea monumentelor istorice, republicată, elaborarea expertizelor tehnice, a proiectelor de consolidare, restaurare, verificare tehnică a proiectelor şi dirigentarea lucrărilor se efectuează numai de experţi şi/sau specialişti atestaţi de către Ministerul Culturii și Cultelor, cu respectarea exigențelor specifice domeniului monumentelor istorice și a cerințelor privind calitatea lucrărilor în construcții.  În conformitate cu art.36, alin.(1), pct. h) din Legea nr.422/2001 privind protejarea monumentelor istorice, republicată, proprietarii şi titularii dreptului de administrare sau ai altor drepturi reale asupra monumentelor istorice sunt obligați să asigure efectuarea oricăror lucrări, conform prevederilor legale.  În cazul în care, în perioada de implementare sau durabilitate, clădirea nu mai este monument istoric, proiectul devine neeligibil.  Nu sunt eligibile clădirile publice de asistență socială cu componentă rezidențială.  Pentru verificarea dublei finanţări cu fondurile din PNRR, în etapele de evaluare, selecţie şi contractare, precum și în perioada de implementare a proiectului, AM PRSM va utiliza aplicaţia informatică dezvoltată de MIPE: <https://dublafinantare.fonduri-ue.ro>, ce permite interogarea datelor stocate în sistemele informatice ale fondurilor din PNRR (e\_SMC.pnrr.gov.ro și proiecte.pnrr.gov.ro), cât şi a celor din programele finanţate din politica de coeziune (SMIS).  Mecanismul se bazează pe utilizarea depozitului de date existent la nivelul MIPE, completat cu datele aferente PNRR. Astfel, datele de referință din cele două sisteme pot fi accesate de către o interfață de căutare/ identificare a proiectelor pentru care există potențialul de a fi dublu finanțate. |

### 5.2.2. Activități eligibile

În cadrul prezentului apel de proiecte sunt eligibile următoarele tipuri de activități orientative:

**I. 1. Măsuri de creștere a eficienței energetice în clădirile publice, inclusiv în clădiri cu valoare de patrimoniu;**

**2. Măsuri ce au ca scop creșterea nivelului de siguranță la acțiuni seismice al clădirilor publice existente, încadrate în clasa de risc seismic I și clasa de risc seismic II, conform concluziilor rezultate din expertiza tehnică structurală**

**II. Măsuri conexe care nu conduc direct la creșterea eficienței energetice și includ lucrări de intervenție/activități aferente investiției de bază.**

**III. Alte măsuri complementare.**

**I.1. Măsurile de creștere a eficienței energetice în clădirile publice, inclusiv în clădiri cu valoare de patrimoniu.**

A. Îmbunătățirea izolației termice a anvelopei clădirii (pereți exteriori, ferestre, tâmplărie, planșeu peste ultimul nivel, planșeu peste subsol, învelitoare) și lucrările de introducere/reabilitare/modernizare a sistemelor de încălzire, a rețelelor și instalațiilor, inclusiv de furnizare a apei calde de consum (cu respectarea art. 7 alin. (1) litera h) din Regulamentul (UE) nr. 2021/1058);

B. Lucrările ce vizează instalarea unor sisteme alternative de producere a energiei electrice și/sau termice pentru consum propriu din surse regenerabile, inclusiv instalarea de echipamente specifice;

C. Lucrările de instalare/reabilitare/modernizare a sistemelor de climatizare, ventilare naturală și ventilare mecanică pentru asigurarea calităţii aerului interior, inclusiv instalarea de echipamente specifice;

D. Lucrările de reabilitare/ modernizare a instalațiilor de iluminat în clădiri, inclusiv instalarea de echipamente specifice;

E. Sistemele de management energetic integrat pentru clădiri, având ca scop îmbunătățirea eficienței energetice și monitorizarea consumurilor de energie;

F. Orice alte activități care conduc la îmbunătățirea performanței energetice.

A. Lucrările privind îmbunătățirea izolației termice a anvelopei clădirii (pereți exteriori, ferestre, tâmplărie, planșeu peste ultimul nivel, planșeu peste subsol, învelitoare) și lucrările de introducere/reabilitare/modernizare a sistemelor de încălzire, a rețelelor și instalațiilor, inclusiv de furnizare a apei calde de consum (cu respectarea art. 7 alin. (1) litera h) din Regulamentul FEDR) cuprind:

 Lucrările de reabilitare termică a elementelor de anvelopă a clădirii:

a. izolarea termică a anvelopei – parte vitrată, prin înlocuirea tâmplăriei exterioare existente, inclusiv a celei aferente accesului în clădirea publică, cu tâmplărie termoizolantă dotată, după caz, cu dispozitive/fante/grile pentru ventilarea spaţiilor ocupate şi evitarea apariţiei condensului pe elementele interioare de anvelopă;

Lucrările de înlocuire a tâmplăriei interioare sunt eligibile ca și măsura de tip I doar în cazul în care aceasta desparte spații încălzite de spații neîncălzite. În caz contrar vor fi considerate lucrări de tip II (măsuri conexe).

b. izolarea termică a anvelopei – parte opacă, în care se pot cuprinde: termo-hidroizolarea terasei (hidroizolarea terasei nu este eligibilă fără realizarea termoizolării suplimentare a acesteia), termoizolarea planşeului peste ultimul nivel în cazul existenţei şarpantei, reabilitarea șarpantei, precum și repararea șarpantei în cazul podurilor neîncălzite, înlocuirea învelitorii cu o soluție alternativă, în măsura în care este justificată printr-o performanță termică superioară;

c. izolarea termică a planşeului peste sol/subsol neîncălzit, a pereților subsolului sau a podului existent al clădirii, izolarea termică a pereților interiori, conform soluției tehnice, în cazuri argumentate tehnic și arhitectural;

Se va asigura un nivel ridicat de etanșeitate la aer a clădirii, atât prin montarea adecvată tâmplăriei termoizolante în anvelopa clădirii, cât și prin aplicarea de tehnologii adecvate de reducere a permeabilității la aer a elementelor de anvelopă opace și asigurarea continuității stratului etanș la nivelul anvelopei clădirii.

 Lucrările de introducere/reabilitare/modernizare termică a sistemului de încălzire/ răcire și a sistemului de furnizare a apei calde de consum, inclusiv, înlocuirea/ instalarea echipamentelor aferente, respectiv:

a. repararea/înlocuirea instalaţiei de distribuţie între punctul de racord şi planşeul peste subsol/canal termic, inclusiv izolarea termică a acesteia, în scopul reducerii pierderilor de căldură şi masă, precum şi montarea robinetelor de presiune diferenţială la baza coloanelor de încălzire în scopul creşterii eficienţei sistemului de încălzire prin autoreglarea termohidraulică a reţelei;

b. reabilitarea/modernizarea sau introducerea sistemelor de încălzire/ de furnizare a apei calde de consum, în scopul creşterii randamentului şi al reducerii emisiilor echivalent CO2, inclusiv prin instalaţii de micro-cogenerare pe bază de gaz, de înaltă eficiență, astfel cum este definită la articolul 2 punctul 34 din Directiva 2012/27/UE, dacă sunt fezabile tehnic şi economic, cu condiţia ca energia termică/electrică produsă să fie utilizată exclusiv pentru clădirea/clădirile care sunt deținute de solicitant, amplasate în același perimetru/parcelă/adresă a solicitantului, inclusiv pentru clădirea/clădirile care nu face/fac obiectul proiectului și doar în situaţia încadrării în excepţiile prevăzute la alineatul (1) litera (h) punctul (i) al art. 7 din Regulamentul (UE) nr. 2021/1058. În caz că activitatea nu se încadrează în excepţiile de la art. 7, alin (1), litera h), punctul i) din Regulamentul (UE) nr. 2021/1058, activitatea nu este eligibilă.

În conformitate cu art. 7, alin (1), litera h), punctul i) din Regulamentul (UE) nr. 2021/1058, FEDR și Fondul de coeziune nu oferă sprijin pentru investițiile legate de producția, prelucrarea, transportul, distribuția, stocarea sau arderea combustibililor fosili, exceptând investițiile în înlocuirea sistemelor de încălzire cu ardere pe bază de combustibili fosili solizi, și anume cărbune, turbă, lignit, șisturi bituminoase, cu sisteme de încălzire cu ardere pe bază de gaz, în scopul:

— de a optimiza sistemele de încălzire și răcire centralizată pentru a le aduce la stadiul de „sisteme eficiente de termoficare și răcire centralizată”, astfel cum sunt definite la articolul 2 punctul 41 din Directiva 2012/27/UE;

— de a optimiza centralele de producere combinată a energiei electrice și a energiei termice pentru a le aduce la stadiul de „cogenerare de înaltă eficiență”, astfel cum este definită la articolul 2 punctul 34 din Directiva 2012/27/UE;

— de a investi în cazane și sisteme de încălzire cu ardere pe bază de gaze naturale pentru locuințe și clădiri, care înlocuiesc instalațiile pe bază de cărbune, turbă, lignit sau șisturi bituminoase.

De asemenea, nu se finanțează nici activități care vizează investiții privind instalarea sistemelor de încălzire/ de furnizare a apei calde de consum pe bază de biomasă.

c. înlocuirea/dotarea cu corpuri de încălzire, respectiv cu radiatoare/ventiloconvectoare etc.;

d. montarea/repararea/înlocuirea instalaţiei de distribuţie a agentului termic pentru încălzire şi apă caldă de consum, inclusiv de legătură între clădirea/clădirile eligibile care face/fac obiectul proiectului și clădirea tip centrală termică;

e. reabilitarea şi modernizarea instalaţiei de distribuţie a agentului termic - încălzire şi apă caldă de consum, inclusiv zonarea (control zonal) şi echilibrarea instalaţiilor termice, montarea de robinete cu cap termostatic la radiatoare şi izolarea conductelor din subsol/canal termic în scopul reducerii pierderilor de căldură şi masă;

f. montarea debitmetrelor pe racordurile de apă caldă şi apă rece şi a contoarelor de energie termică, inclusiv cele dotate cu dispozitive de înregistrare și transmitere la distanță a datelor.

B. Lucrările ce vizează instalarea unor sisteme alternative de producere a energiei electrice și/sau termice pentru consum propriu din surse regenerabile, inclusiv instalarea de echipamente specifice, cuprind:

a. achiziționarea și instalarea, după caz, a unor sisteme alternative de producere a energiei: sisteme descentralizate de alimentare cu energie utilizând surse regenerabile de energie, precum instalații cu captatoare solare termice sau electrice, instalații cu panouri solare fotovoltaice, pompe de caldură, schimbătoare de căldura sol-aer, în scopul reducerii consumurilor energetice din surse convenţionale şi a emisiilor de gaze cu efect de seră.

Aceste sisteme de încălzire și/sau de răcire din surse regenerabile pot fi combinate cu microcentrale care funcţionează în cogenerare de înaltă eficiență pe bază de gaz și cu sistemele centralizate de încălzire și/sau de răcire etc. Finanţarea din FEDR a celor din urmă este condiţionată de încadrarea acestora în excepţiile prevăzute la alineatul (1) litera (h) punctul (i) al art. 7 din Regulamentul (UE) nr. 2021/1058.

Sistemele de producere a energiei utilizând surse regenerabile pot fi montate, conform soluției tehnice, pe clădire sau în apropierea acesteia, cu condiţia ca acestea să se afle pe imobilul (teren sau clădire) aflat în proprietatea publică/administrarea solicitantului.

ATENȚIE: Sursa de energie (instalația/capacitatea de producere a energiei) se dimensionează pentru utilizarea energiei produse doar pentru acoperirea necesarului anual de energie al clădirii/clădirilor componente ale proiectului (nu se distribuie energie în sistem).

Cu toate acestea, în cazul existenței unui surplus, acesta poate fi redistribuit în mod gratuit, dacă e cazul, pentru clădirea/clădirile care nu face/fac obiectul proiectului, dar care sunt deținute de solicitant și sunt amplasate în același perimetru/parcelă/adresă a surse regenerabile și eventual a contorizării energiei redistribuite.

C. Lucrările de instalare/reabilitare/modernizare a sistemelor de climatizare, ventilare naturală și ventilare mecanică pentru asigurarea calităţii aerului interior, inclusiv instalarea de echipamente specifice, cuprind:

a. asigurarea calității aerului interior prin ventilare naturală organizată sau ventilare hibridă (inclusiv a spațiilor comune) inclusiv ventilarea spațiilor ocupate folosind dispozitive de ventilare cu recuperarea căldurii din aerul evacuat, repararea/refacerea canalelor de ventilaţie în scopul menţinerii/realizării ventilării naturale organizate a spaţiilor ocupate, inclusiv introducerea de noi dispozitive/fante/grile pentru aerisirea controlată a spațiilor ocupate și evitarea apariției condensului pe elementele de anvelopă;

b. repararea/înlocuirea/montarea sistemelor/echipamentelor de climatizare, de condiționare a aerului, a instalațiilor de ventilare mecanică cu recuperare a căldurii, după caz, a sistemelor de climatizare de tip „numai aer” cu rol de ventilare şi/sau de încăzire/răcire, umidificare/dezumificare a aerului, a sistemelor de climatizare de tip „aer-apă” cu ventiloconvectoare, a pompelor de căldură, după caz;

c. instalarea, în cazul în care nu există, sau înlocuirea ventilatoarelor și/sau a recuperatoarelor de căldură, dacă prevederea lor contribuie la creșterea performanței energetice a clădirii.

D. Lucrările de reabilitare/ modernizare a instalațiilor de iluminat în clădiri, inclusiv instalarea de echipamente specifice cuprind:

a. reabilitarea/ modernizarea instalației de iluminat, prin înlocuirea circuitelor de iluminat deteriorate sau subdimensionate;

b. înlocuirea corpurilor de iluminat fluorescent și incandescent cu corpuri de iluminat cu eficiență energetică ridicată și durată mare de viață, inclusiv tehnologie tip LED;

c. instalarea de corpuri de iluminat cu senzori de mișcare/prezență, acolo unde acestea se impun pentru economia de energie.

E. Sistemele de management energetic integrat pentru clădiri, având ca scop îmbunătățirea eficienței energetice și monitorizarea consumurilor de energie, pot cuprinde:

a. montarea unor sisteme inteligente de contorizare, urmărire şi înregistrare a consumurilor energetice, şi/ sau, după caz, instalarea unor sisteme de management energetic integrat, precum sisteme de automatizare, control şi/sau monitorizare, care vizează și fac posibilă economia de energie la nivelul sistemelor tehnice ale clădirii;

b. montarea/inlocuirea echipamentelor de măsurare a consumurilor de energie din clădire pentru încălzire şi apă caldă de consum (ex. montarea debitmetrelor pe racordurile de apă caldă şi apă rece şi a contoarelor de energie termică, exclusiv cele dotate cu dispozitive de înregistrare și transmitere la distanță a datelor);

c. înlocuirea/modernizarea lifturilor (înlocuirea mecanismelor de acţionare electrică a ascensoarelor de persoane, în baza unui raport tehnic de specialitate, precum şi repararea/înlocuirea componentelor mecanice, a cabinei/uşilor de acces, a sistemului de tracţiune, cutiilor de comandă, troliilor, după caz, astfel cum sunt prevăzute în raportul tehnic de specialitate);

d. implementarea sistemelor de management al consumurilor energetice: achiziționarea și instalarea sistemelor inteligente pentru gestionarea energiei electrice/gazelor naturale.

e. montarea unor elemente de tâmplărie cu vitraj cu control solar sau sisteme de umbrire exterioară pentru sezonul cald (obloane, jaluzele, rulouri etc.) cu reglare manuală sau cu reglare automată inteligentă;

F. Orice alte activități care conduc la îmbunăţirea performanţei energetice

a. procurarea/montarea echipamentelor de măsurare individuală a consumurilor de energie pentru încălzire şi apă caldă de consum , pentru cazul mai multor ocupanţi ai clădirii;

b. realizarea lucrărilor de racordare/branșare /rebranşare a cladirii la sistemul centralizat de producere şi furnizare a energiei termice;

**I.2. Măsuri ce au ca scop creșterea nivelului de siguranță la acțiuni seismice al clădirilor publice existente, încadrate în clasa de risc seismic I și clasa de risc seismic II, conform concluziilor rezultate din expertiza tehnică structurală.**

Activități orientative:

- evaluarea structurală a clădirilor pentru a determina nivelul de vulnerabilitate seismică;

- consolidarea sistemului structural sau a elementelor structurale în ansamblu;

- demontarea parțială a unor elemente structurale/ nestructurale, cu/fără modificarea configurației şi/sau a funcțiunii existente a construcției și introducerea unor elemente structurale/nestructurale suplimentare, după caz;

- introducerea de dispozitive antiseismice pentru reducerea răspunsului seismic al construcției existente.

- orice alte intervenții care sunt necesare conform concluziilor rezultate din expertiza tehnică structurală

**ATENȚIE!! Valoarea cheltuielilor pentru lucrările de consolidare în vederea reducerii riscului seismic, vor reprezenta maximum 30% din valoarea totală eligibilă a proiectului și vor fi finanțate din alocarea RSO 2.4.**

**Toate măsurile de tip I trebuie să fie fundamentate, după caz, în raportul de expertiză tehnică şi/sau în raportul de audit energetic, care apoi se detaliază în SF/DALI și în proiectul tehnic.**

Lucrările de tip B, C, D, E, F sunt eligibile doar în condițiile în care prin proiect se propun inclusiv lucrări de tip A. Astfel, lucrările de tip B, C, D, E, F nu vor fi finanțate ca activități de sine stătătoare, ci doar complementar cu intervenții de tipul: izolarea termică a anvelopei clădirii și/sau introducere/reabilitare/modernizare a sistemului de încălzire/răcire și de furnizare a apei calde de consum. Pe de cealaltă parte, lucrările de tip A trebuie să fie însoţite de activităţi eligibile de la literele B, C, D, E, F, după caz.

**II. Măsuri conexe care nu conduc direct la creșterea eficienței energetice și includ lucrări de intervenție/activități aferente investiției de bază.**

Construcțiile, instalațiile și dotările (utilaje, echipamente tehnologice şi funcţionale cu și fără montaj, dotări, active necorporale) aferente măsurilor conexe pot cuprinde:

a. repararea elementelor de construcţie ale faţadei care prezintă potenţial pericol de desprindere şi/sau afectează funcţionalitatea clădirii;

b. repararea/construirea acoperişului tip şarpantă, inclusiv repararea sistemului de colectare a apelor meteorice de la nivelul terasei, respectiv a sistemului de colectare şi evacuare a apelor meteorice la nivelul învelitoarei tip şarpantă;

Această activitate nu trebuie să conducă la încărcări suplimentare care să determine schimbarea încadrării clădirii în clasa de risc seismic (clasa I sau II de risc seismic), fapt care să conducă la declararea acesteia ca neeligibilă.

c. demontarea instalaţiilor şi a echipamentelor montate aparent pe faţadele/terasa clădirii, precum şi montarea/remontarea acestora după efectuarea lucrărilor de intervenţie;

d. refacerea finisajelor interioare în zonele de intervenţie;

e. repararea trotuarelor de protecţie, în scopul eliminării infiltraţiilor la infrastructura clădirii;

f. repararea/înlocuirea instalaţiei de distribuţie a apei reci şi/sau a colectoarelor de canalizare menajeră şi/sau pluvială;

g. măsuri de reparaţii a clădirii

h. crearea de facilităţi/ adaptarea infrastructurii pentru persoanele cu dizabilităţi (rampe de acces) și alte măsuri suplimentare de asigurare a accesibilităţii și de dezvoltare durabilă;

i. lucrări de recompartimentare interioară;

j. procurarea şi montarea lifturilor în cadrul unei clădiri prevăzute din proiectare cu lifturi (care are casa liftului, dar care nu are montate lifturile respective) sau în cazuri argumentate tehnic și funcțional-arhitectural;

k. lucrări specifice din categoria lucrărilor necesare obținerii avizului ISU sau lucrări aferente cerințelor fundamentale de securitate la incendiu conform Legii nr. 10/1995 privind calitatea în construcții, republicată;

l. reabilitarea/ modernizarea instalației electrice, înlocuirea circuitelor electrice deteriorate sau subdimensionate, inclusiv introducerea tubulaturii pentru cabluri electrice fixată pe pereţi, necesară pentru permiterea instalării ulterioare a punctelor de reîncărcare pentru vehicule electrice, conform prevederilor Legii nr. 372 /2005, republicată, privind performanţa energetică a clădirilor;

m. lucrări de înlocuire a tâmplăriei interioare (uși de acces și ferestre), altele decât cele care despart spații încălzite de spații neîncălzite;

n. cheltuielile pentru construirea de clădiri noi care adăpostesc centrale termice, cu încadrarea în excepţiile de la art. 7, alin (1), litera h), punctul i) din Regulamentul (UE) nr. 2021/1058 ca urmare a cerințelor ISU (privind măsurile de prevenire a incendiilor la exploatarea instalațiilor de încălzire locală și centralizată);

o. realizarea de terase/pereți verzi, cu hidroizolații și termoizolații, folosind sisteme complete de straturi și substraturi, realizate pentru a oferi structuri sustenabile pentru vegetația naturală;

p. soluții pentru reducerea concentrațiilor de radon în clădiri;

r. - alte categorii de lucrări/măsuri, exclusiv în zonele de intervenție, strict necesare pentru asigurarea funcționalității construcției reabilitate, după caz;

s. - lucrări pentru respectarea altor cerințele fundamentale privind calitatea în construcții (securitate la incendiu, igienă, sănătate și mediu înconjurător, siguranță și accesibilitate în exploatare, protecție împotriva zgomotului, utilizare sustenabilă a resurselor naturale, etc.).

Aceste tipuri de lucrări de tip II nu au un caracter limitativ, ele putând fi adaptate specificului clădirii, tipului de intervenție și prevederilor legislative și normative în vigoare referitoare la asigurarea cerințelor de calitate, altele decât rezistența mecanică și stabilitatea, securitatea la incendiu, igiena, sănătatea și mediul înconjurător, siguranța și accesibilitatea în exploatare, protecția împotriva zgomotului și utilizarea sustenabilă a resurselor naturale.

Aspectele se corelează cu informațiile completate în cererea de finanțare.

Lucrările conexe **nu vor fi finanțate** în proiecte de investiții de sine stătătoare.

Pentru a fi eligibil proiectul, fiecare clădire trebuie să propună lucrări de intervenţii/activități din cadrul măsurilor de tip I însoțite, după caz, de lucrări de investiții/activități din cadrul măsurilor de tip II, în funcţie de măsurile propuse prin auditul energetic.

Măsurile de tip I.2. nu se pot implementa fără a fi prevăzute și măsuri de tip I.1.

**III. Alte măsuri complementare**

Complementar cu măsurile de tip I și II, prin acest apel se poate acorda:

* Sprijin pentru creșterea capacităţii administrative a autorităților și instituţiilor publice locale/judeţene în domeniul eficienţei energetice. În cererea de finanţare, solicitantul va justifica care este valoarea adaugată sau care sunt beneficiile semnificative estimate asupra obiectivelor proiectelor depuse, urmare a acţiunilor de colaborare menţionate anterior.

Aceste activităţi nu pot reprezenta activităţi de sine stătătoare, ci pot fi finanţate doar în mod complementar cu măsurile de tip I și II în cadrul proiectelor de investiţii privind renovarea energetică a clădirii/clădirilor.

Activitățile de mai sus trebuie realizate cu respectarea cerințelor privind designul universal și adaptarea rezonabilă.

**Măsurile din categoriile II și III, cumulate**, vor reprezenta:

- **maximum 15% din valoarea eligibilă a lucrărilor de la punctul I.1**.

### 5.2.3.Activitatea de bază

În cadrul prezentului apel de proiecte, activitatea de bază cuprinde:

**I. 1. Măsuri de creștere a eficienței energetice în clădirile publice, inclusiv în clădiri cu valoare de patrimoniu;**

**2. Măsuri ce au ca scop creșterea nivelului de siguranță la acțiuni seismice al clădirilor publice existente, încadrate în clasa de risc seismic I și clasa de risc seismic II, conform concluziilor rezultate din expertiza tehnică structurală**, așa cum sunt detaliate în cadrul secțiunii 5.2.2 din prezentul ghid.

*Tot în cadrul activității de bază* ***sunt incluse și activitățile de comunicare și vizibilitate aferente proiectului,*** *în conformitate cu prevederile contractului de finanţare și cu prevederile Ghidului de Identitate Vizuală al Programului Regional Sud-Muntenia*.

### 5.2.4. Activități neeligibile

Nu vor fi eligibile proiectele care propun:

* **doar investiții în măsurile conexe II și III** mai sus menționate în cadrul secțiunii 5.2.2;
* **lucrări începute și/sau finalizate din punct de vedere fizic până la momentul contractării cererii de finanțare**
* investiții legate de producția, prelucrarea, transportul, distribuția, stocarea sau arderea combustibililor fosili, conform prevederilor art.7, alin. 1, lit. h din Regulamentul UE 1058/ 2021;
* activități de extindere, cu excepția proiectelor (cererilor de finanțare) care implică clădiri pentru centrale termice, ca urmare a cerințelor ISU privind măsurile de prevenire a incendiilor la exploatarea instalațiilor de încălzire locală și centralizată;
* investiții de îmbunătățire a eficienței energetice în clădirile publice de asistență socială cu componentă rezidențială;
* activități care intră sub incidența ajutorului de stat;
* intervenții doar asupra unei unități de clădire (o zonă/ o parte a clădirii, un etaj sau un birou dintr-o clădire).
* lucrările conexe, ca investiții de sine stătătoare.
* măsurile de demolare și reconstruire a unei infrastructuri publice
* doar investiții în măsuri de tip I.2.

## **5.3. Eligibilitatea cheltuielilor**

### 5.3.1. Baza legală pentru stabilirea eligibilității cheltuielilor

|  |
| --- |
| * Regulamentul (UE) nr. 1060/2021 al Parlamentului European și al Consiliului, de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările și completările ulterioare. * Regulamentul (UE) nr. 1058/2021 al Parlamentului European și al Consiliului, privind Fondul european de dezvoltare regională și Fondul de coeziune, cu modificările și completările ulterioare. * Regulamentul (UE) nr. 2020/2093 al Consiliului de stabilire a cadrului financiar pentru perioada 2021 -2027. * Ordonanţa de Urgenţă a Guvernului nr.66/2011 privind prevenirea, constatarea şi sancţionarea neregulilor apărute ȋn obţinerea şi utilizarea fondurilor europene şi/sau a fondurilor publice naţionale aferente acestora, cu modificările şi completările ulterioare. * Ordonanţa de Urgenţă a Guvernului nr.133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările şi completările ulterioare. * H.G. nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021—2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările şi completările ulterioare. * Hotărârea Guvernului nr. 873/ 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, cu modificările şi completările ulterioare.   În conformitate cu prevederile art.2 din H.G nr. 873/ 2022, pentru a fi eligibile, cheltuielile prevăzute în cererea de finanţare trebuie să îndeplinească, în mod cumulativ, următoarele condiţii cu carater general:   1. să respecte prevederile art. 63 și, după caz, ale art. 20 alin. (1) lit. b) și c) din Regulamentul (UE) 2021/1.060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările şi completările ulterioare; 2. să fie însoțită de facturi emise în conformitate cu prevederile Legii nr. 227/2015 privind Codul fiscal, cu modificările și completările ulterioare, sau cu prevederile legislației statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3, precum și formelor de sprijin prevăzute la art. 5 din H.G. nr.873/2022; 3. să fie însoțită de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3 și 4, precum și a formelor de sprijin prevăzute la art. 5 din H.G. nr.873/2022;   d) să fie în conformitate cu prevederile programului;  e) să fie în conformitate cu prevederile contractului de finanțare;  f) să fie rezonabilă și necesară realizării operațiunii;  g) să respecte prevederile legislației Uniunii Europene și legislației naționale aplicabile;  h) să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) 2021/1.060, cu excepția formelor de sprijin prevăzute la art. 5 din HG nr.873/2022. |

### 5.3.2.Categorii și plafoane de cheltuieli eligibile

|  |
| --- |
| În cadrul prezentului apel de proiecte sunt eligibile categoriile de cheltuieli prezentate mai jos, în conformitate cu prevederile H.G. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare.  **CAP. 1 Cheltuieli pentru obţinerea şi amenajarea terenului**  1.2 Amenajarea terenului  Se includ cheltuielile efectuate pentru pregătirea amplasamentului şi care constau în demolări, demontări, dezafectări, defrişări, colectare, sortare și transport la depozitele autorizate a deșeurilor, sistematizări pe verticală, accesuri/ drumuri/ alei/ parcări/ drenuri/ rigole/ canale de scurgere, ziduri de sprijin, drenaje, epuizmente (exclusiv cele aferente realizării lucrărilor pentru investiţia de bază).  1.3 Amenajări pentru protecţia mediului şi aducerea la starea iniţială  Se includ cheltuielile efectuate pentru lucrări şi acţiuni de protecţia mediului, inclusiv pentru refacerea cadrului natural după terminarea lucrărilor, de exemplu: plantare de copaci, reamenajare spaţii verzi, lucrări/acțiuni pentru protecția mediului.  1.4 Cheltuieli pentru relocarea/protecția utilităților (devieri rețele de utilități din amplasamentul proiectului).  **CAP. 2 Cheltuieli pentru asigurarea utilităţilor necesare obiectivului**  Se includ cheltuielile aferente lucrărilor pentru asigurarea cu utilităţile necesare funcţionării obiectivului de investiţie, care se execută pe amplasamentul delimitat din punct de vedere juridic ca aparţinând obiectivului de investiţie, precum și cheltuielile aferente racordării la reţelele de utilităţi, precum: alimentare cu apă, canalizare, agent termic, energie electrică.  **CAP.3 Cheltuieli pentru proiectare şi asistenţă tehnică**  **3.1**. **Studii**  **3.1.2. raport privind impactul asupra mediului;**  **3.1.3. studii de specialitate necesare în funcție de specificul investiției – studiul de imunizare la schimbările climatice etc.**  **3.2. Documentaţii-suport şi cheltuieli pentru obţinerea de avize, acorduri şi autorizaţii**  Cuprinde toate cheltuielile necesare pentru elaborarea documentaţiilor şi obţinerea avizelor.  **3.3. Expertizare tehnică**  Se cuprind cheltuielile pentru expertizarea tehnică a construcţiilor existente, a structurilor şi/sau, după caz, a proiectelor tehnice, inclusiv întocmirea de către expertul tehnic a raportului de expertiză tehnică.  **3.4 Certificarea performanţei energetice şi auditul energetic al clădirilor[[3]](#footnote-3)**  **3.5. Proiectare**  Se includ cheltuielile pentru elaborarea tuturor fazelor de proiectare aferente obiectivului de investiţie:  3.5.1.Tema de proiectare  3.5.3. Studiu de fezabilitate/ documentație de avizare a lucrărilor de intervenții și deviz general[[4]](#footnote-4)  3.5.4.Documentaţiile tehnice necesare în vederea obţinerii avizelor/ acordurilor/ autorizaţiilor  3.5.5. Verificarea tehnică de calitate a proiectului tehnic şi a detaliilor de execuţie  3.5.6. Proiect tehnic şi detalii de execuţie.  **3.6. Organizarea procedurilor de achiziție**  Se includ cheltuieli aferente organizării şi derulării procedurilor de achiziţii publice.  **3.7. Consultanţă**  3.7.1. Managementul de proiect pentru obiectivul de investiţii (plata serviciilor de consultanţă pentru elaborarea cererii de finanțare și a tuturor studiilor necesare întocmirii acesteia; plata serviciilor de consultanţă în domeniul managementului execuţiei investiţiei)  3.7.2. Auditul financiar  **3.8. Asistenţă tehnică**  3.8.1. Asistenţă tehnică din partea proiectantului:  a) pe perioada de execuţie a lucrărilor;  b) pentru participarea proiectantului la fazele incluse în programul de control al lucrărilor de execuţie, avizat de către Inspectoratul de Stat în Construcţii;  3.8.2. Dirigenţie de şantier, asigurată de personal tehnic de specialitate, autorizat.  3.8.3. Coordonator în materie de securitate și sănătate – conform H.G. nr.300/2006 , cu modificările şi completările ulterioare.  **CAP. 4 Cheltuieli pentru investiţia de bază (**aferente Măsurilor I și II, așa cum sunt detaliate în cadrul secțiunii 5.2.2 din prezentul ghid):  4.1. Construcţii şi instalaţii  Se cuprind cheltuielile aferente execuţiei tuturor obiectelor cuprinse în obiectivul de investiţie.  Proiectantul va delimita obiectele de construcţii din cadrul obiectivului de investiţii şi va nominaliza cheltuielile pe fiecare obiect.  Cheltuielile aferente fiecărui obiect de construcţie se regăsesc în devizul pe obiect.  **4.2.** Montaj utilaje, echipamente tehnologice şi funcţionale  Cuprinde cheltuielile aferente montajului utilajelor tehnologice şi al utilajelor incluse în instalaţiile funcţionale, inclusiv reţelele aferente necesare funcţionării acestora.  Cheltuielile se desfăşoară pe obiecte de construcţie.  **4.3** Utilaje, echipamente tehnologice şi funcţionale care necesită montaj  Cuprinde cheltuielile pentru achiziţionarea utilajelor şi echipamentelor tehnologice, precum şi a celor incluse în instalaţiile funcţionale.  Cheltuielile se desfăşoară pe obiecte de construcţie.  **4.4** Utilaje, echipamente tehnologice şi funcţionale care nu necesită montaj şi echipamente de transport  Cuprinde cheltuielile pentru achiziţionarea utilajelor şi echipamentelor care nu necesită montaj, precum şi a echipamentelor de transport, inclusiv tehnologic.  Cheltuielile se desfăşoară pe obiecte de construcţie.  **4.5** Dotări  Se cuprind cheltuielile pentru procurarea de bunuri care, conform legii, intră în categoria mijloacelor fixe, sunt necesare implementarii proiectului şi respectă prevederile contractului de finanţare.  Sunt eligibile cheltuielile pentru procurarea de bunuri care, conform legii, intră în categoria obiectelor de inventar, cu obligativitatea mentinerii acestora pe toata perioada de durabilitate a proiectului.  Cheltuielile se desfăşoară pe obiecte de construcţie.  Dotările se cuprind în devizul general în baza fundamentării privind necesitatea şi oportunitatea finanţării acestora.  **4.6** Active necorporale (drepturi referitoare la brevete, licenţe, know-how sau cunoştinţe tehnice nebrevetate, precum și cheltuielile cu întărirea capacității administrative a beneficiarilor în domeniul eficienței energetice, drept acțiune conexă)  Valoarea cheltuielilor pentru lucrările de consolidare în vederea reducerii riscului seismic, vor reprezenta maximum 30% din valoarea totală eligibilă a proiectului.  Măsurile din categoriile II și III, cumulate, vor reprezenta:  - maximum 15% din valoarea eligibilă a lucrărilor de la punctul I.1.  **CAP. 5 Alte cheltuieli**  5.1. Organizare de şantier  5.1.1. Lucrări de construcţii şi instalaţii aferente organizării de şantier  Cheltuieli aferente realizării unor construcții provizorii sau amenajări în construcții existente, precum și cheltuieli de desființare a organizării de şantier:   vestiare/barăci/spații de lucru pentru personalul din șantier,   platforme tehnologice/dezafectarea platformelor tehnologice,   grupuri sanitare,   rampe de spălare auto,   depozite pentru materiale,   fundații pentru macarale,   reţele electrice de iluminat şi forţă,   căi de acces,   branșamente/racorduri la utilităţi,   împrejmuiri,   panouri de prezentare,   pichete de incendiu,   cheltuieli pentru desfiinţarea organizării de şantier, inclusiv cheltuielile necesare readucerii terenurilor ocupate la starea lor inițială, la terminarea execuției lucrărilor de investiții, cu excepția cheltuielilor aferente pct. 1.3. “Amenajări pentru protecţia mediului şi aducerea la starea iniţială”,cheltuielile aferente construcțiilor provizorii pentru protecția civilă.  5.1.2. Cheltuieli conexe organizării de şantier  Se includ cheltuieli pentru: obţinerea autorizaţiei de construire/desfiinţare aferente lucrărilor de organizare de şantier, taxe de amplasament, închirieri semne de circulaţie, întreruperea temporară a rețelelor de transport sau distribuție de apă, canalizare, agent termic, energie electrică, gaze naturale, contractele de asistenţă cu poliţia rutieră, contract temporar cu furnizorul de energie electrică, cu furnizorul de apă, cu unităţi de salubrizare, taxe depozit ecologic, taxe locale, costul energiei electrice şi al apei consumate în incinta organizării de şantier pe durata de execuţie a lucrărilor, paza santierului, chirii pentru ocuparea temporară a domeniului public, închirieri de vestiare/baraci/containere/ grupuri sanitare, costul energiei electrice şi al apei consumate în incinta organizării de şantier pe durata de execuţie a lucrărilor, cheltuielile necesare readucerii terenurilor ocupate la starea lor inițială, la terminarea execuției lucrărilor de investiții/intervenții, operațiune care constituie obligația executanților, cu excepția cheltuielilor aferente pct. 1.3. “Amenajări pentru protecţia mediului şi aducerea la starea iniţială”.   * 1. . Comisioane, cote si taxe   În această categorie se cuprind cheltuieli pentru:  - cota aferentă Inspectoratului de Stat în Construcţii, calculată potrivit prevederilor Legii nr. 10/1995 privind calitatea în construcţii, republicată;  - cota aferentă Inspectoratului de Stat în Construcţii, calculată potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;  - cota aferentă Casei Sociale a Constructorilor - CSC, în aplicarea prevederilor Legii nr. 215/1997 privind Casa Socială a Constructorilor;  - taxe pentru eliberarea certificatului de urbanism și a autorizaţiei de construire/ desfiinţare/ organizare de șantier.  5.3. Cheltuieli diverse şi neprevăzute  Cheltuielile diverse și neprevăzute vor fi folosite în conformitate cu legislația în domeniul achizițiilor publice ce face referire la modificările contractuale apărute în timpul execuției.  Cheltuielile diverse şi neprevăzute se estimează procentual şi se consideră eligibile, dacă sunt detaliate corespunzător prin documente justificative, doar **în limita a 10% din valoarea eligibilă a cheltuielilor** eligibile cuprinse la capitolele/ subcapitolele: 1.2 - Amenajare teren, 1.3 - Amenajare pentru protecția mediului, 1.4 - Relocare utilități, 2 - Asigurare utilitati, 3.5 – Proiectare, 3.8 – Asistenţă tehnică, 4 - Cheltuieli pentru investiția de bază.  5.4 **Cheltuieli pentru informare și publicitate**  Activitățile obligatorii de comunicare și vizibilitate aferente proiectului vor fi în conformitate cu prevederile contractului de finanţare și cu prevederile Ghidului de Identitate Vizuală PRSM 2021-2027.  Pentru îndeplinirea obligațiilor privind comunicarea și vizibilitatea, beneficiarii vor respecta prevederile din Ghidul de Identitate Vizuală PRSM 2021-2027 disponibil, în format electronic, pe site-ul dedicat programului.  Beneficiarii sunt obligați să utilizeze, pentru toate materialele de comunicare și vizibilitate realizate în cadrul proiectelor finanțate prin PR Sud-Muntenia 2021-2027, indicațiile tehnice din Ghidul de Identitate Vizuală PRSM 2021-2027.  Cap. 6 Cheltuieli pentru probe tehnologice și teste  6.1. Pregătirea personalului de exploatare  Cuprinde cheltuielile necesare instruirii/şcolarizării personalului în vederea utilizării corecte şi eficiente a utilajelor şi tehnologiilor.  6.2. Probe tehnologice şi teste  Cuprinde cheltuielile aferente execuţiei probelor/încercărilor, prevăzute în proiect, expertizelor la recepţie.  Cap.7 Cheltuieli aferente marjei de buget și pentru constituirea rezervei de implementare pentru ajustarea de preț  7.1 Cheltuieli aferente marjei de buget 25% din (1.2 + 1.3 + 1.4 + 2 + 3.1 + 3.2 + 3.3 + 3.5 + 3.7 + 3.8 + 4 + 5.1.1)  7.2. Cheltuielipentru constituirea rezervei de implementare pentru ajustarea de preț.  **Taxa pe valoarea adăugată nedeductibilă aferentă cheltuielilor eligibile (costuri directe și indirecte) este eligibilă, în conformitate cu prevederile art.64, alin.1, lit. (c) – (i), (ii).** |

### 5.3.3. Categorii de cheltuieli neeligibile

|  |
| --- |
| În conformitate cu prevederile art. 10 din HG. nr. 873/2022, următoarele categorii de cheltuieli nu sunt eligibile:   * cheltuielile prevazute la art. 64 din Regulamentul (UE) 2021/1.060; * cheltuielile efectuate în sprijinul relocării potrivit art. 66 din Regulamentul (UE) 2021/1.060; * cheltuielile excluse de la finanţare potrivit art. 7 alin. (1), (4) şi (5) din Regulamentul (UE) 2021/1.058; * achizitia de echipamente si autovehicule sau mijloace de transport secondhand; * amenzi, penalitati, cheltuieli de judecată si cheltuieli de arbitraj; * cheltuielile efectuate peste plafoanele specifice stabilite prin ghidul solicitantului, în aplicarea prevederilor HG. nr. 873/2022, art. 2 alin. (1) lit. f); * cheltuielile excluse de la finanțare prin ghidul solicitantului, în aplicarea prevederilor HG. nr. 873/2022, art. 2 alin. (1) lit. f),corespunzător specificului programului și particularităților operațiunilor; * cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1.060, cu exceptia situațiilor reglementate la art. 20 alin. (1) lit. b) din același regulament; * cheltuielile aferente operațiunilor care fac obiectul uneia dintre situațiile prevăzute la art. 65 din Regulamentul (UE) 2021/1060, care afectează caracterul lor durabil, proporţional cu perioada de neconformitate.   **Alte cheltuieli neeligibile:**   * costuri operaţionale, de funcționare și întreținere a obiectivelor finanțate prin proiect; * cheltuieli financiare, respectiv prime de asigurare, taxe, comisioane, rate și dobânzi aferente creditelor; * achiziționarea de terenuri; * contribuția în natură; * amortizarea; * cheltuielile cu leasingul; * cheltuielile privind achiziţia de dotări second-hand; * cheltuielile cu achiziţionarea autovehiculelor si a mijloacelor de transport, aşa cum sunt ele clasificate în Subgrupa 2.3. „Mijloace de transport” din HG 2139/2004;   **Nu vor fi eligibile proiectele ce vizează doar dotări, ci proiectele ce presupun lucrări.** |

### 5.3.4. Opțiuni de costuri simplificate. Costuri directe și costuri indirecte

|  |
| --- |
| În cadrul prezentului apel de proiecte cheltuielile sunt împărțite în categorii de costuri directe și indirecte.  Pentru proiectele de investiții publice, **costurile directe** vor fi costurile incluse în capitolele 1, 2, 4, 6 și în subcapitolele 5.1, 5.3, 7.1, 7.2 din devizul general din devizul general întocmit în conformitate cu prevederile H.G. nr. 907/2016, cu modificările și completările ulterioare.  Cheltuieli aferente **costurilor indirecte** sunt eligibile, cumulat, în procent **de 3%** din valoarea cheltuielilor eligibile aferente costurilor directe și cuprind cap.3 (3.1 - 3.1.2, 3.1.3, 3.2, 3.3, 3.4, 3.5 (3.5.1, 3.5.3, 3.5.4, 3.5.5, 3.5.6), 3.6, 3.7, 3.8, subcapitolele 5.2 și 5.4 din devizul general din devizul general întocmit în conformitate cu prevederile H.G. nr. 907/2016, cu modificările și completările ulterioare.  **Costurile indirecte, așa cum au fost definite, nu se vor detalia, explica și fundamenta prin documente suport.** |

### 5.3.5. Opțiuni de costuri simplificate. Costuri unitare/sume forfetare și rate forfetare

|  |
| --- |
| În cadrul prezentului apel de proiecte, pentru a acoperi costurile indirecte ale unui proiect, se utilizează o rată forfetară **de 3%** din costurile directe eligibile, în conformitate cu prevederile art.54, lit. (a) din Regulamentul (UE) nr.1060/ 2021.  Costurile indirecte, așa cum au fost definite, nu se vor detalia, explica și fundamenta prin documente suport. |

### 5.3.6. Finanțare nelegată de costuri

|  |
| --- |
| Nu este cazul |

## **5.4. Valoarea minimă și maximă eligibilă/nerambursabilă a unui proiect**

|  |
| --- |
| **Valoare minimă eligibilă: 100.000,00 euro**  **Valoare maximă eligibilă: 5.000.000,00 euro**  Cursul de schimb valutar la care se va calcula încadrarea în respectivele valori minime și maxime este cursul inforeuro din luna lansării apelului de proiecte (<http://ec.europa.eu/budget/contracts_grants/info_contracts/inforeuro/index_en.cfm>).  Acest curs va fi utilizat până la semnarea contractului de finanţare.  Valoarea totală a proiectului poate fi majorată pe perioada implementării cu condiţia ca diferenţa dintre valoarea eligibilă a proiectului şi valoarea totală a acestuia să fie suportată de către beneficiar sub formă de cheltuieli neeligibile. |

## **5.5. Cuantumul cofinanțării acordate**

|  |
| --- |
| În cadrul apelului de proiecte **PRSM/638/PRSM\_P2/OP2**, pentru întocmirea bugetului cererii de finanțare, se vor lua în calcul următoarele rate de cofinanțare:  Pentru autorități și instituții publice locale  FEDR: 85%  Buget de Stat: 13%  Beneficiar: 2%  Pentru Instituții aflate în subordinea autorităților publice centrale  FEDR: 85%  Beneficiar: 15% |

## **5.6. Durata proiectului**

|  |
| --- |
| Durata proiectului include atât activitățile realizate înainte de depunerea cererii de finanțare cât și actvitățile ce urmează a fi realizate după semnarea contractului de finanțare.  Prima activitate aferentă proiectului reprezintă cea mai veche activitate desfășurată pentru elaborarea documentației de finanțare.  Solicitantul are obligația de a pevede termene realiste pentru realizarea activităților, cu încadrarea în limitele maxime prevăzute pentru durata maximă de implementare a proiectului.  Perioada de implementare a proiectului reprezintă perioadă în care se realizează activitățile  Perioada de implementare a proiectului începe să curgă de la data semnării contractului de finanțare de către ultima parte, la care se adaugă, dacă este cazul, şi perioada de desfășurare a activităților proiectului înainte de semnarea contractului de finanţare, conform regulilor de eligibilitate a cheltuielilor.  Contractul de finanțare intră în vigoare și produce efecte de la data semnării de către ultima parte până la data închiderii Programului Regional Sud-Muntenia 2021-2027 sau data expirării perioadei pentru care trebuie asigurat caracterul durabil al proiectului, respectiv sustenabilitatea/durabilitatea proiectului, oricare intervine ultima. |

## **5.7. Alte cerințe de eligibilitate a proiectului**

Nu este cazul

# 6. INDICATORI DE ETAPĂ

|  |
| --- |
| Pe baza informațiilor incluse în cererea de finanțare și, dacă este cazul, a informațiilor suplimentare solicitate beneficiarului, AM PRSM verifică indicatorii de etapă care vor prevăzuți în Planul de monitorizare a proiectului.  Indicatorii de etapă se corelează cu activitatea de bază declarată de beneficiar în cererea de finanțare, precum și cu rezultatele așteptate ale proiectului.  Primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, așa cum este prevăzută în contractul de finanțare.  Dacă data de începere a implementării proiectului este anterioară datei de semnare a contractului de finanțare, primul indicator de etapă este raportat la data semnării contractului de finanțare.  Indicatorii de etapă se raportează atât la stadiul pregătirii și derulării procedurilor de achiziții, cât și la progresul execuției lucrărilor, aferente activității de bază.  În intervalul dintre doi indicatori de etapă consecutivi, AM PRSM monitorizează proiectul în cauză pe baza rapoartelor de progres şi a vizitelor de monitorizare, putând utiliza, în funcţie de specificul proiectului, un sistem specific de repere intermediare şi instrumente de monitorizare care să permită evaluarea permanentă a evoluţiei progresului implementării proiectului şi posibile abateri de la graficul de implementare sau de natură să afecteze atingerea indicatorilor de realizare şi de rezultat.  AM PRSM sprjină beneficiarul pentru identificarea şi stabilirea de posibile măsuri de remediere şi urmăreşte atingerea indicatorilor de etapă.  Cu excepția primului indicator de etapă, în cazul neîndeplinirii celorlalți indicatori de etapă la termenele prevăzute în planul de monitorizare, actualizat prin actele adiționale aprobate, AM PRSM poate aplica, în funcție de analiza obiectivă și riscurile identificate, în condițiile prevăzute în contractul de finanțare, următoarele măsuri:  a) întreruperea termenului de plată pentru cererile de plată/cererile de prefinanţare/cererile de rambursare până la îndeplinirea indicatorului de etapă, cu condiţia ca îndeplinirea indicatorului să survină în perioada prevăzută la art. 74 alin. (1) lit. b din Regulamentul (UE) 2021/1.060, cu modificările şi completările ulterioare;  b) respingerea, în tot sau în parte, a cererii de plată/cererii de prefinanţare/cererii de rambursare, în condiţiile art. 25 alin. (5) din Ordonanţa de urgenţă a Guvernului nr. 133/2021, dacă nu au fost transmise dovezile privind îndeplinirea indicatorului de etapă în termenul specificat la lit. a);  c) aplicarea unor penalităţi de întârziere, stabilite ca procent din valoarea cererii de plată/cererii de prefinanţare/cererii de rambursare, în funcţie de valoarea resurselor financiare prevăzute pentru îndeplinirea indicatorului de etapă raportat la valoarea respectivei cereri sau ca procent în limita a 5% din valoarea eligibilă a contractului de finanţare, în situaţia neîndeplinirii a 3 indicatori de etapă consecutivi din motive imputabile  beneficiarului/liderului de parteneriat şi/sau partenerilor;  d) suspendarea implementării proiectului, până la încetarea cauzelor obiective care afectează derularea activităţilor şi atingerea indicatorilor de etapă;  e) rezilierea contractului de finanţare de către AM PRSM;  f) alte măsuri specifice prevăzute de AM PRSM în contractul de finanţare, cu condiţia ca acestea să nu aducă atingere prevederilor naţionale şi regulamentelor europene aplicabile.  În termen de 5 zile lucrătoare de la termenul prevăzut pentru un indicator de etapă, beneficiarul încărcă documentele justificative care probează îndeplinirea acestuia, iar AM PRSM verifică și confirmă îndeplinirea sau, după caz, neîndeplinirea acestuia în termen de 5 zile lucrătoare de la data la care documentele trebuiau/au fost încărcate de către beneficiar.  Îndeplinirea indicatorului de etapă la finalul perioadei pentru care se face raportarea se probează prin raportul de progres și prin documentele justificative care îl însoțesc, la termenul stabilit pentru depunerea raportului de progres.  Pentru confirmarea îndeplinirii indicatorului de etapă, AM PRSM poate solicita clarificări sau iniția o vizită de monitorizare, caz în care se suspendă termenul de validare.  În cazul nerespectării termenului de 5 zile lucrătoare pentru încărcarea documentelor justificative care probează îndeplinirea indicatorului, prin sistemul informatic MySMIS2021/SMIS2021+ se blochează posibilitatea de încărcare a documentelor.  Ulterior, beneficiarul poate solicita, motivat, AM PRSM deblocarea aplicației pentru încărcarea documentelor justificative care probează realizarea indicatorului de etapă.  În situația îndeplinirii cu întârziere a unui indicator de etapă, beneficiarul poate face dovada îndeplinirii acestuia, ulterior, și prin rapoartele de progres sau cu ocazia vizitelor de monitorizare, iar AM PRSM înregistrează în sistemul informatic MySMIS2021/SMIS2021+ îndeplinirea cu întârziere a unui indicator de etapă.  În cazul nerealizării indicatorilor de etapă din primul an de implementare în decurs de 6 luni de la finalizarea primului an de implementare, din motive imputabile beneficiarului/liderului de parteneriat și/sau partenerilor acestuia, precum și în situația unor întârzieri semnificative în îndeplinirea indicatorilor de etapă care afectează substanțial sau fac imposibilă realizarea obiectivelor și atingerea rezultatelor proiectului asumate prin contractul, AM PRSM poate proceda la rezilierea contractului de finanțare potrivit prevederilor art. 37 și 38 din Ordonanța de urgență a Guvernului nr. 133/2021 și recuperarea sumelor deja plătite beneficiarului.  În procesul de monitorizare a proiectelor, AM PRSM va verifica și confirma îndeplinirea indicatorilor de etapă, în conformitate cu prevederile Planului de monitorizare a proiectului. |

# 7. COMPLETAREA ȘI DEPUNEREA CERERILOR DE FINANȚARE

## **7.1. Completarea formularului cererii**

|  |
| --- |
| Cererea de finanțare depusă de solicitanți va respecta modelul cadru aprobat prin Ordinul nr. 1777/2023 al ministrului investițiilor și proiectelor europene privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027, cu modificările şi completările ulterioare.  Solicitantul are obligația de a completa cererea de finanțare cu toate informațiile necesare, în conformitate cu instrucțiunile de completare anexate ghidului solicitantului. |

## **7.2. Limba utilizată în completarea cererii de finanțare**

|  |
| --- |
| Cererea de finanțare și anexele acesteia trebuie să fie completate în limba română.  Orice alte documentele redactate în altă limbă vor fi însoțite, în mod obligatoriu, de traducere legalizată sau autorizată. |

## **7.3. Metodolgia de justificare și detaliere a bugetului cererii de finanțare**

|  |
| --- |
| Bugetul proiectului este inclus în cererea de finanțare. Solicitantul va utiliza formatul-cadrul al bugetului din Anexa 4 a Ordinului MIPE nr.1777/ 3 mai 2023 și va avea în vedere tipurile de cheltuieli menționate în secțiunea 5.3.2 din prezentul ghid.  Bugetul proiectului se generează în cadrul aplicației MySMIS2021/ SMIS2021+.  Bugetul proiectului se va întocmi respectând prevederile Hotărârii Guvernului nr. 873/ 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.  La întocmirea bugetului, solicitantul va avea în vedere că valorile pe care se fundamentează bugetul trebuie să respecte prevederile art. 5 lit. d) și e) din Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare.  Bugetul proiectului se corelează cu devizul general al investiției, întocmit în conformitate cu prevederile H.G.nr.907/ 2016, cu modificările și completările ulterioare.  Pentru corelarea bugetului cu devizul general se va utiliza matricea de corelare aprobată prin Ordinul nr. 457/2024.  Bugetul cererii de finanțare va fi corelat cu informațiile cuprinse în cadrul devizelor aferente celei mai recente documentații anexate la cererea de finanțare.  De asemenea, bugetul proiectului se corelează cu obiectivele proiectului, activitățile prevăzute, resursele alocate/estimate, cu calendarul achizițiilor publice, cu calendarul de realizare, iar cheltuielile vor fi corect încadrate în categoria celor eligibile sau neeligibile.  Bugetul estimat alocat activității sau pachetului de activități de bază reprezintă minimum 50% din bugetul eligibil al proiectului.  Solicitantul are obligația de a asigura fonduri suficiente și realiste în bugetul proiectului, precum și termene realiste pentru realizarea activităților, cu încadrarea în limitele maxime prevăzute pentru bugetul sau după caz durata maximă de implementare a proiectului.  Pentru fundamentarea stabilirii bugetului proiectului, solicitantul va anexa la depunerea cererii de finanțare, pentru proiectele care vizează lucrări de construcții, devizul general, în cazul în care documentația tehnico-economică este SF/DALI. |

## **7.4. Anexe și documente obligatorii la depunerea cererii**

|  |
| --- |
| **Declarația Unică**  La cererea de finanțare, solicitantul anexează Declarația unică, care se completează conform prevederilor art. 8 alin. (2) și (3) din O.U.G. nr. 23/2023 și prin care solicitantul își asumă îndeplinirea condițiilor de eligibilitate și a cerințelor de conformitate administrativă.  Aplicația MySMIS2021/SMIS2021+ va genera Declarația unică, care va fi completată de solicitant și va fi semnată cu semnătură electronică extinsă de către reprezentantul legal al acestuia.  În cazul proiectelor implementate în parteneriat, atât liderul de parteneriat, cât și fiecare partener individual completează Declarația unică, care este semnată cu semnătură electronică extinsă de către reprezentantul legal al liderului, partenerului sau împuternicitul acestuia, după caz.  Respectarea cerințelor de ordin administrativ și îndeplinirea condițiilor de eligibilitate, așa cum sunt prevăzute în Ghidul Solicitantului, sunt asumate prin Declarația unică a solicitantului care se depune odată cu cererea de finanțare, urmând ca, în situația în care, după evaluarea tehnică și financiară, proiectul este propus pentru contractare, solicitantul să facă, prin documente justificative, dovada îndeplinirii condițiilor de eligibilitate prevăzute de Ghidul Solicitantului în etapa de contractare.  Prin Declarația unică, emisă pe proprie răspundere, sub sancțiunea pedepselor prevăzute de legislația penală în vigoare privind falsul intelectual și falsul în declarații, solicitantul, liderul de parteneriat și partenerul/ partenerii, după caz, declară îndeplinirea tuturor condițiilor de eligibilitate, așa cum au fost prevăzute în Ghidul Solicitantului, și că va/vor face dovada îndeplinirii acestor condiții, la cererea AM PRSM, în condițiile prevăzute în Ghidul Solicitantului, sub sancțiunea respingerii cererii de finanțare.  În cazul proiectelor implementate în parteneriat, atât liderul de parteneriat, cât și fiecare partener individual, completează Declarația unică, care este semnată cu semnătură electronică extinsă de către reprezentantul legal al liderului, partenerului sau împuternicitul acestuia, după caz.  În cazul proiectelor implementate în parteneriat, Declarația unică pentru liderul de parteneriat va fi generată de sistemul informatic doar după ce declarațiile unice ale partenerilor au fost completate și semnate electronic de către reprezentanții legali ai acestora.  Odată cu generarea și semnarea Declarației unice, solicitantului/liderului de parteneriat și partenerului/partenerilor, după caz, i/li se aduce la cunoștință, în mod automat, prin sistemul informatic MySMIS2021/SMIS2021+, că în etapa de contractare are/au obligația de a face dovada celor declarate.  Solicitantul va declara, de asemenea, pe propria răspundere, odată cu întocmirea declaraţiei unice, că deţine sau, după caz, urmează să deţină, până la semnarea contractului de finanţare, un drept real principal asupra bunurilor imobile care fac obiectul cererii de finanțare și/sau asupra bunurilor imobile care constituie locaţia/locaţiile de implementare a proiectului.  **Documente solicitate pentru a fi evaluate în etapa de evaluare tehnică și financiară**   1. **Documentația tehnico-economică (faza DALI) elaborată pentru fiecare clădire însoțită de expertize tehnice, rapoarte de audit energetic,** **studii, după caz.**   Documentația tehnico-economică, faza DALI, este elaborată cu ajutorul facilității ELENA, în cadrul proiectului South Muntenia Energy Efficiency for Public Buildings Investment Programme” (SMEE-PB).  **ATENȚIE!**  **Proiectele a căror documentație tehnică nu a fost elaborată cu ajutorul facilității ELENA sunt respinse la finanțare în cadrul acestui apel.**  Documentația tehnico-economică elaborată la faza DALI, întocmită conform legislației în vigoare, asumată de proiectant, se transmite în format electronic, pdf, sub semnatură electronică extinsă a reprezentantului legal al solicitantului sau a persoanei împuternicite a acestuia pentru asumarea conformității cu originalul a acesteia.  Solicitantul are obligația întocmirii documentației tehnico-economice în conformitate cu legislația în vigoare.  Aceasta trebuie să fie completă, să conțină toate părțile/secțiunile scrise și desenate, să fie clară, să asigure informaţiile tehnice complete privind viitoarea lucrare şi să răspundă cerinţelor tehnice, economice şi tehnologice ale beneficiarului, în conformitate cu legislația în vigoare.  Planșele aferente documentației tehnico-economice se depun în format electronic, scanat, fișiere tip PDF, sub semnatura electronică extinsă a reprezentantului legal al solicitantului sau a persoanei împuternicite a acestuia, conținând un cartuș semnat conform prevederilor legale.  În realizarea documentației tehnico-economice se va avea în vedere respectarea principiului de a nu prejudicia în mod semnificativ („Do Not Significant Harm” - DNSH), precum și respectarea cerințelor cu privire la imunizarea la schimbările climatice.  Devizul general trebuie să fie elaborat cu, cel mult, 12 luni înainte de depunerea cererii de finanțare (în cazul documentaţiilor tehnico-economice elaborate cu mai mult de 12 luni înainte de data depunerii cererii de finanţare).  **Expertiza tehnică** pentru fiecare clădire în parte din care să reiasă necesitatea investiției propuse prin proiect.  **De asemenea în expertiza tehnica se va menționa și anul construirii clădirilor propuse prin proiect.**  **Raportul de audit energetic** va avea inclusiv fişa de analiză termică şi energetică a clădirii și certificatul de performanţă energetică (pentru fiecare clădire în parte).  **Pentru clădirile identificate ca monumente istorice, se vor transmite şi documentaţiile/ analizele/ expertizele de specialitate care stabilesc necesitatea intervențiilor în relație cu principiile conservării și restaurării monumentelor istorice și cu necesitatea utilizării contemporane a acestora. De asemenea, se vor transmite şi avizele autorităților competente din domeniul conservării monumentelor.**  **2. Certificatul de urbanism emis pentru realizarea investiției propuse, eliberat în vederea obținerii autorizației de construire, în termen de valabilitate.**  **3.****Devizul general centralizat și devizele generale pentru fiecare clădire, în conformitate cu legislația în vigoare aplicabilă,** actualizat(e) la faza DALI. Devizul general (devizele generale) nu trebuie sa fie mai vechi de 12 luni calculate de la data depunerii cererii de finanțare.  De asemenea, se vor atașa devize întocmite separat, astfel:   * pentru investițiile **din categoria I. 1**. Măsuri de creștere a eficienței energetice în clădirile publice, inclusiv în clădiri cu valoare de patrimoniu; * pentru investițiile din **categoria I.2**. Măsuri ce au ca scop creșterea nivelului de siguranță la acțiuni seismice al clădirilor publice existente, încadrate în clasa de risc seismic I și clasa de risc seismic II, conform concluziilor rezultate din expertiza tehnică structurală; * pentru investițiile din categoria **Măsurilor conexe**   în vederea stabilirii încadrării în procentele maxime din valoarea eligibilă a proiectului.  În cazul în care, în cadrul proiectului, **există atât lucrări eligibile cât și lucrări neeligibile**,  se vor anexa la cererea de finanțare devize, defalcate pe tipuri de cheltuieli, eligibile și neeligibile, corelate cu devizul general.  **4.** **Situațiile financiare anuale, aferente ultimului exercițiu financiar încheiat, depuse/transmise la unitățile teritoriale le Ministerului Finanțelor, conform prevederilor legale, împreună cu dovada depunerii acestora (recipisa) cu mențiunea: Fără erori de validare**  **5.** **Lista de echipamente și/sau lucrări și/sau servicii cu încadrarea acestora pe secțiunea de cheltuieli eligibile /ne-eligibile.**  **6.** **Declarația cu privire la respectarea principiului ”a nu prejudicia în mod semnificativ” (”do no significant harm” – DNSH)**.  **7. Matricea de corelare a bugetului cu devizul general**  Matricea va fi completată cu informaţiile relevante aferente respectivului apel de proiecte şi anexată la cererea de finanţare.  **8. Documente care dovedesc regimul de ocupare (permanent/ semipermanent) a clădirii**  În cazul în care solicitantul consideră că poate explica o anumită situație și prin alte documente, acesta le poate anexa la cererea de finanțare, însă acest aspect nu presupune lipsa documentelor obligatorii solicitate.  9. Pentru fundamentarea și justificarea costurilor proiectului, pentru proiectele care vizează lucrări de construcții va fi suficientă depunerea devizului general, în cazul în care documentația tehnico-economică este SF/DALI.  Devizul general, asumat de proiectant, se va depune sub semnătura electronică extinsă a reprezentantului legal al solicitantului sau a persoanei împuternicite a acestuia.  10. Procesul verbal de recepție a documentației tehnice elaborate cu ajutorul facilității ELENA.  **AM PR Sud-Muntenia poate solicita și alte documente considerate necesare în procesul de evaluare, selecție și contractare.** |

## **7.5. Aspecte administrative privind depunerea cererii de finanțare**

|  |
| --- |
| Depunerea cererii de finanțare se va realiza doar prin sistemul informatic MySMIS2021/ SMIS2021+.  Depunerea cererii de finanțare prin orice alte mijloace nu va fi luată în considerare. |

## **7.6. Anexele și documente obligatorii la momentul contractării**

|  |
| --- |
| 1. **Hotărârea de aprobare a cererii de finanţare şi a cheltuielilor** aferente, în conformitate cu ultima forma a bugetului rezultat în urma etapei de evaluare tehnică și financiară.  2. **Formularul bugetar "Fişa proiectului finanţat/propus la finanţare** în cadrul programelor aferente Politicii de coeziune a Uniunii Europene", aferent proiectului propus, semnat și ștampilat de către ordonatorul principal de credite, în conformitate cu prevederile art. 2 (3) din H.G. nr. 829/2022 si stabilit prin Scrisoarea-cadru privind contextul macroeconomic, metodologia de elaborare a proiectelor de buget pe anul bugetar în curs.  3. **Formularul nr. 1 - Fişă de fundamentare a proiectului** propus la finanţare/finanţat din fonduri europene, în conformitate cu HG. nr.829/2022.  4. Documente privind constituirea parteneriatului, respectiv **Acordul de parteneriat** (dacă este cazul), model orientativ anexat ghidului.  Acordul se completează și se semnează de către fiecare membru al acordului de parteneriat.  Acordul de parteneriat va fi însoțit, obligatoriu, de hotărârile de aprobare a acordului (parteneriat).  5. **Mandatul/ împuternicire/ dispoziție** pentru semnarea unor secțiuni din cererea de finanțare (dacă este cazul**).**  Actul de împuternicire se prezintă în cazul în care anumite secțiuni/anexe din cererea de finanţare nu sunt semnate de reprezentantul legal al solicitantului, ci de o persoană împuternicită în acest sens.  Actul de împuternicire reprezintă orice document administrativ emis de reprezentantul legal în acest sens, cu respectarea prevederilor legale (exemple orientative: hotărâre, dispoziție etc);  NU se acceptă însușirea și semnarea declarațiilor solicitate în nume personal ale reprezentantului legal de către o altă persoană împuternicită.  6. **Documente statutare solicitant**, conform legislației în vigoare la data depunerii cererii de finanțare  Pentru autorități și instituții publice locale, după caz:  − Hotărârea judecătorească de validare a mandatului primarului (sau orice alte documente din care să rezulte calitatea de reprezentant legal, pentru situații particulare),  − Hotărârea de constituire a consiliului local,  − Hotărârea de constituire a consiliului județean,  − Hotărârea consiliului județean de validare a mandatului președintelui consiliului județean,  − Hotărâre/decizie/alt act administrativ de numire a reprezentantului legal al instituției publice locale,  − Hotărârea Consiliului Judeţean, Hotărârea Consiliului Local, după caz, de înfiinţare a instituției sau serviciului public, precum și, dacă e cazul, alte documente din care să reiasă încadrarea solicitantului în această categorie.  − În cazul în care solicitantul este și ocupantul clădirii, dacă din documentele menționate mai sus nu reiese că solicitantul își desfășoară activitatea în clădirea/clădirile care face/fac obiectul proiectului: alte documente din care să reiasă îndeplinirea criteriului.  Pentru instituțiile publice aflate în subordinea autorităților publice centrale, după caz:  − Hotărârea/ordinul/decizia/alt act administrativ de numire a reprezentantului legal,  − Decizia primului ministru de numire a prefectului,  − Legea, Hotărârea de Guvern etc. din care să reiasă încadrarea solicitantului în categoria solicitanţilor eligibili (ex. act de înființare, actul privind organizarea și funcționarea).  − În cazul în care solicitantul este și ocupantul clădirii, dacă din documentele menționate mai sus nu reiese că solicitantul își desfășoară activitatea în clădirea/clădirile care face/fac obiectul proiectului: alte documente din care să reiasă îndeplinirea criteriului.  Pentru ocupanţii clădirilor, dacă este cazul, în situația în care nu fac parte din categoria solicitanţilor eligibili, sunt prezentate:  - documente din care reiese că ocupanţii au fost selectaţi printr-o procedură transparentă şi nediscriminatorie, conform legislației în vigoare, suprafața utilă aferentă acestor spații/unități de clădire nu depășește 10% din suprafața totală utilă a clădirii, că își desfășoară activitatea în clădirea/clădirile care face/fac obiectul proiectului.  7. În conformitate cu Legea 292/2018 privind evaluarea impactului anumitor proiecte publice și private asupra mediului, cu completările și modificările ulterioare, se va transmite Decizia etapei de încadrare emisă de autoritatea competentă privind evaluarea impactului asupra mediului în conformitate cu legislația națională aplicabilă privind evaluarea impactului proiectului asupra mediului, cu completările și modificările ulterioare **SAU** Clasarea notificării emisă de autoritatea pentru protecția mediului.  8. Pentru a face dovada că deţine sau, după caz, urmează să deţină, până la semnarea contractului de finanţare, un **drept real principal asupra bunurilor imobile** care fac obiectul cererii de finanțare și/sau asupra bunurilor imobile care constituie locaţia/locaţiile de implementare a proiectului, solicitantul va depune documentele de proprietate/ administrare (extras de carte funciară emis cu, cel mult 30 zile calendaristice înainte de transmitere, inclusiv tabelul centralizator cu numerele cadastrale și obiective de investiții), nu mai târziu de semnarea contractului de finanțare.  Drepturile asupra infrastructurii pentru care se solicită finanțare trebuie menținute de la semnarea contractului de finanțare, în perioada de implementare, precum și în perioada în care este asigurat caracterul durabil al proiectului, în condiţiile art. 65 din Regulamentul (UE) 2021/1.060, cu modificările şi completările ulterioare.  **9. Certificat de atestare fiscală**, referitor la obligațiile de plată la **bugetul local**, precum și la **bugetul de stat**, din care să reiasă că solicitantul și-a achitat obligațiile de plată nete la **bugetul de stat** și respectiv**, bugetul local**, în ultimul an calendaristic.  Certificatele de atestare fiscală trebuie să fie în termen de valabilitate.  În cazul în care solicitantul are debite, va solicita detalierea acestora în certificatul de atestare fiscală.  10. **Certificatul de cazier fiscal** al solicitantului în termen de valabilitate.  11.**Documente privind identificarea reprezentantului** legal al solicitantului.  12.**Graficul cererilor de prefinanțare/ rambursare/ plată**.  13.Pentru **expertul care a întocmit documentația de imunizare**, se va depune **documentul relevant cu privire la încadrarea acestuia ca expert** care are dreptul legal să întocmească astfel de documentații.  14.**Planul de monitorizare a proiectului**.  15. **Extras al cărţii tehnice a imobilului, fişa tehnică a imobilului**, **procesul verbal de recepție la terminarea lucrărilor sau orice alt document justificativ** din care să rezulte finalizarea construirii clădirii (execuția lucrărilor terminată).  16. (dacă este cazul) **Tabel centralizator al ocupanților** la nivel de clădire, în care se vor menționa informațiile despre ocupanţi, inclusiv suprafața totală utilă a clădirii (mp) și suprafața utilă a acestor spații/unități de clădire (mp și %).  17. **Extrase din documente strategice relevante** - pentru conformitatea cu art.73, lit a din Regulamentul 1060/2021- demonstrarea încadrării proiectului în obiectivele strategiilor relevante.  18. **Declaraţia ocupantului** (persoana juridică care a închiriat sau a primit în folosință gratuită, a obținut în concesiune spații sau unități de clădire) prin care îşi exprimă acordul ca solicitantul să realizeze investiția.  19. Dacă este cazul, **documente actualizate, care au suferit modificări în urma evaluării tehnice şi financiare/** pentru care există recomandări de actualizare/ modificare în urma evaluării tehnice şi financiare.  **20. Documentația privind imunizarea la schimbările climatice.**  Documentația privind imunizarea la schimbările climatice va respecta metodologia de întocmire conform anexei prezentului ghid, iar concluziile documentației se vor regăsi în documentația tehnico-economică și în cererea de finanțare.  Documentația de imunizare va fi asumată atât de reprezentantul legal cât și de expertul cu competențe specifice în domeniul mediului care a întocmit documentația.  **AM PR Sud-Muntenia poate solicita și alte documente considerate necesare în procesul de evaluare, selecție și contractare.** |

## **7.7. Renunțarea la cererea de finanțare**

|  |
| --- |
| Pe parcursul procesului de evaluare, selecție și contractare, solicitantul de finanțare are dreptul de a solicita retragerea de la finanțare a proiectului depus.  Retragerea cererii de finanțare se realizează de către reprezentantul legal al solicitantului de finanțare/persoana împuternicită a reprezentantului legal al solicitantului de finanțare, în mod expres prin mandat special/împuternicire specială la notar:  a) prin sistemul electronic MySMIS 2021/SMIS 2021;  sau  b) prin completarea Formularului de retragere de la finanțare a proiectului.  Un proiect retras de la finanțare poate fi redepus în cadrul aceluiași apel de proiecte în condițiile în care acesta este deschis, conform termenelor precizate în cadrul ghidului solicitantului de finanțare, și va fi tratat ca un proiect nou. |

# 8. PROCESUL DE EVALUARE, SELECȚIE ȘI CONTRACTARE A PROIECTELOR

## **8.1. Principalele etape ale procesului de evaluare, selecție și contractare**

|  |
| --- |
| Principalele etape ale procesului de evaluare, selecție și contractare sunt prezentate mai jos.  1. **Depunerea și înregistrarea cererilor de finanțare**  Depunerea unei cereri de finanțare reprezintă operațiunea de transmitere, de către un solicitant, a unei solicitări de finanțare (cerere de finanțare), prin intermediul aplicației MySMIS2021/SMIS2021+. Aplicația MySMIS2021/SMIS2021+ alocă, în mod automat, codul proiectului (codul SMIS). La nivelul AM PRSM, cererile de finanțare depuse vor fi înregistrate în MySMIS2021/SMIS2021+ (BackOffice).  **2. Verificarea conformității administrative**  Această etapă este complet digitalizată, respectiv este realizată în mod automat prin sistemul informatic MySMIS2021/SMIS2021+, pe baza declarației unice generată de sistemul informatic MySMIS2021/SMIS2021+.  **3. Desemnarea comisiei de evaluare tehnică și financiară**  După înregistrarea cererilor de finanțare în MySMIS2021/SMIS2021+ (BackOffice), se va desemna comisia responsabilă cu evaluarea tehnică și financiară a cererii de finanțare.  ***3.* Evaluarea tehnică și financiară a cererii de finanțare**  După verificarea digitalizată a conformității administrative, solicitantul sau, după caz, liderul de parteneriat este informat, prin emiterea unei notificări prin intermediul aplicației MySMIS2021/SMIS2021+, cu privire la trecerea proiectului în etapa de evaluare tehnică și financiară sau, după caz, cu privire la nerespectarea cerințelor de conformitate administrativă, situație în care nu este demarată etapa de evaluare tehnică și financiară.  Cererile de finanțare depuse de solicitanți în sistemul MySMIS 2021/SMIS2021+, se evaluează în conformitate cu Metodologia de selecție a proiectelor aprobată de Comitetul de monitorizare pentru PR Sud-Muntenia, în vigoare la momentul evaluării, precum și în concordanță cu prevederile Ghidului Solicitantului și în baza oricăror instrucțiuni ale AM PRSM referitoare la verificarea ETF.  Pe parcursul procesului de evaluare tehnică și financiară, comisia de evaluare poate solicita clarificări.  Termenul de răspuns la solicitările de clarificări este de 5 zile lucrătoare, în funcție de complexitatea acestora.  În lipsa unor răspunsuri la clarificări sau în cazul primirii unor răspunsuri neconcludente, AM PRSM ia decizia privind rezultatul evaluării pe baza informațiilor existente.  Răspunsurile la solicitările de clarificări nu vor introduce documente sau elemente noi, de natură să modifice/ îmbunătățească proiectul.  În cadrul etapei de evaluare tehnică și financiară se efectuează și vizita pe teren.  Solicitantul va fi notificat asupra datei efectuării vizitei pe teren.  Vizita pe teren se va desfășura la locul de implementare propus în cererea de finanțare, cu scopul de a confrunta informațiile prezentate în cererea de finanțare și anexele acesteia (documente de proprietate, documentații tehnico-economice, etc.) cu realitatea în teren.  Grilele de evaluare tehnică și financiară se completează și se generează în sistemul informatic MySMIS2021/SMIS2021+.  Rezultatele evaluării tehnice și financiare se comunică solicitantului/ liderului de parteneriat electronic, prin intermediul sistemului informatic MySMIS2021/SMIS2021+.  Recomandările din evaluare, inclusiv recomandările rezultate din efectuarea vizitei la fața locului, precum și recomandările formulate în etapa contractuală, vor face obiectul unei anexe la contract, vor fi obligatorii și îndeplinirea lor va fi monitorizată în etapa de implementare.  **4. Contractarea proiectelor**  După finalizarea evaluării tehnice și financiare a cererilor de finanțare, AM PRSM demarează etapa de contractare.  Intrarea în etapa de contractare este adusă la cunoștința solicitantului prin aplicația informatică MySMIS2021/SMIS2021+.  Solicitanții ale căror cereri de finanțare care au îndeplinit condițiile prevăzute în Ghidul Solicitantului și ale căror rezultate confirmă îndeplinirea condițiilor pentru selecție sunt notificați cu privire la trecerea în etapa de contractare, în termen de **5 zile lucrătoare de la data finalizării etapei de evaluare tehnică și financiară,** respectiv de la data soluționării contestațiilor.  În etapa de contractare, solicitanților li se solicită de către AM PRSM prin sistemul informatic MySMIS2021/SMIS2021+ să facă dovada celor declarate prin declarația unică, respectiv să prezinte documentele justificative prin care fac dovada îndeplinirii tuturor condițiilor de eligibilitate.  Autoritatea de management poate solicita clarificări în etapa de contractare.  Urmare a verificării îndeplinirii condițiilor de eligibilitate, autoritatea de management emite decizia de aprobare a finanțării, respectiv decizia de respingere a finanțării.  Durata totală până la semnarea contractului de finanţare nu poate depăşi **180 de zile calendaristice**, calculate de la închiderea apelului de proiecte. În cazuri temeinic justificate, autoritatea de management are dreptul de a prelungi durata motivat, cu **maximum 180 de zile calendaristice**, cu informarea solicitanţilor prin publicarea unui anunţ pe pagina de internet a autorităţii de management. |

## **8.2. Conformitate administrativă – DECLARAȚIA UNICĂ**

|  |
| --- |
| Aplicația MySMIS2021/SMIS2021+ generează Declarația unică care este completată de solicitant și se semnează cu semnătură electronică extinsă de către reprezentantul legal al acestuia sau împuternicitul acestuia.  Respectarea cerințelor de ordin administrativ și îndeplinirea condițiilor de eligibilitate, așa cum sunt prevăzute în Ghidul solicitantului, sunt asumate prin declarația unică a solicitantului, care se depune odată cu cererea de finanțare urmând ca, în situația în care, după evaluarea tehnică și financiară, proiectul este propus pentru contractare, solicitantul  să facă dovada îndeplinirii condițiilor de eligibilitate prevăzute de Ghidul solicitantului, în etapa de contractare, prin documente justificative.  Solicitantul declară, de asemenea, pe propria răspundere, odată cu întocmirea declaraţiei unice, că deţine sau, după caz, urmează să deţină, până la semnarea contractului de finanţare, un drept real principal asupra bunurilor imobile care fac obiectul cererii de finanțare și/sau asupra bunurilor imobile care constituie locaţia/locaţiile de implementare a proiectului.  În cazul proiectelor implementate în parteneriat, atât liderul de parteneriat, cât și fiecare partener individual, completează declarația unică, care este semnată cu semnătură electronică extinsă de către reprezentantul legal al liderului, partenerului, după caz.  În cazul proiectelor implementate în parteneriat, Declarația unică pentru liderul de parteneriat va fi generată de sistemul informatic doar după ce declarațiile unice ale partenerilor au fost completate și semnate electronic de către reprezentanții legali ai acestora.  Odată cu generarea și semnarea declarației unice, solicitantului/ liderului de parteneriat și partenerului/partenerilor, după caz, i/li se aduce la cunoștință, în mod automat, prin sistemul informatic MySMIS2021/SMIS2021+ că, în etapa de contractare, are obligația de a face dovada celor declarate. |

## **8.3. Etapa de evaluare preliminară – dacă este cazul (specific pentru intervențiile FSE+)**

Nu este cazul

## **8.4. Evaluarea tehnică și financiară. Criterii de evaluare tehnică și financiară**

|  |
| --- |
| În cadrul prezentului apel de proiecte etapa de evaluare tehnică şi financiară se realizează  în baza unei grile simplificate cu privire la elaborarea documentație tehnice cu ajutorul facilității ELENA.  **Criteriul 1. Contribuția proiectului la reducerea consumului de energie primară**   * 1. Măsurile de intervenție propuse prin proiect asigură o reducere a consumului de energie primară de minimum 60% față de consumul inițial, până la finalizarea implementării proiectului?   2. În cadrul auditului energetic au fost calculați corect indicatorii cu privire la consumul de energie primară?   **Criteriul 2. Contribuția proiectului la scăderea emisiilor echivalent CO2**  2.1. Măsurile de intervenție propuse prin proiect asigură o scădere a emisiilor echivalent CO2 de minimum 60% față de emisiile inițiale, până la finalizarea implementării proiectului?  2.2 În cadrul auditului energetic au fost calculați corect indicatorii cu privire la emisiile echivalent CO2 ?  În cadrul acestui apel de proiecte proiectul tehnic se va depune în perioada de implementare și se va analiza în baza **Grilei de analiză a conformității și calității Proiectului Tehnic de Execuţie (PTE), anexă la ghid.**  Dacă în documentația tehnică depusă odată cu cererea de finanțare nu sunt identificate măsurile de intervenții care vizează pachetul mediu de renovare P2 și/ sau pachetul maximal de renovare P3, atunci solicitantul are obligația includerii acestor măsuri de intervenții în documentația tehnică, faza PT, astfel încât să se asigure o reducere a consumului de energie primară de minimum 60% față de consumul inițial și o scădere a emisiilor echivalent CO2 de minimum 60% față de emisiile inițiale.  De asemenea, documentația tehnico-economică, faza PT, va avea în vedere măsurile de atenuare și de adaptare la schimbările climatice din documentația de imunizare la schimbările climatice. |
|  |

## **8.5. Aplicarea pragului de calitate**

|  |
| --- |
| Pentru acest apel de proiecte care nu implică acordarea de puncte, pragul de calitate este reprezentat de îndeplinirea tuturor criteriilor de eligibilitate stabilite la nivelul ghidului solicitantului. |

## **8.6. Aplicarea pragului de excelență**

|  |
| --- |
| Nu este cazul |

## **8.7. Notificarea rezultatului evaluării tehnice și financiare.**

|  |
| --- |
| Rezultatele evaluării tehnice și financiare se comunică solicitantului electronic, prin intermediul sistemului informatic MySMIS2021/SMIS2021+. |

## **8.8. Contestații**

|  |
| --- |
| Cu privire la rezultatul evaluării tehnice și financiare, solicitantul/liderul de parteneriat, după caz, poate formula contestație pe cale administrativă în termen de 30 de zile calendaristice, calculat de la data comunicării acestuia prin intermediul sistemului informatic MySMIS2021/SMIS2021+.  Contestaţia trebuie să cuprindă, cel puţin, următoarele elemente:  a) datele de identificare ale solicitantului: denumirea, sediul, datele de contact, precum şi alte atribute de identificare, în condiţiile legii, cum sunt: numărul de înregistrare în registrul  comerţului sau într-un alt registru public, codul unic de înregistrare, precum şi ale cererii de  finanţare: titlu, cod unic SMIS;  b) datele de identificare ale reprezentantului legal al solicitantului;  c) obiectul contestaţiei;  d) criteriul/criteriile contestat(e);  e) motivele de fapt şi de drept pe care se întemeiază contestaţia, detaliate pentru fiecare criteriu de evaluare şi selecţie în parte contestat;  f) semnătura reprezentantului legal/împuternicitului solicitantului.  Contestaţia se soluţionează, prin decizie motivată, în termen de 30 de zile calendaristice, calculat de la data înregistrării acesteia la autoritatea de management, dată care nu poate depăşi 5 zile lucrătoare de la data transmiterii contestaţiei prin sistemul informatic MySMIS2021/SMIS2021+.  Împotriva deciziei emise solicitantul se poate adresa instanţei de contencios administrativ, în  conformitate cu prevederile art. 8 din Legea contenciosului administrativ nr. 554/2004, cu  modificările şi completările ulterioare.  Împotriva deciziei de respingere a finanțării, solicitantul/ liderul de parteneriat poate formula contestație pe cale administrativă, la autoritatea de management, în termen de 30 de zile calendaristice, calculat de la data primirii acesteia prin sistemul informatic MySMIS2021/SMIS2021+.  Contestația trebuie să cuprindă:  - datele de identificare a solicitantului (denumire, sediu, datele de contact) precum și a cererii de finanțare (titlu, cod unic SMIS);  - datele de identificare a reprezentantului legal al solicitantului;  - obiectul contestației;  - motivele de fapt și de drept pe care se întemeiază contestația;  - dovezile pe care se întemeiază, dacă este cazul;  - semnătura reprezentantului legal al solicitantului/persoanei împuternicite de către reprezentantul legal al solicitantului.  Contestația se soluționează, prin decizie motivată, în termen de 30 de zile calendaristice, calculat de la data înregistrării acesteia la autoritatea de management, dată care nu poate depăşi 5 zile lucrătoare de la data transmiterii contestaţiei prin sistemul informatic MySMIS2021/SMIS2021+.  Împotriva soluţiei stabilite prin decizie de către Comitetul de soluţionare a contestaţiilor,  solicitantul/liderul de parteneriat se poate adresa instanţei de contencios administrativ, în  conformitate cu prevederile art. 8 din Legea nr. 554/2004, cu modificările şi completările  ulterioare. |

## **8.9. Contractarea proiectelor**

### 8.9.1. Verificarea îndeplinirii condițiilor de eligibilitate

|  |
| --- |
| Procedura de contractare demarează imediat după finalizarea selecției cererilor de finanțare, în conformitate cu lista proiectelor finanțabile. În conformitate cu prevederile art. 15, lit. b) din O.U.G. nr. 133/2021, în funcție de disponibilitatea fondurilor, AM PRSM poate supracontracta peste limita bugetului alocat apelului de proiecte.  Pentru informarea corectă a potențialilor solicitanți, AM PR SM va publica lunar pe website-ul programului situația proiectelor depuse și gradul de acoperire a alocării financiare disponibile.  În etapa de contractare, solicitanții vor face dovada celor declarate prin Declarația unică, respectiv vor trebui să prezinte documentele justificative prin care fac dovada îndeplinirii condițiilor de eligibilitate.  Astfel, în termen de 5 zile de la finalizarea etapei de evaluare tehnică şi financiară, pentru proiectele acceptate, se transmite notificarea cu privire la demararea etapei contractuale, conform căreia solicitanții la finanțare vor trebui să transmită, în maximum 15 de zile lucrătoare, documentele obligatorii pentru etapa de contractare, în conformitate cu cerințele din prezentul ghid.  Un document obligatoriu lipsă va putea fi solicitat doar în perioada celor 15 de zile lucrătoare, menționate mai sus.  Netransmiterea unuia dintre documentele obligatorii solicitate prin ghid, în termenul solicitat, atrage respingerea cererii de finanțare.  Solicitantul/Liderul de parteneriat transmite documentele solicitate în etapa de contractare, sub sancţiunea respingerii cererii de finanţare, în termenul stabilit prin Ghidul solicitantului, calculat de la data primirii solicitării autorităţii de management. Prin excepţie, acest termen poate fi prelungit o singură dată de către autoritatea de management în baza unei justificări fundamentate.  În situația în care solicitantul nu face dovada că cele declarate prin declarația unică sunt conforme cu realitatea și corespund cerințelor din prezentul ghid, cererea de finanțare va fi respinsă.  În procesul de întocmire a documentației de contractare, pentru corectarea unor informații/date eronate, corelarea între secțiunile cererii de finanțare și anexele acesteia, transmiterea unor documente actualizate și soluționarea unor recomandări din etapele anterioare (din evaluarea externă sau internă), se pot solicita clarificări.  AM PRSM poate solicita clarificări în etapa de contractare, în legătură cu documentele verificate, cu respectarea principiului tratamentului egal şi al nediscriminării, iar solicitanţii au obligaţia să răspundă la clarificări în termenul stabilit de autoritatea de management, care nu poate depăşi 15 zile lucrătoare, calculat de la data primirii solicitării de clarificări, sub sancţiunea respingerii cererii de finanţare.  În cazul respingerii documentației de contractare, scrisoarea de notificare va conține observațiile și motivele respingerii, precum și informații legate de dreptul solicitantului de a contesta rezultatul evaluării.  Durata totală până la semnarea contractului de finanţare nu poate depăşi 180 de zile calendaristice, calculate de la închiderea apelului de proiecte. În cazuri temeinic justificate, autoritatea de management are dreptul de a prelungi durata motivat, cu maximum 180 de zile calendaristice, cu informarea solicitanţilor prin publicarea unui anunţ pe pagina de internet a autorităţii de management.  În cazuri excepționale și pentru motive independente de solicitant, lider de parteneriat și parteneri, după caz, la solicitarea acestora, procesul de contractare poate fi suspendat, sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare și cu încadrare în perioada de programare.  Perioadele cumulate de suspendare **nu pot depăși 45 de zile calendaristice**. |

### 8.9.2. Decizia de acordare/respingere a finanțării

|  |
| --- |
| Ca urmare a verificării îndeplinirii condițiilor de eligibilitate, AM PRSM ia decizia de aprobare a finanțării, respectiv decizia de respingere a finanțării.  Pentru proiectele selectate, în baza deciziei de aprobare a finanțării, AM PRSM va proceda la încheierea contractului de finanțare.  Dacă este cazul, AM PRSM ia decizia de respingere a finanțării, în etapa de contractare, cu menționarea motivelor de respingere, dacă intervine, cel puțin, una dintre următoarele situații, fără ca enumerarea să excludă alte condiții specifice prevăzute în Ghidul solicitantului:  a) solicitantul nu face dovada că cele declarate prin declarația unică sunt conforme cu realitatea și corespund cerințelor din Ghidul solicitantului;  b) solicitantul nu răspunde în termenele prevăzute în cadrul prezentului ghid.  Decizia de respingere a finanțării se aduce la cunoștința solicitantului prin sistemul informatic MySMIS2021/SMIS2021+ și conține, cel puțin, următoarele elemente:  a) datele de identificare a solicitantului și ale cererii de finanțare: titlu, cod unic SMIS;  b) datele de identificare a reprezentantului legal al solicitantului sau împuternicitului acestuia;  c) conținutul deciziei de respingere;  d) motivele de drept și de fapt ale respingerii proiectului;  e) termenul de contestare și modalitatea de transmitere a contestației;  f) organele împuternicite cu soluționarea contestației;  g) semnătura reprezentantului legal/împuternicitului AM PRSM. |

### 8.9.3. Definitivarea planului de monitorizare a proiectului

|  |
| --- |
| Planul de monitorizare a proiectului va fi transmis de solicitant în etapa de contractare, înaintea semnării contractului de finanțare.  Planul de monitorizare a proiectului este parte integrantă a contractului de finanțare și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează atingerea acestora, în vederea atingerii indicatorilor de realizare și de rezultat prevăzuți în cererea finanțare și asumați în contractul de finanțare.  Acești indicatori de etapă se raportează atât la stadiul pregătirii și derulării procedurilor de achiziții, cât și la progresul execuției lucrărilor aferente activității de bază.  Indicatorii de etapă se corelează cu activitatea de bază declarată de beneficiar în cererea de finanțare, precum și cu rezultatele așteptate ale proiectului.  Primul indicator de etapă poate fi stabilit încă din prima lună după semnarea contractului de finanțare, dar nu mai târziu de șase luni, calculat din prima zi de începere a implementării proiectului.  Pentru confirmarea îndeplinirii indicatorului de etapă, AM PRSM poate solicita clarificări sau poate iniția o vizită de monitorizare, după caz.  Astfel, urmărirea și validarea îndeplinirii indicatorilor de etapă din planul de monitorizare a proiectului se va realiza pe baza documentelor justificative transmise de către beneficiar, inclusiv a informațiilor și a documentelor care însoțesc Raportul de progres transmis de acesta, precum și a constatărilor AM PRSM în urma vizitelor de monitorizare.  Cu excepția primului indicator de etapă, în cazul neîndeplinirii celorlalți indicatori de etapă la termenele prevăzute în planul de monitorizare, actualizat prin actele adiționale, AM PRSM poate aplica următoarele măsuri:  a) întreruperea termenului de plată pentru cererile de plată/prefinanțare/rambursare până la îndeplinirea indicatorului de etapă, cu condiția ca îndeplinirea să intervină în perioada prevăzută la art.74, alin(1), lit.b din Regulamentul (UE) 2021/1060, cu modificările și completările ulterioare;  b) respingerea, în tot sau în parte, a cererii de plată/prefinanțare/rambursare, dacă nu au fost transmise dovezile îndeplinirii indicatorului de etapă specificat la lit.a;  c) aplicarea unor penalități de întârziere, stabilite ca procent din valoarea cererii de plată/ prefinanțare/ rambursare, în funcție de valoarea resurselor financiare prevăzute pentru îndeplinirea indicatorului de etapă raportat la valoarea respectivei cereri sau ca procent în limita a 5% din valoarea eligibilă a contractului de finanțare, în situația neîndeplinirii a 3 indicatori de etapă consecutivi, din motive imputabile beneficiarului;  d) suspendarea implementării proiectului, până la încetarea cauzelor obiective care afectează derularea activităților și atingerea indicatorilor de etapă;  e) rezilierea contractului de finanțare de către AM PRSM.  Planul de monitorizare include, de asemenea, valorile finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază și de referință ale acestora.  Pe baza informațiilor incluse în cererea de finanțare și, dacă este cazul, a informațiilor suplimentare solicitate beneficiarului, AM PRSM verifică indicatorii de etapă care vor prevăzuți în Planul de monitorizare a proiectului.  Indicatorii de etapă pot reprezenta:   realizarea unor activităţi sau subactivităţi din proiect;   atingerea unor stadii de implementare sau de execuţie tehnică sau financiară prestabilite;   stadii sau valori intermediare ale indicatorilor de realizare.  Astfel, indicatorii de etapă se pot referi la: achizițiile de echipamente, ordinul de începere a lucrărilor, stadii fizice și financiare ale proiectelor, alți indicatori relevanți, aceste exemple nefiind exhaustive. |

### 8.9.4. Semnarea contractului de finanțare /emiterea deciziei de finanțare

|  |
| --- |
| Contractul de finanțare se generează de sistemul informatic MySMIS2021/ SMIS2021+ și se semnează în format electronic de către reprezentantul legal/persoanele împuternicite ale AM PRSM și reprezentantul legal/persoanele împuternicite desemnate de solicitantul sau liderul de parteneriat în numele parteneriatului constituit.  Durata totală până la semnarea contractului de finanţare nu poate depăşi 180 de zile calendaristice, calculate de la închiderea apelului de proiecte. În cazuri temeinic justificate, autoritatea de management are dreptul de a prelungi durata motivat, cu maximum 180 de zile calendaristice, cu informarea solicitanţilor prin publicarea unui anunţ pe pagina de internet a autorităţii de management.  Semnarea contractului de către beneficiar se va realiza în maximum 5 zile lucrătoare de la data notificării.  În cazul în care contractul de finanțare nu poate fi semnat în termenul de 5 zile lucrătoare (fără existența unei justificări temeinice/ rezonabile), se consideră refuzul beneficiarului de a semna contractul și cererea de finanțare va fi exclusă din procesul de contractare. |

# 9. ASPECTE PRIVIND CONFLICTUL DE INTERESE

|  |
| --- |
| Solicitantul/ beneficiarul are obligația de a întreprinde toate măsurile pentru respectarea regulilor pentru evitarea conflictului de interese, conform art. 61 din Regulamentul nr. 2018/1046 și capitolului 2, secțiunea 2, din OUG nr. 66/2011 precum și în conformitate cu alte reglementări naționale și europene în vigoare.  Părțile din categoria subiecților de drept public au obligația de a urmări respectarea prevederilor Legii nr. 161/2003, în materia conflictului de interese și a incompatibilităților.  Beneficiarii care au calitatea de autoritate contractantă au obligația de a respecta aplicarea prevederilor referitoare la conflictele de interese prevăzute de legislația în materia achizițiilor publice.  Beneficiarii care nu au calitatea de autoritate contractantă au obligația de a respecta aplicarea prevederilor referitoare la conflictul de interese prevăzut în art. 14 și art. 15 din OUG nr. 66/2011, precum și celelalte prevederi legale aplicabile.  De asemenea, solicitantul va declara în Declarația unică faptul că se angajează ca organizația pe care o reprezintă să întreprindă toate măsurile pentru respectarea regulilor privind evitarea conflictului de interese, în conformitate cu reglementările europene și naționale în vigoare. |

# 10. ASPECTE PRIVIND PRELUCRAREA DATELOR CU CARACTER PERSONAL

|  |
| --- |
| Solicitantul, prin asumarea Declarației unice, își exprimă acordul cu privire la utilizarea şi prelucrarea datelor cu caracter personal de către AM PRSM responsabil sau orice altă structura cu responsabilități în gestiunea și controlul fondurilor europene, în cadrul procesului de evaluare și contractare și în cadrul verificărilor de management/audit/control, în scopul îndeplinirii activităților specifice, cu respectarea prevederilor legale.  De asemenea, beneficiarul îşi exprimă acordul cu privire la prelucrarea, stocarea şi arhivarea datelor obținute pe parcursul desfăşurării contractului de finanțare, în vederea utilizării, pe toată durata, precum şi după încetarea acestuia, în scopul verificării modului de implementare şi/sau a respectării clauzelor contractuale şi a legislației naționale şi europene.  AM PRSM poate utiliza în scopul verificărilor sistemul ARACHNE, în toate etapele proiectului, inclusiv verificarea la depunerea proiectului.  La utilizarea sistemului ARACHNE vor fi folosite datele din sistemul informatic MySMIS2021/MySMIS2021+. |

# 11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES

## **11.1. Rapoartele de progres**

|  |
| --- |
| În procesul de monitorizare a proiectelor se elaborează rapoartele de progres.  Rapoartele de progres sunt trimestriale și finale.  Rapoartele de progres (însoțite de documentele justificative) reprezintă instrumente de verificare a procesului de monitorizare a proiectelor de către AM PRSM, în scopul urmăririi progresului proiectelor și stadiului îndeplinirii indicatorilor de realizare și rezultat, al respectării planului de monitorizare a proiectului și al realizării indicatorilor de etapă din plan.  Raportul de progres se generează prin sistemul informatic MySMIS2021/SMIS2021+ de către beneficiar şi se transmite periodic, conform prevederilor Ghidului solicitantului şi ale contractului de finanţare, în termen de 30 de zile de la finalizarea perioadei de raportare. AM PRSM poate să aplice măsurile corective prevăzute în contractul de finanţare pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariţia de decalaje între progresul fizic la nivelul ţintelor asumate şi stadiul din rapoartele de progres şi pe care are obligaţia de a le prevedea în contractul de finanţare.  În conformitate cu art. 15 din Ordonanţa de urgenţă nr. 133/2021 privind gestionarea financiară a fondurilor europene pentru perioada de programare 2021-2027, alocate României din Fondul european de dezvoltare regională, Fondul de coeziune, Fondul social european Plus, și Fondul pentru o tranziţie justă, AM PRSM poate, în scopul utilizării eficiente a fondurilor publice, dezangaja fondurile rămase neutilizate în urma atribuirii și/sau finalizării contractelor de achiziţie publică aferente contractelor/deciziilor de finanţare, în condiţiile legii. Prin urmare, în ceea ce privește dezangajarea fondurilor rămase neutilizate, este necesar să se facă distincție între două momente diferite în timp, după cum urmează:  A. În momentul atribuirii contractului:  (1) În scopul asigurării utilizării eficiente a fondurilor publice, AM PRSM este îndreptățită să procedeze la dezangajarea fondurilor neutilizate conform prevederilor articolului 3 din Contractul de Finanțare - Condiții Generale, odată ce au fost atribuite contractele de achiziție de lucrări aferente investiției menționate în contractul de finanțare.  (2) Beneficiarul are obligația de a notifica AM PRSM în termen de maximum 10 zile lucrătoare de la atribuirea contractului sau contractelor de achiziție de lucrări, cu privire la suma atribuită sau sumele atribuite, în scopul dezangajării fondurilor conform prevederilor contractului de finanțare.  (3) AM PRSM este obligată să efectueze dezangajarea fondurilor rămase neutilizate în termen de maximum 20 de zile lucrătoare de la primirea notificării de la Beneficiar, prin intermediul unei notificări unilaterale, în conformitate cu prevederile contractuale.  B. La finalizarea contractului:  (4) În considerarea eficienței utilizării fondurilor publice, AM PRSM este îndreptățită să procedeze la dezangajarea fondurilor rămase neutilizate după finalizarea contractului sau contractelor de achiziție din cadrul proiectului, în termen de 10 zile lucrătoare de la informarea de către beneficiar cu privire la sumele neutilizate și care nu sunt destinate realocării în cadrul bugetului proiectului.  (5) Beneficiarul are obligația de a notifica AM PRSM în termen de maxim 10 zile lucrătoare de la finalizarea contractului sau contractelor de achiziție din cadrul proiectului, cu privire la sumele rămase neutilizate și care nu vor fi realocate în cadrul bugetului proiectului.  (6) Dezangajarea fondurilor nu afectează obligațiile beneficiarilor și/sau ale partenerilor de a implementa toate activitățile și de a obține toate rezultatele prevăzute în Contractul de Finanțare, conform cererii de finanțare aprobate. |

## **11.2. Vizitele de monitorizare**

|  |
| --- |
| Vizitele de monitorizare reprezintă instrumente de verificare a procesului de monitorizare a proiectelor de către AM PRSM și pot fi vizite la fața locului pe parcursul implementarii, vizite speciale, vizite finale și vizite ex post. Beneficiarul/liderul de parteneriat are obligația de a asigura caracterul durabil al operațiunilor potrivit prevederilor art. 65 din Regulamentul (UE) 2021/1.060, cu modificările și completările ulterioare.  În procesul de monitorizare a proiectelor se elaborează rapoartele de vizită de monitorizare.  Acestea se elaborează de AM PRSM prin sistemul informatic MySMIS2021/SMIS2021 și se generează în termen de 10 zile lucrătoare de la data vizitei efectuate la fața locului.  Rapoartele de vizită pot include acțiuni corective și recomandări adresate beneficiarului, precum și termenele de realizare care sunt obligatorii de respectat pentru beneficiar. |

## **11.3. Mecanismul specific indicatorilor de etapă. Planul de monitorizare**

|  |
| --- |
| Instrumentul principal utilizat în activitățile de monitorizare a proiectelor este reprezentant de Planul de monitorizare a proiectului, parte a contractului de finanțare.  Acest instrument presupune urmărirea și validarea îndeplinirii indicatorilor de etapă ai proiectului pe baza documentelor justificative transmise de beneficiar, inclusiv a informațiilor și documentelor care însoțesc raportul de progres și a constatărilor AM PRSM în urma vizitelor de monitorizare. |

# 12. ASPECTE PRIVIND MANAGEMENTUL FINANCIAR

## **12.1. Mecanismul cererilor de prefinanțare**

|  |
| --- |
| Mecanismul prefinanțării este reglementat de OUG nr. 133/2021, cu completările și modificările ulterioare, HG nr. 829/2022, cu completările și modificările ulterioare.  Prefinanțarea se poate solicita doar în perioada de valabilitate a contractului de finanțare.  Pentru a depune cererea de prefinanțare, beneficiarii/liderii de parteneriat sau partenerii, au obligația deschiderii de conturi dedicate (a se vedea Anexa 5 din OUG nr.133/2021) unde vor fi virate sumele aferente prefinanțării.  În conformitate cu prevederile O.U.G. nr.133/2021 se acordă prefinanţare în tranşe de maximum 30% din valoarea eligibilă a contractului de finanţare, fără depăşirea valorii totale eligibile a acestuia, beneficiarilor/liderilor de parteneriat/partenerilor.  Pentru proiectele implementate în parteneriat, prefinanţarea care poate fi solicitată de unul dintre parteneri este proporţională cu sumele aferente activităţilor acelui partener din valoarea totală eligibilă a contractului de finanţare.  Pentru proiectele implementate în parteneriat, liderul de parteneriat depune cererea de prefinanţare, iar AM PRSM virează valoarea cheltuielilor solicitate în conturile liderului de parteneriat/partenerilor care urmează să le utilizeze, conform contractului de finanţare şi prevederilor acordului de parteneriat, parte integrantă a acestuia/acesteia.  Cu excepţia primei tranşe de prefinanţare acordate, următoarele tranşe de prefinanţare se acordă cu deducerea sumelor nejustificate din tranşa anterior acordată.  Conform prevederilor art.18, alin.(7) din O.U.G. nr.133/2021, Beneficiarul/Liderul de parteneriat care a depus cerere de prefinanţare are obligaţia depunerii unei/unor cereri de rambursare care să cuprindă cheltuielile efectuate din tranşa de prefinanţare acordată, în cuantum cumulat de minimum 50% din valoarea acesteia, în termen de maximum 90 de zile calendaristice de la data la care autoritatea de management a virat tranşa de prefinanţare în contul beneficiarului, fără a depăşi durata contractului de finanţare.  Beneficiarii/Liderii de parteneriat/Partenerii care au primit prefinanţare pot justifica utilizarea acesteia prin cheltuieli eligibile cuprinse în cereri de rambursare, depuse conform termenelor prevăzute în legislaţia naţională în vigoare, aferente atât fondurilor externe nerambursabile, cât şi cofinanţării de la bugetul de stat. |

## **12.2. Mecanismul cererilor de plată**

|  |
| --- |
| În procesul de implementare a PRSM 2021-2027, beneficiarii/liderii de parteneriat sau partenerii pot opta pentru utilizarea mecanismului decontării cererilor de plată, conform OUG nr. 133/2021, cu modificările și completările ulterioare.  Mecanismul decontării cererilor de plată presupune efectuarea plăților prin transfer bancar și nu poate fi utilizat în situația efectuării plăților în numerar sau prin mandat poștal.  Cererea de plată se poate depune pentru următoarele tipuri de cheltuieli:  • facturi pentru livrarea bunurilor/prestarea serviciilor/execuţia lucrărilor recepţionate, acceptate la plată;  • facturi de avans în conformitate cu clauzele prevăzute în contractele de achiziții aferente proiectelor implementate, acceptate la plată.  După primirea facturilor pentru livrarea bunurilor/ prestarea serviciilor/execuţia lucrărilor recepţionate, acceptate la plată, a facturilor de avans în conformitate cu clauzele prevăzute în contractele de achiziţii aferente proiectelor implementate, acceptate la plată, beneficiarul depune la AM PRSM cererea de plată şi documentele justificative aferente acesteia.  Pentru proiectele implementate în parteneriat, liderul de parteneriat depune cererea de plată, iar AM PRSM virează, după efectuarea verificărilor, valoarea cheltuielilor autorizate în conturile liderului de parteneriat/ partenerilor care le-au angajat, fără a aduce atingere contractului de finanţare şi prevederilor acordului de parteneriat, parte integrantă a acestuia.  La depunerea cererii de rambursare/ plată, pentru a evita dubla finanţare, beneficiarii- partenerii de finanţare din FEDR, FSE+, FC şi FTJ 2021-2027 au obligaţia depunerii la AM PRSM a unei declaraţii pe propria răspundere din care să rezulte că valoarea TVA aferentă cheltuielilor corespinzătoare achiziţiilor de la furnizori, prestatori, antreprenori, cuprinse în cererea de rambursare/ plată, nu a fost şi nu va fi solicitată la rambursare conform legislaţiei naţionale în domeniul fiscal, anexă a ghidului solicitantului. |

## **12.3. Mecanismul cererilor de rambursare**

|  |
| --- |
| Cererile de rambursare pentru proiectele depuse în cadrul prezentului apel pot fi de două tipuri:  - cerere de rambursare aferentă cererii de plată - cererea depusă de către un  beneficiar/lider al unui parteneriat prin care se justifică utilizarea sumelor plătite  de către autoritatea de management ca urmare a cererii de plată;  - cerere de rambursare - cerere depusă de către un beneficiar/lider al unui parteneriat prin care se solicită autorităţii de management virarea sumelor aferente cheltuielilor eligibile efectuate conform contractului/deciziei de finanţare sau prin care se justifică utilizarea prefinanţării.  Pentru proiectele implementate în parteneriat, liderul de parteneriat depune cererea de rambursare, iar AM PRSM virează, după efectuarea verificărilor, valoarea cheltuielilor rambursabile în conturile liderilor de parteneriat/partenerilor care le-au efectuat, fără a aduce atingere contractului de finanţare şi prevederilor acordului de parteneriat, parte integrantă a acestuia.  În cazul în care prin cererea de rambursare se justifică utilizarea prefinanțării urmare a autorizării cheltuielilor eligibile aferente fondurilor externe nerambursabile şi cofinanţării de la bugetul de stat cuprinse în cererile de rambursare, contravaloarea acestora se deduce din valoarea prefinanţării acordate, iar sumele respective nu se mai cuvin a fi rambursate liderilor de parteneriat sau partenerilor la cererile de rambursare (art. 19^alin 1-2, OUG nr. 133/2021 actualizată).  Beneficiarul va transmite cererile de rambursare conform Graficului de depunere a cererilor de rambursare (în formatul anexat la contractul de finanțare) depus la contractul de finanţare, parte integrantă a acestuia. Pentru proiectele implementate în parteneriat, liderul de parteneriat depune cererea de rambursare şi în numele partenerilor.  Beneficiarii/liderii de parteneriat sau partenerii au obligația de a efectua plata sumelor primite prin mecanismul cererilor de plată si de a depune cererea de rambursare aferentă cererii de plată la AM PRSM în decurs de 10 zile lucrătoare de la momentul încasării sumelor virate de către AM PRSM.  Sumele primite de beneficiar/lider de parteneriat/parteneri în baza cererilor de plată nu pot fi utilizate pentru o altă destinaţie decât cea pentru care au fost acordate.  Beneficiarii/Liderii de parteneriat/Partenerii au obligaţia de a achita integral contribuţia proprie aferentă cheltuielilor eligibile incluse în documentele anexate cererii de plată cel mai târziu până la data depunerii cererii de rambursare aferente cererii de plată.  În termen de maximum 10 zile lucrătoare de la data încasării sumelor virate de către AM PRSM, beneficiarii au obligaţia de a depune cererea de rambursare aferentă cererii de plată, în care sunt incluse sumele din documentele decontate prin cererea de plată. În cazul proiectelor implementate în parteneriat, liderul de parteneriat depune o cerere de rambursare centralizată la nivel de proiect, în care sunt incluse sumele din documentele decontate prin cererea de plată, atât liderului, cât şi partenerului/partenerilor.  La depunerea cererii de rambursare/ plată, pentru a evita dubla finanţare, beneficiarii- partenerii de finanţare din FEDR, FSE+, FC şi FTJ 2021-2027 au obligaţia depunerii la AM PRSM a unei declaraţii pe propria răspundere din care să rezulte că valoarea TVA aferentă cheltuielilor corespinzătoare achiziţiilor de la furnizori, prestatori, antreprenori, cuprinse în cererea de rambursare/ plată, nu a fost şi nu va fi solicitată la rambursare conform legislaţiei naţionale în domeniul fiscal, anexă a ghidului solicitantului. |

## **12.4. Graficul cererilor de prefinanțare/plată/rambursare**

|  |
| --- |
| Cererile de prefinanțare/plată/rambursare aferente proiectelor finanțate în cadrul prezentului apel se vor depune conform graficului cererilor de prefinanțare/plată/ rambursare și care va fi anexat la contractul de finanţare, parte integrantă a cererii de finanțare.  Graficul va fi transmis în etapa de contractare. |

## **12.5. Vizitele la fața locului**

|  |
| --- |
| Pentru proiectele depuse în cadrul prezentului apel de proiecte se vor efectua vizite pe teren atât în etapa de evaluare tehnică şi financiară cât și în etapa de implementare a proiectului.  În cadrul etapei de evaluare tehnică şi financiară solicitantul va fi notificat asupra datei efectuării vizitei pe teren.  Pentru proiectele depuse în cadrul Programului Regional Sud-Muntenia, a căror documentație tehnico-economică a fost elaborată cu ajutorul facilității ELENA, în cadrul proiectului South Muntenia Energy Efficiency for Public Buildings Investment Programme” (SMEE-PB), vizitele la fața locului se vor realiza în etapa de evaluare tehnică și financiară, cu experții din cadrul Autorității de Management care au rolurile de secretar și președinte în cadrul comisiilor de evaluare.  Vizita pe teren se va desfășura la locul de implementare propus în cererea de finanțare, cu scopul de a confrunta informațiile prezentate în cererea de finanțare și anexele acesteia (documente de proprietate, documentații tehnico-economice, etc.) cu realitatea în teren.  În cadrul prezentului apel de proiecte, vizitele de monitorizare pot fi vizite la fața locului pe parcursul implementarii, vizite speciale, vizite finale și vizite ex post. Beneficiarul/liderul de parteneriat are obligația de a asigura caracterul durabil al operațiunilor potrivit prevederilor art. 65 din Regulamentul (UE) 2021/1.060, cu modificările și completările ulterioare.”  Vizitele la fata locului au ca scop:   * verificarea la fața locului a progresului fizic al proiectului/stadiului de implementare si a datelor întroduse în rapoartele de progres, culegerea de date suplimentare vizând stadiul implementării proiectului (probleme întâmpinate), precum și de a asigura o comunicare adecvată cu beneficiarii proiectelor; * verificarea respectării Planului de monitorizare al proiectului, inclusiv urmărirea stadiului îndeplinirii de către Beneficiari a aspectelor specifice care trebuie monitorizate în etapele de implementare și de durabilitate a fiecărui proiect, cuprinse în condițiile contractuale aplicabile priorităților, contractul de finantare și în recomandările rezultate în procesul de evaluare și selecție; * identificarea problemelor care pot apărea în implementare și propunerea de măsuri de remediere; * evitarea blocajelor in implementarea proiectului, prin identificarea timpurie a eventualelor problemelor, precum și a oricăror dificultăți ce pot afecta implementarea cu succes a proiectului. |

# 13.MODIFICAREA GHIDULUI SOLICITANTULUI

## **13.1. Aspectele care pot face obiectul modificărilor prevederilor ghidului solicitantului**

|  |
| --- |
| Aspectele prevăzute în cadrul prezentului ghid se raportează la legislația în vigoare.  Modificarea prevederilor legale în vigoare poate determina AM PR Sud-Muntenia să solicite documente suplimentare și/sau respectarea unor condiții suplimentare față de prevederile prezentului document, pentru conformarea cu modificările legislative intervenite.  Autoritatea de Management a Programului Regional Sud-Muntenia poate emite corrigendum-uri/ instrucțiuni de modificare/ completare a prevederilor ghidului solicitantului.  În funcție de modificările intervenite, AM PR Sud-Muntenia se va asigura de respectarea principiului privind tratamentul nediscriminatoriu al solicitanților la finanțare, asigurând, totodată, și transparența sistemului de evaluare, selecție și contractare prin publicarea tuturor modificărilor și condițiilor suplimentare intervenite ulterior publicării prezentului ghid.  Solicitanţii la finanțare au obligația de a respecta legislaţia în vigoare la nivel naţional şi european, inclusiv a modificărilor intervenite pe parcursul procesului de evaluare, selecție, contractare a proiectelor, modificări intervenite ulterior lansării prezentului ghid. |

## **13.2. Condiții privind aplicarea modificărilor pentru cererile de finanțare aflate în procesul de selecție (condiții tranzitorii)**

|  |
| --- |
| Nu este cazul |

# 14. ANEXE

|  |
| --- |
| Anexa\_Cererea de finanțare  Anexa\_Declarația unică  Anexa\_Bugetul proiectului  Anexa\_Raport de progres  Anexa\_Raport de vizită  Anexa\_Declarația DNSH  Anexa\_Grila ETF  Anexa\_Grila de verificare a conformității și calității PT  Anexa\_ Contract de finanțare  Anexa\_Condiții specifice ale contractului de finanțare  Anexa\_Fișa de date a indicatorilor  Anexa\_Graficul cererilor de ramburare  Anexa\_Grila de eligibilitate\_contractare  Anexa\_Instrucțiuni de completare cererea de finanțare  Anexa\_Matricea de corelare a bugetului cu devizul general  Anexa\_Model Acord de parteneriat  Anexa\_Model Hotarâre de aprobare a proiectului  Anexa\_Model Lista de echipamente \_lucrări  Anexa\_Model Tabel centralizator numere cadastrale  Anexa\_Plan de monitorizare  Anexa\_Metodologia de imunizare la schimbările climatice |

**AGENȚIA PENTRU DEZVOLTARE REGIONALĂ SUD-MUNTENIA**

|  |  |
| --- | --- |
| Adresă: | Str. Munteniei, nr. 7A,  cod poștal 910164, mun. Călărași, jud. Călărași |
| Telefon: | 0242-331.769, 0728-026.708 |
| Fax: | 0242-313.167 |
| E-mail: | [helpdesk@adrmuntenia.ro](mailto:helpdesk@adrmuntenia.ro), amsudmuntenia@adrmuntenia.ro |
| Site: | www.adrmuntenia.ro, 2021-2027.adrmuntenia.ro |

1. Suprafața construită desfășurată, conform Legii nr. 350/2001, - suprafața desfășurată a tuturor planșeelor. Nu se iau in calculul suprafețele construite desfășurate: suprafața subsolurilor cu înălțimea liberă de până la 1,80 m, suprafața subsolurilor cu destinație strictă pentru gararea autovehiculelor, spațiile tehnice sau spațiile destinate protecției civile, suprafața balcoanelor, logiilor, teraselor deschise și neacoperite, teraselor și copertinelor necirculabile, precum și a podurilor neamenajabile, aleile de acces pietonal/carosabil din incintă, scările exterioare, trotuarele de protecție. [↑](#footnote-ref-1)
2. *“Se va avea în vedere că intervenţiile propuse pentru clădirile care vor fi supuse unor renovări energetice ce nu vizează şi consolidarea seismică, nu se pot aplica în cazul clădirilor încadrate prin raport de expertiză tehnică în clasele de risc seismic RsI şi RsII”.* [↑](#footnote-ref-2)
3. Este eligibilă inclusiv cheltuiala pentru actulizarea Auditului energetic ca urmare a recomandărilor rezultate din etapa de evaluare tehnică și financiară pentru măsurile de intervenții cu privire la consumul de energie primară și emisiilor echivalent CO2. [↑](#footnote-ref-3)
4. Este eligibilă cheltuiala pentru revizuirea/actualizarea documentației SF/PT/DG, ca urmare a recomandărilor rezultate din etapa de evaluare tehnică și financiară pentru măsurile de intervenții cu privire la consumul de energie primară și emisiilor echivalent CO2. [↑](#footnote-ref-4)